text:
因為屋企個焗爐只得上火,所以焗一般菜式或者細點心都還叫OK,但係講起焗蛋糕或者其它需要均勻火力的西點,佢就顯得力不從心啦.
但係屋企個大細佬好鐘意食點心,特別係蛋糕類.
雖然焗爐焗到效果麻麻,但係想食一樣野,總有辦法搵到解決的方法.
依日整個芝士蛋糕,唔用焗爐咁就用電飯煲黎啦.
材料如圖所示,唔使多講.
做法:
1,先將牛奶整返熱,跟住將芝士同牛油擺落去攪拌到幼滑,最后將粟粉同埋蛋黃倒入去,攪成最終的芝士粉漿.
2,另一邊,將蛋白打到發起,分三次將砂糖倒蛋白度一起打發.
3,將蛋白好像刀切咁,拌入芝士粉漿里.
4,打蛋白的時候,電飯煲就可以開始預熱,擦少少油係煲底,開佐個電飯煲煮飯制就得啦.
5,然后將撈勻的粉漿倒入電飯煲里邊,好似煮飯咁,開電制係咁煮就OK啦.
煮到咁上下,電飯煲會跳制,表示煮熟佐,咁停一停佢,等電飯煲有少少凍返之后,又再一次開返電制,按個煮飯制,由得電飯煲慢慢焗個蛋糕啦.
基本上,再按多二次煮飯制,咁個蛋糕就完成啦.
6,因為電飯煲凈係個底係度加熱,所以個蛋糕面就唔夠靚同埋唔夠香,咁我就將整個飯煲膽取出,擺入焗爐度,焗一焗個面,焗大約一分鐘到就OK啦.
靚靚芝士蛋糕就咁出爐啦~~~
睇下,同街賣果D真係無乜分別架,個外觀...
但係可能係因為電飯煲熱得比較慢,而D芝士又較重,所以焗好之后,好多芝士就沉佐落個底,變左個蛋糕分開佐二層咁,咁上邊既口感就好鬆化,下層果D就好濕好重芝士味,一啖食落既雙重口感真係幾好,幾有趣架~~~
自己係屋企整芝士蛋糕,話咁易啦~~~


c: text/html

text:
不知不覺BB己經有七週大, 記得第一次去照陰道超聲波時, 仍然未有聽到BB心跳, 甚至好似乜都睇唔到, 只有一粒水撲仔.
啱啱30.6.09 老公倍我一齊去覆疹, 我地大家都好期待呢一日, 我就更加緊張, 好怕BB唔識大, 無心跳... 幸好感謝主, BB好健康地成長緊, 當老公同我聽到BB心跳 "卜卜 卜卜 卜卜"好快咁跳緊個刻, 大家都不其然咁笑出黎, 感覺真係好奇妙?!
呢段時間對於我黎講都真係幾辛苦, 食又食唔落, 訓又訓唔好, 疴又疴得唔順.... 有時心情都會好矛盾, 心諗以後有左bb, 就真係乜野自由都無.... 究竟我係ready 未?!
不過話說回頭, 雖然知呢段路並唔易行, 好彩有老公經常係旁邊安慰我, 俾信心我, 我都相信我地將來既BB一定會好乖好好教 (希望啦)!
我自己份人比較忌人憂天, 好多時不自覺就會將件事諗得無咁好.. 我都知唔應該係咁, 因為有可能會影響BB將來都有呢種性格. 我自己本身唔係一個樂天既人, 我都希望bb係一個開心果!
最近越黎越多人知道我有左bb, 雖然話未夠三個月唔好講出黎會小氣, 但我覺得一件咁值得開心既事真係好難隱瞞, 而且每當朋友約我出街或問我近況時, 我都唔想講大話去作藉口, 倒不如大大方方咁講, 令大家都清楚明白我既狀況!
有左之後先發覺老公原來真係好好, 係呢一刻我先知佢原來諗野唔係只係顧自己, 當去到某一個時候, 佢仍然將我放係第一位! 我唔知將來佢對我會唔會變? 但係我人生另一個重要既階段, 我已經選擇同佢一齊過, 我好希望可以永永遠遠, 希望佢身體健康, 長命百歲, 唔好丟低我一個人!
bb, 我同爸爸都好愛你, 好期待你既來臨, 希望黎緊既日子你會健健康康, 平平安安咁出面同我地見面!
求主保守!

robotstxt: allowed

filter: keep


text:
應該揾專業人士檢查然後維修,就可以安心啦!
2009年9月26日
懷 疑 暗 喉 漏 水
今朝有個blog友打電話嚟,把聲好緊張咁話“我客廳同廁所中間嘅牆身有水漬,唔知點算?”.我叫佢鎮定D,問佢水漬嘅位置高定低,佢話離地面大約三呎.我話咁嘅情況通常應該睇吓牆身後面有D乜嘢:-
1. 如果後面係浴缸,可能浴缸邊牆身滲水,或者浴缸去水孔有滲漏;
2. 如果後面係企缸,可能牆身內花灑水喉漏水,或者企缸牆身防水做得唔好;
3. 如果後面係洗水盤,可能水喉漏水,或者洗水盤去水位滲漏;
4. 如果後面裝咗熱水爐,牆身內水喉漏水.
點解牆身內水喉會漏水?原因係而家裝飾要美觀,多數冷熱水喉都係藏喺牆身裡面,用嘅都係幼銅喉,我哋又經常用熱水沖涼,如果一家四口每人每晚沖一次涼,加上冷天朝早洗面都用熱水.條熱水銅喉每日係咁開開閂閂,駁口位置長時間不斷冷縮熱脹,就會做成漏水.
如果係浴缸去水口或者洗水盤去水位漏水,D水會沿廁所地台滲入牆腳,出現水氣上升現象,今牆身出現水漬.
我叫佢試吓係咪水喉漏水,做法其實好簡單,首先抄低水錶個讀數,然後將屋企所有水喉閂緊;大約一小時後再去睇吓個水錶,如果水錶讀數變大咗,即係話有水喉漏水;如果冇變動,就有可能係去水位出事;如果有企缸,可能牆身防水有問題.
應該揾專業人士檢查然後維修,就可以安心啦!
應該揾專業人士檢查然後維修,就可以安心啦!
發佈者: 1Q 師傅 於 13:49
訂閱: 發佈留言 (Atom)


text:
呢個係後園中央的大魚缸, 差不多有10呎闊
另一邊牆身排列不同嘅煮食設備,冰櫃等. 牆上有projector TV, 我地可以一邊食野, 飲野, 一邊睇電視或電影. 另一邊還有一個活動煮食大檯, 不過菲傭姐姐忙出忙入, 唔想將佢人攝入鏡頭. 另一邊有一張高身户外Bar 檯, 可坐8-10 個人, 主人家跟型爸及幾位朋友坐在那邊飲酒, 又唔方便拍照.
呢個係今次特別介紹, 特大蒸爐, 而家見到得一層, 另外仲有一層可以加上去.
睇吓入面, 一次過蒸二三十隻蟹應該無問題.
嚟到見到一條好大嘅魚, 初時唔知係咩野魚. 講咗一輪, 先知呢條係野生河魚紅吉羅, 馬來西亞十大名魚之一. 朋友從馬來西亞帶回來.
有一位男士放隻腳响條魚側邊作比例等我地拍照. 條魚真係有三呎長.
本來今日主打食大閘蟹, 結果呢條魚搶盡風頭, 因為太好味啦. 唔需要特別點煮, 淨係加薑清蒸. 而今日個大蒸爐就大派用場嘞.
的魚雖然係冰鮮, 但蒸起上嚟, 一的魚腛味都無.蒸好之後加蔥, 豉油熟油就得嘞.
蒸嘅時候, 的魚唔使打鱗. 蒸好之後將的鱗夾起, 再濽豉酒熟油. 而的鱗可以落油炸, 就會變成可口嘅送酒小食. 睇吓的鱗幾大塊!
我地有十幾二十人, 並無食哂成條魚, 淨係食咗頭腩部份, 已經好夠... 因為仲有其他野食...
好正嘅雲腿雞湯
雞煲
麻辣龍蝦仔
大閘蟹出場啦! 有48隻. 都幾貴, 成籬要五千蚊.
的蟹都幾大隻, 每隻都有六七兩重.
今日食嘅第一隻蟹
食大閘蟹就梗係配花雕酒啦. 不過之前已經飲咗少少Whisky.
呢隻係第二隻, 睇落都好靚
的蟹有好多膏, 但唔知點解, 始終覺得的蟹味唔濃, 的膏唔夠香, 以前食大閘蟹, 聞到嗰陣味已經好開心.
食咗兩隻已經好夠啦. 呢排真係食到爆哂燈... 跟著佢地再整蠔油瑤柱撈麵, 但係已經食唔落lu...
差唔多要走啦, 攞埋我整嘅芒果布丁出嚟食. 個芒果布丁因為係兩大盒, 分起上嚟賣相唔係咁好, 不過佢地話唔緊要, 好味就得啦...
好開心呀! 朋友送了兩塊紅吉羅比我地, 返到屋企即刻放入冰箱, 搵日蒸嚟食, 再重溫吓咁好嘅味道.
又係開心快樂的一晚.


text:
由於這裏不能夠放大相,將會搬去
Category Archives: 生活記敍
長洲攝影
朋友話想去影青衣油庫,雖然我去過但再去多次都冇所謂啦,約多一位網友,一切準備就緒點知佢就甩底.咁既然想去嗰個都唔去喇,咁就改地方啦.之前我都有諗過去長洲的,落雨搞到去唔到,正好補翻.
目的地是叫做北眺亭的地方,一點都唔難搵,一出碼頭就有路牌.一個鐘都唔駛就到,景觀同想像中有出入.本來諗住可以影晒成個東灣,配合啲屋仔應該好正,可惜山高度不夠,而且亭所在位置有樹阻擋,唯有先試試由樹中間空隙用長鏡特寫一忽先.還可以,陣間真係冇位就來呢度影.
之後沿住樓梯行出啲就可以冇阻咁見到東灣,山高度唔係好夠,而且越出高度越低,長洲變成一條線,取個平衡呢對情侶坐既位置似乎最好,陣間做電燈炟都冇計要在佢地旁邊影喇,依家先搵佢地做model😛
呢個方向冇日落,只好靜待夜景.影晒成個東灣唔靚,就只影一忽,估唔到長洲啲屋係咁密的.天涼有埋海風一啲都唔熱,加上好快天黑唔駛咁夜走.
橫掂有長鏡,同一個位影多張特寫就可以收工.真係大意完全冇留意船期,去到幾乎閂大閘咁滯,好彩趕得及,否則可能要等多一粒鐘唔知做乜.最後要多謝網友介紹咁好食既芒果糯米糍.
又最後,好心wordpress就唔好學Yahoo啦,無端端又搞upgrade,對位難都算,啲相又唔識放大,無奈.
單輪車賽攝影
有呢個未影過既比賽添,唔知係點既呢,去睇吓先🙂
原來係小朋友向的,個個都係人仔,睇怕比賽唔會好激烈,不過應該幾可愛既,可愛………….即係唔慌快囉.由於驚蝦碌行錯線,主持係會帶賽手步行一次路線先既,哎呀…..有啲好兒嬉既感覺@@
人仔冇我諗得咁多,行到差唔到終點已經鬥快跑,都唔知幾投入,一啲比賽壓力都冇.
大家留心唔好掛住玩喇,準備起步,由於係單輪停定平衡唔到,所以係有幾條柱俾賽手扶住的.
得單輪確實係比較慢,我估跑步會快過佢,但就好考平衡,哈哈,連架車都係粉紅色多,可愛搭夠.
男子組就比較快啲,當中帶頭既零舍大咗一個碼,實力都好明顯係高啲.
比賽失手係唔扣分既,只要唔阻到人,自已執翻起架車再行過就得,不過好意外,失手只係好小數.
賽道係用好多都幾高吓既綠色欄間開的,除咗幾個正面位,影場中間會遮咗個碌.
終於搵到個位可以影埋碌,玩吓慢快門,由於佢地好慢吓,所以pan唔到甚麼效果,好在都勉強見到兩架車,叫做知道係比賽緊,話咁快賽事就完晒,可以收工食午飯.
深圳動漫展
上次睇車展時間表時無意見到原來深圳都有動漫展.一於去睇睇同香港有乜唔同先.
我揀咗平日去諗住冇咁多人,咦,真係冇乜人喎,買票同入場都幾乎唔駛排隊.入到去就知道除咗啲賣嘢既單位之外,係乜都未開始的.賣既都係啲唔等洗物件,雖然都係有啲刀刀劍劍,公仔之類,但就都唔知係乜名堂的,要絶世好劍,乜乜限量版就冇喇.賣像真公仔既都未開,鉄甲威龍都未開射燈,好在我自己有,冇嘢做影吓公仔囉.
賣嘢飲既地方擺咗個好大既超變金剛,呀……….唔好意思見過隻翻版玩具係咁寫,佢個樣又真係唔多似係變型金剛,不過坦白講都做得幾靚既.
睇翻個節目表,11點鐘主舞台有cosplay預選.諗住早啲霸個好位啦.10點15分都冇乜人喎.咦,原來仲可以俾30蚊人仔入去裏面坐,不過45分鐘都唔係好耐啫,企頭位可能仲冇裏面坐咁阻.不過……….11點觀眾席只係得幾個人,一點都沒有開場的徵兆,唉,通常都梗係要遲小小架喇,忍耐一陣,不過等等等……..又等等等.後面越來越多人,又等等等.個屏幕播埋晒啲廢片,觀眾席越來越多人,又等等等,最後竟然係離譜到一點鐘先開場.累我硬企咗2小時45分鐘.開場並唔係見慣見熟既cosplay,而係古裝舞.
又係古裝舞,不停fing衫袖,都幾有動感既,不過就同預想會睇到既有啲唔同囉.
之後終於有cosplay表演,不過有啲隊伍……啲衫咁齋都夠膽上來比賽既,分分鐘台下面俾人影相既cosplayer仲華麗過佢地.好彩都有啲比較落本既,聽講呢隊在台灣好出名的,但我就覺得個做型都幾娘吓,就咁企喺度冇乜氣勢,影舞台就係想影佢地開片 😛
跟住係一連幾隊既美少女集體舞,夠晒熱鬧,不過最失敗係個屏幕會將現場放大同步播放,咁多人跳舞疊埋一齊,真係花到乜都睇唔到,有啲頭暈想嘔.
諗住跟住落去都會係羣舞,點知又有隻揪睇,呢隊正呀,成堆人都係玩開片,影得好開心,不過真係開始有啲腳軟同埋肚痛,已經企咗五個鐘有多,仲要未食午餐,水都攞唔到來飲,因為啲人啲袋已經擺晒上我個袋上面.而且我仲要去影出面既cosplay,想繼續但無奈都要離開.
呢度影cosplayer既地方比會展大好多,而且亦較光猛,不過都係難逃背景超多人既問題.點都好啦,既然來咗就影吓,哈,一次影夠兩個.
呵呵
影影吓發覺想背景乾淨最好既方法就係高度,用地下做背景.但咁影又冇乜氣勢,都係求其影吓就算.搞搞吓又成五點,襯住未全世界走人嗱嗱聲撤退.點知地鉄已經開始封出口,要行個大圈先入到去.
面對現實
隨住年紀增長,漸漸發覺近視好似深咗.睇遠嘢唔係好清,但同時睇近嘢又好似唔多清.似係老花.於是走去驗吓眼.
先生,你右眼既近視冇深到,但左眼就深咗.仲當場做咗個測試,遮住左眼果然睇遠係清咗,原來左眼一路干擾住我,但係睇近就變咗遮住右眼先清.雖然呢個係一個可以同時刻服近視同老花既方法,不過咁搞法對眼唔知會變成點……咁不如糾正翻左眼既度數先啦,但睇近景就要除眼鏡.好彩你老花唔係好勁,仲未駛配老花鏡.
咁唔係好方便喎.我第一時間諗到影相睇mon要除眼鏡.咁呀,不如配漸變鏡啦.望上面睇遠,望下面就睇近,不過價錢會貴幾多同埋要時間適應.而且唔可以配太細鏡片,因為其實係兩副眼鏡擺埋一齊,我地都係戴漸變鏡的,做嘢邊有時間又戴又除.咁又好似幾好喎,用錢搞得掂就用錢啦(好多有錢人都鐘意咁).而且佢講既動作應該唔難做.咁就唔駛除咗眼鏡又顧唔到遠景.細個成人笑人地啲眼鏡做乜有兩截,估唔到依家自己都要戴,不過科技進步,已經同普通眼鏡外觀冇分別.
終於配好,頭兩吓真係好正,望遠兩隻眼啱晒冇咗重影,張卡片好近都睇到.不過…………個店員叫我小心落樓梯會扑親.一望地下,即刻矇晒,原來平時我地係習慣就咁郁眼球去睇樓梯級的.戴漸變就要成個頭向下望,用鏡片上面既部份先得.仲有側面都係一樣,一定要成個頭轉過去,鏡片本身視角好窄.雖然咁多缺點,但同時睇到近景都係值得.不過………效果並唔係想像中咁直接.首先睇近視角更窄.例如睇枱面既文件,清既面積比卡片更小,因為文件係斜睇,卡片係垂直,要睇其他位置就要移個頭過去,有啲慢.打字更慘,原來除咗鏡頭有桶狀變形,眼鏡都有的.個鍵盤大肚不特止,由於我經常要又打英文,又打數字,變咗個頭要移來移去,原來睇近景一移個鍵盤會好似蛇咁彎一彎的.打得幾轉就有啲頭暈.平時用電話打機又係大肚,部電話側咗仲會變成平行四邊形…………仲有,原來同影相一樣,睇近嘢景深會比較淺.有時要花一秒半秒移個頭去對焦.搞到我真係好老人家咁………罷了,原來最先既方案先啱我.雖然睇近唔清楚,但其實都唔係好矇.仲認到鍵盤啲字,總好過變晒形又要花時間對焦.影相方面,我買咗條加長相機帶.雖然平時部機會吊得比較低…真係近到要除眼鏡呢?我發覺好型咁將個眼鏡撥去頭頂係好危險的.分分鐘跌落地又可以換款.反覆研究下,我覺得將眼鏡向下拉掛在鼻上係比較安全.依然有耳仔掛住.唉,搞咗咁耐都係得個桔.真係勞民傷財.算係買個經驗.希望老花唔好咁快變深啦,兩副眼鏡就真係冇計,要被逼戴翻漸變,徹底變成老人家架喇.
寫到呢度又就快新年,祝大家發財,身體健康,永遠春青,鐡腳馬眼神仙肚.哈哈.


text:
2013年4月24日 星期三
強國許願法
唔知道岳飛泉下有知會點諗?
清明節既時候連住羅左幾日假自己一個去左杭州旅行,去到當然係周圍行下睇下景點,其中去到岳飛墓時見到呢個香爐真係呆一呆...清明時節雨紛紛當然戈排有雨落,但就真係唔知平時個香爐係咪裝滿水呢?當然我明白落雨既話就緊係有積水係到好正常啦.最呆既係入面有不少人民幣,紙幣硬幣都有...我相信應該不少人都會估到佢地係當許願池既概念,我仲見到有人羅個硬幣合十默唸完再擲落去,跟住紙幣都仲有,難道除左燒之後仲興用水?變唔到灰嫁喎...
我心諗,我國同胞清明拜祭方式日新月異,中西合壁,簡約方便....Anyway,惡搞完.似乎有部份人都真係缺乏邏輯先會咁做.其實岳飛唔會收到大家既人仔亦都唔會識得幫大家實現願望定保平安啦...
扔銀仔呢個方式其實係源自西方意大利羅馬既許願池,方法背住個池然後用右手向後扔(要係要飛過左邊膊頭上方)然後轉返身睇到佢跌落池到的,而且唔止扔一次,因為傳統上第一個願望係要許可以再次黎羅馬,之後再許既願先成功,亦都有話第二同第三個願望分別係要遇到中意既人同埋同中意既人可以共同一齊黎到許願池.版本有唔同但大致既都差唔多.
其實感覺有d似係扔許願帖上寶樹到,先不論羅馬既靈唔靈驗,但係將扔銀仔落水到許願哩個動作搬黎中國到周圍用就肯定唔會有效...就算少少,倒不如用黎幫助有需要既人,積多點功德,也許會變得更有意思.
訂閱: 張貼留言 (Atom)


text:
呢排天氣熱勁唔想食飯點算唯有食麵啦就嚟個上海之夜吧,自家制担担麵加醉雞點睇呢
07 7月, 2013
上海之夜
呢排天氣熱勁唔想食飯點算唯有食麵啦就嚟個上海之夜吧,自家制担担麵加醉雞點睇呢
06 7月, 2013
牛骨
早兩日車媽媽見牛肉檔有靚牛骨即買,須然我得番兩隻大牙但都要好好保存吓去下牙石,車媽媽話支牛骨好似武林聖火令甘真好想像力haha~~~
04 7月, 2013
懶餐
我午餐多數自己一個食喺屋企樓下食嚟食去嗰幾間超悶見到blog友仔介紹呢隻叻沙即食麵貝WC有得賣$21.8一個甘大個女都未食過$20幾蚊嘅即食麵,食過之後覺得好叻沙湯超濃稠麵質剛好自己加幾粒帶子做餸甘就解決咗午餐OK吖
03 7月, 2013
笑騎騎放毒蛇
係哋咪睇我成日笑騎騎甘樣好可愛我喺鏡頭後有時都幾樣衰例如E吓咀甘啦(呢D係護食行為)憋家伙比車爸爸偷影咗個衰相添唉英名盡毁奈何奈何
01 7月, 2013
心痛日
唔知係咪個天知我唔開心呢今日打風落雨嚟配合我心情,5年喇時間過得飛快Wagon細佬走咗足足5年我仲好似聞到佢陣味,感受到佢攬住我嗰種感覺,Wagon你係彩虹橋過得快樂嗎?我同車車&爸爸都好掛住你架,我哋喺彩虹橋見啦We Love You forever
訂閱: 文章 (Atom)


text:
第二朝我同 Winnie 一早起身,見阿聰都未 ready, 於是就約埋 Li Kien 先喺酒店附近睇定有無心水食肆去食早餐.
沿途就見到呢座咁歐陸式嘅建築,不過就唔知係咩嚟!影完相,我哋就繼續搵餐廳,Li Kien 就一路行一路睇番啲相.我同 Winnie 傾傾吓謁,突然聽到 Li Kien 慘叫地嗌咗一聲:「啊!」我哋就即刻睇吓發生咩事,原來佢 "中頭獎",俾個啱啱喺佢隔離行過嘅癲佬用個膠嗽口盅好大力咁 "扑" 咗個頭一吓,好彩冇流血咋!我哋兩個都叫佢快啲買番張彩票!
Join埋阿聰之後,最終我哋喺「趙記菜肉餛飩大王」度食早餐.
呢4碗分別係榨菜肉絲麵,酸辣湯,麻醬麵同炸醬麵.酸辣湯比起平時飲慣果種清淡;榨菜肉絲麵無乜特別;麻醬麵就幾有水準,好香芝麻同花生味,不過就太稠太濃,好似直接用花生醬撈麵咁!炸醬麵都 OK.
菜肉餛飩都好正!食完呢5大碗嘢,大家都非常滿足喇!
食完早餐,第一站就去大陸書店睇書.因為我之前喺深圳書城都入咗唔少貨,加上呢度啲樂譜又唔係真係咁平,所以都無乜買到書,反而就買到本我想買好耐嘅 Prokofiev Sonata 全集.
Prokofiev Sonata 同 Ravel Pavane,當然係鋼琴版啦!
Li Kien 次次見到啲樂譜都好似唔駛錢咁,今次都唔例外,所以我哋就留低佢一個人喺度,等佢慢慢睇,慢慢買.我哋 3個就分道揚鑣,各自各精彩.阿聰就繼續搜刮佢嘅心頭嗜,而我呢個又聾又啞嘅 "癈人" 就梗要 "癡" 實 Winnie啦!佢帶我去啲必到景點行吓,影吓相.
途中我哋就見到呢座大廈外牆好特別,用寫有書法嘅玻璃舖切而成.
去到凱格蘭大道,就梗係要影吓總統府啦!妳睇 Winnie部相機影張相出嚟幾 sharp!
台灣銀行總行.
行咗一陣,Winnie話又熱又口渴,不如過對面買咖啡飲囉!
呢間金礦咖啡都幾靚,幾高級咁 o架!
啲 cake 睇落都唔錯呀!
由於我哋無喺 cafe 裡面坐,係 take away,所以仲俾埋個紙袋我哋拎走 o添!
Winnie一路飲,不停咁讚杯凍 Expresso好香濃,好正!
而我杯熱 Mocha 都唔錯呀!如果無記錯,杯咖啡應該係 $65台幣,即刻大約港紙 $16度,幾抵呀!隻杯又靚又硬淨,我仲帶埋返香港 o添!
好喇,大家又集合一齊喇,跟住就去咗呢間買胡椒餅食.
你睇,個餅裡頭有幾多餡!味道辣辣哋,熱辣辣食真係好正,唔怪得之阿蘇話友人要買五,六十個返香港做手信啦!果然名不虛傳.


text:
酵素對我哋身體有幾重要, 相信宇宙村內嘅小天使村姑個個都知.雖然我哋既身體會自己製造酵素, 但隨住年齡嘅增長, 我哋體內酵素會越嚟越少.
咁點算呢?
只有靠從食物吸取啦! 但現代人嘅飲食習慣, 多肉少菜, 快餐文化, 就會令我哋更難從食物攝取到足夠嘅酵素.教主Angel曾經講過, 我哋可以透過食生鮮嘅食物吸取酵素.而未經煮熟嘅蔬菜, 酵素會比煮熟咗嘅多, 因為烹調過程嘅高温會破壞酵素, 會令酵素流失.生肉都係吸取酵素嘅來源之一, 但生嘅肉唔係人人可以接受到.
日本菜中嘅魚生就比較親民喇! 日本菜係全球健康菜之一, 你睇日本有幾多長壽嘅公公婆婆, 而日本女生嘅皮膚又白又滑, 呢啲同佢哋嘅飲食習慣, 絕對有關係.而我哋去食日本餐中, 時時飲到嘅味噌湯都有豐當酵素架! 但記住, 係味噌唔係味精, 有好大分別呢.味噌(miso)即係麵豉, 因其發酵過程中產生大量酵素.而日本嘅味噌, 除咗用黃豆製造, 仲會有昆布, 糙米咁.佢哋仲會因應不同季節去食用不同味噌, 以收食補之作用.好有智慧啊!
韓國菜中嘅泡菜被譽為世界五大健康食品之一, 都有很多酵素, 要多啲食呀! 但要記住, 無論我哋去買味噌定泡菜, 一定要買無加防腐劑及人造色素嘅, 唔係就得不償失啦! 防腐劑及人造色素係身體毒素來源呀! 所以鍾意食泡菜嘅朋友, 最好學識自己整, 新鮮又有益.唔識整姊妹, 過教主嗰邊學啦!
酵素有好多種, 只係消化酵素都有分消化肉類, 脂肪及澱粉質嘅!
唔想比歲月神偷埋身, 又想好似教主咁年年廿三, 青春不老.
吸收足夠嘅酵素係好重要.
唔鍾意食沙律, 泡菜, 乳酪, 魚生, 甚至乎生果都懶食既朋友, 小心, 歲月神偷好快會揾上門.
除咗要認真地改善自己嘅不良飲食習慣, 仲有一個方便法門, 就係飲酵精啦!
Ankang出品嘅多款不同酵精, 梗有一款啱你嘅, 好味方便又有益, 補充酵素之餘仲排埋毒, 一舉多得, 物有所值.


text:
Friday, May 6, 2016
2016香港遊- day 4
17 comments:
一睇到妳話老公要帶埋兩個女出街,我都估會幾瀨嘢,要兩個習慣美國生活模式嘅小朋友喺香港嘅街到由朝蒲頭晩,真係十級惡夢,好在妳最後都送咗佢哋返屋企,但妳家姐...都幾堅喎!^^"ReplyDelete
咁其實妳嗰日lunch最終食咗咩呀?Replies
佢傻囉,我地又無車可以車出車入,真係搭車都唗哂D時間呀!Delete
我個日lunch...最終係亞媽度食左個麵,真係咩心機都無哂架,哈哈哈!
帶兩隻出去一整日唔係唔得, 但一定要有法寶令佢地瞓同安靜~~~ 否則大人真係冇好日子過! ^_^"ReplyDeleteReplies
其實我地係美國有試過,但可能自己地方,又有車,點都方便D,同埋我地熟路D,吾駛咁麻煩. 加上佢地jetlag所以好攰,所以真係咪搞Delete
I think in general, the kids in HK are better behaved.ReplyDelete
I know for a fact that my 7yo could not sit still for 15 minutes without complaining.Replies
same..esp Emma, can't stay in one place for 5 mins....ummmDelete
我估美國返香港的 jetlag 難較過歐洲返香港.我個仔超快較好,反而大人(我和老公)頭幾日都係一係瞓唔著,瞓著就一陣就醒,半夜起身捉賊⋯⋯ReplyDelete
香港啲𨋢絕對不是有需要者有優先,行得走得的人懶要撘𨋢如果排隊都算,有啲人衰到打尖!Replies
我D女仲未好得哂,朝朝5點起身玩,真係命都無左.Delete
香港D人吾會讓,好可恥
有時小朋友嘅固執真係好難頂,我有時都忍唔住扯火.ReplyDelete
做唔到原來姨媽咁好火,勁呀!Replies
姨媽係老師,好火架,可能係學校不停火,哈哈Delete
我d 火日日都扯唔少, 人都癲
單睇字都感覺到你哋啲火~香港其實都有啲好質素嘅人,海港城多其他人可能唔係香港人呢.ReplyDelete
今次返黎,你真係睇到好多香港唔好嘅一面喎.Replies
真係有好質數?? 除左你地囉..... 咁又或者我地個d 時間個個高質都要返工.Delete
無架,所以下次返都要諗下
留比婆婆最完美,h&m 又唔會曳,你同mr wu 又可以鬆吓.ReplyDeleteReplies
係,我一早都係咁諗,但有人話唔好wor....Delete
留比婆婆最完美,h&m 又唔會曳,你同mr wu 又可以鬆吓.ReplyDelete
妳講到日日都咁辛苦,咁慘呀 :pReplyDeleteReplies
都係架,不過都有開心既一面既Delete


text:
今次去美國唔算影左好多相.一來因為初去時都係keep住落緊雪, 廢事拎部機出嚟整濕晒.二來已經唔係第一次嚟無咩大驚小怪.但有好多嘢都係好值得記得落嚟既!
飛前執行李, 例牌梗係我老公幫我執啦!haha...突然覺得自己好仆街,好似拋夫棄貓咁, 新年流流年廿八就自己飛走咗, 仲一走走21日, 突然懶感性同佢講不如改機票啦...咁佢梗係話痴線梗係唔好啦!(我就係知你會咁答先問..hoho)咁其實我係真心覺得自己仆街, 但無計, 我預計我每年都要仆街一鑊, 一來我老公絕無可能攞到咁長假期, 二來我覺得我一年見一次自己屋企人都唔係好過份jar!(請漠視此人cute爆睡衣..hhee)
前post都講過, 屋企最後一個老姑婆終於嫁得出, 婚期未定, 但其實對我嚟講, 我一早已經當妹夫係一家人.突然又懶感性覺得, 細個打架既日子好似唔係好耐之前發生咁(其實只有我打佢哋..haha), 轉眼我哋3個變態婆竟然都搵到我哋既mr.pig..hahhaa
嗱, 好明顯左邊最大粒石既係仍然處於訂婚階段既求婚介指, 結左婚就會變成側邊嗰兩位咁, 好平實..hehe
笑我無聊啦吓!我終於第一次搭到subway!hahaha...因為我同細妹都中意行路, 所以有一日行街shopping我哋都無揸車, 仲搭到勁遠!而我都話我哋長期無聊加笑點低, 沿線笑到爆炸!我覺得難忘架!
我成日都唔明點解我哋父母咁正經, 但會生咗3個都係癲既,就算唔係癲都係成日無里正經, 尤其是我呢d過度活躍症患者, 你叫我坐定定我可能會死, 係悶死!坐車坐得好攰要伸展一下!媽響前坐收到呢張相即刻問我地係咪想死!!!hahhahaha...我哋好孝順呀!hahhaha..


text:
January 16, 2016, Saturday
昨晚八點幾先checkin, 都唔知酒店外面係點樣. 呢對面就係叫黃金海岸, 呢道的樓都起得幾靚, 不過好似個發展商走咗佬, 攞唔到房產証.
我地相約九點鐘落去食早餐, 哈哈, 水尾啦, 呢道的人晨早就落去食, 好多野食到七七八八, 我地要叫先再添加的食物. 早餐, 都係隨便食的算啦.
食完, 我地有行程呀, 林老闆帶我地去媽祖廟...路經一個大廣場, 好多大媽飯後嚟跳廣場舞架. 睇吓林小弟, 佢又扒蝙蝠俠呀!
呢幅場, 刻上捕贈者名單
原來呢道有個辛亥革命紀念亭
同圍參觀吓啦
哈哈, 原來今日呢道有function
香火好盛呀!
呢道有個全國最大嘅媽祖可像
响下面都望到可像個頭, 我地正準備行上去...點知就收到電話
另一位鄰居今早由香港上, 估唔到佢地咁早十點幾就到. 咁我地要返酒店會合佢地.
攪攪吓又到十二點, 我地又去食飯. 喺國內, 通常十二點就食午飯架.
我地去咗呢間東東飯店
又係食海鮮呀!
紙巾盒上, 有呢道地址呀!
第一碟上嘅係蒸馬鮫魚蛋
我地自備柚子酒, 型爸同林老昫要了呢款黑啤
薑蔥芹菜炒蠔
走地雞
炒蕃薯苗
炒唐萵, 嘩, 呢道炒菜勁多油, 下次要烚菜好啦.
今日主打, 苦瓜鹹酸菜煮鯊魚仔....的肉好滑喎! 以前食過的鯊魚肉好嚡, 今日呢碟煮得好好味, 仲有火熱著添呀!
的鯊魚骨全部都係白色架.
椒鹽竹尖魚
仲有呢款招牌焗盤龍鱔, 唔記得影, 不過食落太肥美, 食一嚿都已經覺得膩
食完鯋魚, 即刻去睇吓, 原來的鯊魚仔係咁樣
呢的係鰻魚
呢的先係鱔呀!
食完做的咩, 我地一齊返酒店, 自由活動, 五點鐘再集合. 有人飯後想瞓吓覺, 哈哈, 我同型爸就唔放棄呢個機會, 見到酒店對面有足浴保健, 我地又去按摩啦.
按完摩去shopping, 哈哈, 撞見另一家鄰居...睇嚟, 只有林老闆一家去覺覺豬.
五點鐘集合, 我地又出發去食啦.
我地又去海邊食海鮮, 昨晚黑麻麻, 今日就見到好多漁船, 呢道對出去就係太平洋呀!
又係幫襯呢間豐勝海鮮酒家
今日三位男士決定食咩
嘩, 前菜有生曬蝦乾用嚟送油
白焯蜆
海膽煎蛋
呢道的海膽都好出名架.
昨天食了白切雞, 今日食水晶雞
大芥菜煲, 好味呀!
什魚湯
蒸龍利魚干
先開一枝白酒, 再開枝靚紅酒
蒸花蟹
的菜心又係唔靚, 林老闆話無辦法, 地理關係, 呢道種嘅菜真係唔靚.
今日蒸咗三條魚呀, 三刀, 撻沙, 全部都係游水架
仲有呢條紅班.
五隻本地龍蝦
的龍蝦羔好正呀!
海膽炒飯, 今日人多咗, 但今日碟炒飯滯銷呀!
為咗呢碟花生同醃製過嘅海膽
我地要咗鍋白粥嚟送呀!
食到飽飽, 我地跟著去品茶
出嚟玩唔係食就買架啦.
今日食得好夠, 唔去食甜品啦.... 返酒店休息啦.


text:
2011年8月29日 星期一
日本酒
今次去日本, 收鑊甚豐, 其中大部份响幾天遊記都影咗出嚟, 但呢幾支日本酒就係最後買嘅.
就係呢幾支啦... 逐一介紹吓先
呢支常盤Sake, 係泡盛出品, 我地响Ashibinna Shopping Mall入面一間酒鋪買架. 我地叫嗰位老闆介紹, 呢隻係嗰道排第一位. 另外佢仲介紹一隻排第二位. 兩隻酒都試過, 呢隻好飲的. 兩款酒價錢差唔多, 我地問佢兩款酒嘅分別, 佢話常盤係用泰國米釀嘅, 而另一款係日本米釀嘅. 我地聽到想買第二款, 點知大公子話有第一都唔買買第二? 佢咁講我地諗吓, 就買咗呢支常盤. 本來可以買多一支嘅, 但型爸想買Whisky多的.
第二支係竹鶴, 21年Pure Malt Whisky. 我地喺機場入閘之後嗰間shop買嘅. 寫blog之時, 呢支酒已經比型爸林老闆飲咗落肚, 我試咗少少, 的麥味好香喎
第三支係響17年嘅Hibiki Suntory Whisky, 覺得個樽好靚, 暫時都仲未飲, 不過我諗都唔放得响屋企好耐.
第三支係山崎The Yamzaki Single Malt Whisky, 呢支得12年, 想買年份長的都無, 老闆話無貨, 佢買唔到返嚟. 我寫blog時, 呢支酒又已經飲咗啦. 呢支酒入口好香, 但個香味唔能夠停留喺個口入面好耐, 一陣就無.
介紹完一支Sake, 三支Whisky....
就輪到呢兩支Choya梅酒
訂閱: 張貼留言 (Atom)


text:
2007年7月31日 星期二
月結
尖沙咀都破左紀錄,係今年最低營業額既紀錄.兩間店拉上補下,比上個月既總生意額仲要低少少,真係有 d 激氣.聽日,又要奉命去尖沙咀店度做魔鬼教練,但係我真係唔明,尖沙咀都有 2 個亞頭響度 ga,佢地做咩 ga?卒數既野,佢地日日卒未得 lor,整乜鬼要我一星期去三日卒數呢?佢地 d 亞頭咩都攪唔掂,又唔做訓練,又唔卒數,report 又跟唔足… 總之係一塌糊塗,又係一單遠水不能救近火.要人地救你,最起碼你都要有求生意志掛?成班死魚咁,我係客都想走頭啦.
老細成日想我令佢地積極 d,有 d 野,唔係你想就有的.積唔積極既野,好睇自己既內在,別人係迫唔到的.而且佢地又好薄皮,話多句都頂唔順要喊要辭職既,唔知仲以為自己教緊幼稚園呀.
糾紛
駛唔駛一朝講幾次呀?同事之間成日都因為小事而出現糾紛,鑊鑊都搵我黎攪,女人多既地方真係好鬼麻煩.雖然我都係女人,公事上遇到糾紛都唔駛成日掛響口邊搵其他人黎攪掛?
2007年7月30日 星期一
半年結
數字都顯示出我店同尖沙咀店既升幅其實差唔多,不過尖沙咀店舊年既業績都好弱,所以升左三十幾個巴仙都好似冇咩野睇咁.另一樣係尖沙咀既經營成本只係我店既八成左右,但係生意額就只有我店既六成,計正仲有幾個月要蝕本 tim.鬼咩,老板娘 5 月份加左人工 (我會稱之為家用,如果係人工,我想炒左佢好耐勒,因為佢係全公司生產力最低既受薪人士),令到尖沙咀店既成本大幅上調.所以老細好落力咁卒我呢邊,希望我地可以幫佢搵返唔見左既錢.打工既野,有時都幾冇選擇…
老細今日又重彈舊調,要重整尖沙咀既乜乜物物,聽到我都識背勒.呢壇野認真拉牛上樹,呢頭做完 training,果頭老板娘同你攪返亂.仲辛苦過自己做十九幾萬倍… 聽日 Annie 又奉命去照佢地肺勒,祝佢好運啦. (後日又輪到我要去…) 呢 d 未就叫做 "週而復始,萬象更新" lor~ 恭喜恭喜!
2007年7月29日 星期日
網上欺凌
早幾年響某新聞組度開左幾個谷做版主,好開心認識左一班志同道合既網友,仲時不時會攪活動成班人出黎玩,遊走虛實之間,實在好響往.
不過有時發表下意見,有人唔同意你既講法既,就會用多角度去質疑下你.又或者有版友想問下你野,諗住你係版主一定咩都識,當你表示有野係唔識既時候,就會成為眾矢之的.本著越辯越明既正面討論形式當然好歡迎啦,但係香港人既怨氣普遍都好高 (尤其係新聞組,唔知點解好多 "活躍" 份子既思維都幾負面的),佢地會將版主形象化為權力人物,為左宣洩現實社會對權力的不滿,會對版主作多方面既挑釁.所以,呢 d 挑釁我真係試唔少.初時覺得自己好無辜,經過幾次比人挑釁或者騷擾之後,都睇化了.人地要炸你版,將你個 email 周圍去咸網同徵友網度登記,響其他知名新聞組度唱你… 都係人地既 "自由",我已經不會理會呢 d 事同埋呢 d 人.反正佢地既耐性有限,唔玩得幾耐,試過最耐既都係玩左我一個月左右.
轉個角度睇,我又無損失既,不過佢就要花時間心機去 "玩" 我之嘛.唔知佢係玩緊我丫?定係玩緊自己呢?
多番回應,只會越描越黑.只要不回應,事情好快會過去.網上,同娛樂圈有分別嗎?有人攻擊你,證明你既野係有人睇的.萬一遇到呢 d 事,唔需要唔開心,正義係企響堅強既人身邊的.
烈日當空
太陽越來越猛烈,街上打傘既人都特別多.菲菲一向好討厭烈日下打傘既人,因為其他冇打傘既人係會比 d 傘篤到的,我就成日比 d 太陽傘篤到.如果怕曬既,不防考慮戴返頂帽丫,又唔防礙到人,又有型.
已經七月尾勒,仲未打風既?雖然而家想有場八號風球打下都幾妄想,不過最少都落返場雨丫.好想好想落返一場大雨,甚至打返場好勁既風.太陽太猛烈勒,行出街時有時真係想暈,眼前一片白,完全失去層次感,加上路人既淺色衣服,更添迷離既感覺.
今日大好星期日,我同 Tiger 都決定足不出戶,出面實在太熱勒,我地 2 條大懶蟲都唔想出去曬,不如留響屋企睇下書打下機好過.
唔知有冇人識跳返 part 求雨舞呢?
2007年7月28日 星期六
二手貨
我老爸同 Tiger 既二手貨就去左我度勒.好似我用緊果部 laptop 就係老爸既舊愛.自從佢買左部好鬼勁既新玩具之後,老媽子見佢有咁多電腦響屋企,就慫恿我老爸將呢部用左 3 年既舊愛比左我.好在咋,我都有一部同老爸既一模一樣既 laptop,不過已經比 Tiger 據為己有了.老爸呢部正好填補空缺.
上星期 Tiger 買左部數碼單鏡反光機,好鬼大部的.有左新歡之後,佢終於肯比返部 04 年買既 Cyber Shot 我勒.陰功,由佢最新出時買左到而家,先至真正去到我手,等到我頸都長呀.
點解菲菲要接收二手貨又唔買新的?原因都幾攪笑,我身邊最親既 2 位男士,都認為菲菲係電子產品白痴,所以唔會比 d 新買既野我用,只會等佢地買左新野之後先至比 d 舊野我.不過我又唔介意喎,因為我真係一個電子產品白痴,我驚 d 又貴又新既野去到我手會好快玩完,所以我都唔會主動去買呢 d 「玩具」的.連我部手機都係 Tiger 話好我先至買咋,我真係唔識分咩叫好,咩叫唔好,我淨係知有得用就得勒.
極速寬頻
為左顯示菲菲既工作效率,仲響臨放工時 email 左新 draft 既 Employment Contract 比老細.之前老細叫左我重整下入面既 terms,於是我將所有老細想要既野寫哂入去,總共 9 頁紙.響 email 度仲叫老細呢個 weekend study 下,星期一比返 comment 我.
同場加影,update 哂以下既野仲 send 哂比老細︰
Inventory control report
Sales report
Cash book
AR report
Consumption report
之後仲有時間寫下 blog 同埋玩下數獨~
尖沙咀既 Louis,有排都未追到我既速度呀… XDD
修煉
佢既行為只係反映左佢既幼稚,無知同埋無自信,菲菲絕不會欺負弱小的,尤其老細都講過要當佢老婆係細路女咁看待,所以我更加唔會出手.雖然佢既行為會對會議造成影響,亦都示範左比同事睇,唔需要尊重我.本來心中有氣的,不過我都選擇左沉著應戰.原因只有一個,菲菲仲會尊重出糧比我既老細,唔會令佢難堪.老板娘單打我,只係顯得佢無量度,我唔還手就係我有量度,嬴哂!
要改善尖沙咀既士氣,老板娘係其中一個挑戰.我做幾多建設性既野,佢就做多一倍摧毀性既野.講到尾,盤生意係佢地兩公婆的,佢地要死我唔會阻止,吃力不討好既事,又浪費氣力又冇效果,呢 d 蝕本生意菲菲係唔會做的.
出黎做事,咩人都會有,如果個個都要比反應佢,未好唔得閒?呵呵呵~
2007年7月27日 星期五
淡季.旺季
唔講尖沙咀住,遠水不能救近火,都係攪左有力果班人先.而家追數要緊,每日倒數,要攪都留返下星期先至攪 (老細都唔建議我攪果邊住,呵呵~).七月同八月,係美容行業既傳統淡季,不過睇數字都唔算太差.上半年既生意已經刷新左 06 年上半年既生意紀錄勒,岩岩步入下半年,冇理由撻 Q 的.而且睇佢地既氣勢,今個月埋單應該會破所謂淡季既紀錄.
菲菲對於旺淡季呢 d 野完全不放在心上,因為事在人為,只要肯努力,咩季都會搵到食.淡季只係生意唔好既藉口,理論上咩季節都會有人去美容院,不過客戶群會有所不同姐.所以要響淡季突圍,就要 target 響暑假都會得閒做 facial 既人,即係冇子女既人.因為暑假時好多客都要陪仔女,唔會有咁多時間黎美容院.不過冇仔女既客人就唔同勒,佢地冇分咩季節的,一年四季都要黎 ga 啦.雖然纖體唔係我地既強項,不過推陳出新絕對係我地既強項.
細公司既好處就係應變快,唔需要好似大公司咁要長 d 時間去決策.基本上我地諗到既野就可以做,只要老細肯首就得勒.我地架構簡單,隨時都可以搵老細傾,上午諗到既野,下午就可以做勒,你話好好哩.
我度果條橋已經獲得老細既支持,已經進行中勒,希望可以快 d 為公司注入一批有實力既新客,令公司既生意上升得快 d.響傳統淡季都有生意升幅,亦都係菲菲挑戰自己既其中一環.再過幾日,就知可唔可以再創紀錄勒.
面對現實
會議中問同事們,因為火警而停賽左一星期,響黎緊既幾日點追返多 d 生意,以彌補一下呢幾日既損失呢?問完之後,只係聽到裝修既聲音,同事們全都低頭不語.之後又問︰「咁你地每人每日有冇 4 個 booking?」較為資深既 Apple 就答︰「本來有的,不過 d 客取消左之後就冇 lor.」
「一日之內只有 4 個客都唔夠你地開單的,公司既要求係最少4 個,最好係 6 個.」我冷冷地應佢地.語畢又係一片沉默.「如果一日之內有 6 個客,就算有客取消,都會剩返起碼 4 個客.而家連基本客源都唔足夠,又點會有客比你開單?」繼續沉默…
本住發掘問題根源既原則,再問佢地︰「有冇客人響度開左 course 之後從來都未黎過做 facial ga?」終於,Apple 有反應了︰「有呀.」我追問︰「點解 d 客人唔黎呢?」Apple 解釋︰「因為佢地嫌遠唔肯黎.」同埋︰「佢地 book 唔到其他美容院先至會 book 我地喎.」仲有︰「有 d 客唔記得響我地度開左 course.」
尖沙咀都嫌遠?唔記得響度開過 course?太過天荒夜談掛?
終於因為時間關係,唔再浪費時間問引渡性問題,索性單刀直入.
「有冇留意新客開既 course 銀碼太低?呢批 call 極都唔黎既客人,佢地響比錢你果刻已經決定左係唔會黎,比千零蚊係開個爛鬼 course,擺明係為左甩身而比既.如果當初你地開新客時令佢地體會到個價值,而願意比多 d 錢黎開 course 既,先至真係你既客.事實上,呢班客擺低果一千幾百,只係當我地乞兒,見我地 sell 得咁落力,當係比貼士咋.你地仲以為開左新客懶開心咁!」氣我我丫!「仲有,點解我地會當我地係後備丫?因為人地唔認為我地專業,佢地會 book 左其他美容院先,都唔會考慮 book 我地先,係唔係需要檢討一下?客人根本冇當過我地係一間美容院,佢甚至乎連響度開左單都可以唔記得既,大家認為自己冇問題嗎?」
「唔該大家面對現實啦,唔好以為開左張單仔就有個新客,人地根本冇放你在眼內.」
之後,再睇下佢地 d 尾數,見到一大堆尾數仲有好多係超過 3 個月都未比尾數的.「有冇可能 2 月份既尾數到而家都唔收?呢單野都唔係單啦,個客擺到明撻訂,唔好妄想個客會比埋尾數你.呢 d 唔係 AR,係壞賬.」
最後一個環節係問佢地推廣中既產品知識,竟然冇人答得岩…
整個會議完結之後,佢地認為我係雞蛋挑骨頭,完全唔肯面對自己不濟既現實.既然佢地唔面對,唯有我面對啦.氣結完畢之後,只有努力 d,猛力加強佢地既訓練啦.
2007年7月26日 星期四
幽默感
諗落我幽默感又真係麻麻地,唔及我個妹咁有天份.所以我都鼓勵緊佢都寫下野,等佢既天份得以發揮嘛.其實題材既問題我都有諗過,早幾日嘗試寫 d 感性 d 既文章,不過寫極都寫唔到,失敗!再睇下自己寫過既野,唔夠 pro 又唔夠 casual,失敗中既失敗!唉… 而家去面壁思過先,聽日有靈感再寫過.
2007年7月25日 星期三
傳媒第二篇
幫手安排傳媒訪問既 agency,安排左某大報黎做採訪,不過響採訪之前要我地比 d 做緊 facial 既相佢地.首先我覺得好奇怪,既然佢地會黎採訪,點解唔黎左先至影?仲有,佢地要我地響星期六之前一定要比到相佢,就更加難攪勒.係人都知服務行業最忙就係人地放工放假既時候,即係一星期內面最忙既就係星期五,六,日.我地既美容師全部 book 哂客,冇人可以幫手影相,又安排唔到房出黎,你叫我地點影?於是我反問 agency 果邊︰「個記者有冇採訪過美容行業 ga?點解要揀人地最忙果幾日一定要同佢影相?」佢答我︰「咁個記者一定要丫嘛,如果唔係做唔到比你喎.」
有冇攪錯呀?你係要影都搵星期一至四丫,人地搵食既黃金時間 (仲要係月尾追數!),梗係做左生意先啦,有邊個同事願意有生意唔做走黎同你影相丫?跟住佢地仲攪笑到要我地早 d 開門比佢地影相.佢真係唔知美容師一日要踩十粒鐘起碼,做野時要出力 ga,加埋夜晚既 OT,仲叫人地早 d 返,有 OT 計都唔理你啦.
另一樣野係,點解一定要有做緊 facial 既相呢?呢 d 相千篇一律,有新意咩?我地從來都唔擺 d 咁既相既,根本突出唔到我地有幾唔同,咁行貸既野,影 cheap 哂我地既形象.對呢間 agency 既感覺,又睇低左一線勒.
衷心講一句,唔該 d 人做野有返 d heart 啦,人云亦云既動作,起到推廣既作用咩?請佢地認真 d 讀下 marketing 先至學人講 marketing edge 啦.究竟知唔知咩叫 edge ga?
2007年7月24日 星期二
發現
最可惜既係,大家響度寫野既目的可能就係想有啖氣抖下,可以比自己任意發揮,講左仲可以唔負責,絕對係舒緩壓力既好地方.如果呢個地方比熟人知道左,彷彿一絲不掛咁企響認識既人面前,何其難以面對!
以前有網友問過我,我成日狠批公司既事,怕唔怕公司入面既人睇到.呢個問題我認真地諗過,答案係︰「唔怕!」.呢度寫既野對得住天地良心,如果佢地有緣見到既,未大家交流下 lor,哈哈哈!
雖然佢都唔知我係乜水,不過都衷心希望 AK 兄唔會因為比人發現左個博而有咩麻煩啦.
衝突與平衡
舉個例,我係一個 result-oriented 既人,主要既職場秘訣係獲得老細既信任同埋完成老細下達既指令.響我心目中,卒數,訓示同事同埋挑佢地既骨頭係我既主要工作,因為老細喜歡咁既下屬.而 Annie 係一個口硬心軟既人,主要既職場秘訣係獲得同事既擁戴.事實上都好明顯,同事們係好鍾意 Annie,不過就好怕我,因為我唔會企響同事既立場思考,我只會顧及老細既需求,所以響同事心目中,Annie 係天使,我係魔鬼.好似教仔咁,一個做忠,一個做奸,軟硬功都可以同時使用,你話幾正哩!菲菲日日響度寫公司既野,可能同事晚晚都響自己個 blog 度話菲菲變態都唔定,哈哈哈!
呢個配搭響管理上有時都會出現衝突,例如我想同事突破成績時,Annie 有時都會企響同事既立場同我撐,認為我唔理同事既感受,只顧住自己份工,毫無人情味.其實,我唔係只顧住自己份工 ga,如果生意唔好,大家都冇工做,冇理由大家一齊失業掛?有時 Annie 會明,但係大多數時候佢都係唔認同.不過算啦,呢個世界上只有一個菲菲,唔可以要求其他人同我既諗法一樣嘛,只要搵到平衡點,又有生意,又唔迫死 d 同事就得啦.
最可憐既係,鑊鑊呢 d 高難度動作都係落在我頭上,大家一要離開 comfort zone 就死都咬住唔放,唯有又突破下自己啦.響度返工,已經提升左我既 EQ 勒,因為要學識接受而家既班底同埋佢地既做事作風,咁就要諗多 d 「刁鑽」既方式去卒數勒.
度橋
事緣老細今日下旨要我諗下響餘下既一星期點樣可以追多 30% 既營業額,幫補下火災損失左既生意.呢個波我接到應哂,交唔到波,因為我想同 Annie 一齊度下橋時,佢冷冷的一句︰「你諗啦,我諗唔到.」就閃左勒.當時心中有氣 ga,不過算啦,如果佢都諗到,老細就唔會叫我諗啦.
返屋企既路上,諗黎諗去都冇咩頭緒 (忽然醒起唔知邊個講過,創作係孤獨的,應哂!),返到屋企時諗到唔想諗就放棄勒,聽日再諗過啦.於是走左去沖涼,可能比水淋下,個人醒左 d,即刻有一條極簡單又多元化既橋「叮」左我一野,呢個 idea 可以吸引多個範疇既新客,又唔駛大量既準備功夫,正呀!當然,橋既內容就不便透露勒,呢 d 咁精警既野絕對係商業秘密,到有行家跟風時再同大家講啦.好多時我度既橋,好快就有行家跟風,所以我地要不停轉新橋,等佢地想追都追唔切.哈哈哈~
今晚有覺好訓勒,YEAH!
脾氣的背後
之前有同 Annie 傾過關於 Candy 既脾氣問題,研究過佢既行為模式,相信佢既家庭缺乏溫暖,同埋極度害怕受到傷害.為左保護自己,Candy 會採取先發制人既方式,惡過你,等你唔會埋佢身.諗深一層,其實佢係一條可憐蟲.Annie 同 Candy 比較熟,聽完我既講法之後,第一個反應係︰「你點知佢屋企 d 野 ga?」
「我唔知 ga,只係憑佢既行為推斷出黎咋.」
Annie 一臉狐疑,唔知我點樣估到.
其實好容易估,因為 Candy 既內心太渴望愛,家人比唔到愛佢,朋輩比唔到愛佢,同事更加比唔到愛佢,自不然會認為世上所有人都唔愛佢.為左保護自己脆弱的心靈,就會扮一隻生人勿近的刺蝟,咁就唔會比人傷害到勒.呢樣野,我已經暗中向 Candy 旁敲側擊咁問過佢,原來我既推斷真係冇錯.
家庭對於一個人既影響,真係非常之大!
最佳女友
只要留意以下既事項就得勒 (唔係抄返黎 ga,100%個人經驗黎 ga!)
- 男人要空間,唔好追魂 call 或轟炸 SMS.
- 男人要面子,絕對唔可以響佢既朋友面前鬧佢 / 扭計 / 黑面之類.
- 男人要私隱,唔好 check 佢既銀行戶口 / 信件 / 電郵 / 手機之類既物品.
- 唔好扭男人買野比你,尤其係名牌野 / 珠寶首飾之類.
- 唔好扭男人帶你去旅行,佢自然會叫你去.
- 唔好教男人做事,佢地鍾意自己決定點做.
- 唔好要男人 plan 食咩菜,睇咩戲,除非佢有心頭好,呢 d 濕碎野女人決定得勒.
- 唔好響公眾場所發脾氣,有咩事返屋企先至打餐飽.
- 唔好要男人拎手袋!
- 唔好將男人當作奴隸般勞役,男人幫女人唔係老奉的.
男士們,比下意見哩~
2007年7月23日 星期一
儀態
自踏入社會做事開始,菲菲返工去街都必定會化妝,因為化妝係女士既基本禮貌.每日都會化好妝梳好頭照哂鏡先至出門口.好多時響公共交通工具度見 d 女仔化妝,真係覺得好冇儀態.我只可以接受女仔補妝,即係補少少粉或者補下唇膏之類.但係真係接受唔到響架車度示範變瞼,由豬扒變貂嬋,將女性神秘既一面咁坦蕩蕩呈現響群眾面前,太嘔心了.化妝係一種禮貌,響公共場合化妝就係冇禮貌.尤其好多女仔化妝時都會有好多面部表情變化,無論你化完妝時有幾靚都好,一見你化妝時既各種表情,真係好趕客.
化妝都事少,最少唔影響到人,只要你唔望佢就冇事.有時見女士心急整理儀容,會響車度剪指甲.呢下野菲菲真係頂唔到.果 d 啪啪聲都已經夠刺耳,加埋 d 指甲碎好似放煙花咁周圍彈,真係好駭人!咁唔衛生,無論你有幾靚都好,咩分都扣哂啦.
仲有一樣係響架車度食野,表演各式既食相.菲菲真係唔明點解要響架車度食野.乜香港人既生活真係忙到連坐低食野既時間都冇?定係想比大家知,佢既 time management 一流,連搭車既時間都唔放過,要搵 d 事黎做下填左個空檔?認真費解… 菲菲自問工作都幾忙,工時都算長,但係都會有時間坐定定食下飯,所以真係唔多明…
大聲講電話 (中間仲要夾雜大量粗口同埋人地既事非),廣播 MP3 (懶型),個 NDS / PSP 開哂喇叭咁玩 ,同友伴大聲談笑之類,全部響菲菲眼中都係無儀態既行為.無論你個手袋有幾貴,套衫有幾靚,個電話有幾新款,身材有幾索都係 side 氣,有以上是但一種行為已經夠哂,只會比人冠以貶義既「港女」稱號.香港既女士們,係時候反思一下,吸引力唔係你黎自你既既外表,係源自你既行為同埋內涵.
發問的藝術
菲菲有一份「問卷」,係設計比同事用的.當然同事唔係搬字過紙咁問啦,份問卷係一個 guideline,比同事知道咩時候要問 d 咩,同埋需要知道客人邊方面既資料先至可以有把握擊中佢地既需要.知己知彼,百戰百勝,係做銷售既基本原則.一味硬銷係搵唔到食的,仲會換來「黑店」既惡名,絕對唔化算.要客人笑住比錢你駛,一定要對客人既需要同經濟狀況有基本掌握,仲要完全得到客人既認同,佢地先至會安心比錢你.
好多 sales 響掌握客人既需要同經濟狀況都冇問題,不過響獲得客人既認同方面就欠缺功力勒.要令客人認同,係要問大量引渡性問題,時攻時守,細心注意客人既每一句每一個動作,引領客人跟住銷售人員既思維走,咁個客就自自然然會認同勒.要有呢方面既功力,真係要練的,唔係三言兩語可以學識既功夫,此乃銷售內功也.菲菲當年要日日操 2 粒鐘,操左成年先至敢肯定自己用得好.每次既操練都係做 drilling,即係模擬銷售,其他同事扮客,我要模擬實況去 sell 位同事,細心處理每一個環節,老頂就響旁邊比分,之後比意見,我就要響下次既訓練度改善.日復日咁操,好多野都變左做本能,例如用字,語氣,起承轉合,聆聽,處理突發場面等等,都已經熟能生巧.
當時有好多同事都反對做 drilling,覺得好浪費時間,不過菲菲就好珍惜 drilling 既日子.因為自己係唔會知自己有咩地方做得唔好既,旁觀者清嘛.同埋我好信任老頂的,大家坐埋一條船,我係佢既搵食工具,唔通佢會比蕉皮我踩咩.而家我既老頂係老細,唔係銷售方面既精英,已經冇左呢支歌仔唱了.所以我就做左 Trainer 既角色,去訓練班妹妹仔.而家一星期只係得一次 drilling 佢地都嫌多,後生一輩既妹妹仔真係好唔捱得.咁既進度,要佢地有我既功力真係有排等.
後記︰
同事成日話︰「你係大學畢業就梗係識啦.」銷售關讀幾多書咩事?銷售係日積月累磨練返黎的,同讀幾多書冇直接既關係.


text:
食完早餐離開酒店先去一間帝皇佛寺
恩祈對拜神好有興趣,一聽到有神拜就好興奮,睇佢貼金箔個樣幾pro.
去到最期望去的老虎仔樂園,因為有好多動物睇,裡面都唔細呀......首先睇吓母豬餵老虎仔,同豬仔扮老虎仔食老虎奶(即係扮豬食老虎)
跟住就係恩祈由香港講到泰國,最渴望的重頭戲~~餵老虎仔食奶奶!恩祈真係講得多一啲都唔驚隻老虎bb,重摸佢耳仔同搶住揸奶樽,但係唔知點解被在場工作人員制止佢,後面隻老虎同豹係假架(舅母以為後面都係真話好驚),影相盛惠150銖,值得值得!我哋仲想抱鱷魚bb,但係見到條鱷魚size唔似我以前在澳洲同斯里蘭卡抱嘅o甘細條,恩祈抱住嘅比例唔多好睇就放棄咗,下次等佢大啲再抱過.
我哋中途離團去咗睇鱷魚表演,因為Joan話好精彩,睇完去睇豬仔表演又撞番個團,隻肥豬計緊數,而下面班豬仔就賽跑,搞笑!
跟住啲團友去睇Tiger Show,安置好婆婆坐下我同恩祈就去搵佢啲friend~~猩猩,著綠色Levi's衫隻老友以為恩祈有好嘢比佢,仲同恩祈give five.
過隔離探鹿鹿,恩祈攞隻蕉去引佢,點知啲鹿仔好肚餓連皮都搶住食,我搶番驚食死佢,恩祈學我對隻鹿講:唔好食皮呀,食死你呀!
恩祈最喜愛抱的卻是白兔仔,佢個樣幾愛護憐惜呀!可是我一放手佢就捉唔實隻兔仔抱唔到啦!
番去接番婆婆睇得少少tiger show(穿火把嗰啲表演)又趕去睇大象表演(真係好多show仲有其他未睇),都好精彩,動物真係好叻!
食完午飯真係好攰,在旅遊車上共睡了三小時至醒!係屋企都未試過,可能架車震震吓仲好瞓......連帶去到啲購物點都唔駛落車.
到拜四面神我買咗七色花還神,皆因當年求過如意郎君,雖然老公並不算十分正,總算為我帶來幸褔啊......我拜完後叫恩祈走,佢點都要自己拜神,唯有俾佢拜吓,佢好有慧根,教完拜第一面後就好認真的去拜埋另外三面,唔叫佢都唔肯走,教佢祈禱就學極唔識,可能佢見人人都拜又有個像去拜,唔似祈禱係在心中較抽象.
我求一家平安,唔知恩祈係咪求成日有得去玩呢?
在四面神旁食完晚飯導遊就帶番我哋去前面Aroma Hotel旁的Big C行街,由於在芭堤雅已行過,我哋就過對面個全東南亞最大的高級商場Central World Plaza,問security玩具部佢居然好nice用車載我哋去搭(你話個商場大到用車),上到玩具反斗城超大超貴又水靜河飛,恩祈任玩任試,佢彈小鋼琴個樣幾elegant.
集合時間就到恩祈玩到唔肯走唯有出絕招---去食雪糕,去到又係一個客都冇,泰國的經濟好差莫講買嘢連行嘅人都好少,可能係連香港人都冇乜至顯得更門庭冷落.講番食呢杯三球雪糕只係69銖($15),唔好比恩祈陶醉的樣子騙到,其實佢到依家都未識食雪糕,唔識"畢"又唔識咬,佢食飯就叻,食雪糕要靠人餵架!


text:
之前連續9日完全冇出過街,9日裏面出到8個Post連圖,其實真係好開心.每日都盡量12點前瞓,好多時都可以8點前自然醒.要維持到夠精神先可以發揮到高效率嘅製作產量 .因為過程包括:搵主題,搜集資料,mark notes,翻譯,分析,起草稿,邊打入電腦邊改,然後構圖起畫稿,畫入電腦,Check多次錯別字,再放上網,盡量都想趕得切一日一篇.
其實開始進入高效率嘅製作狀態幾日之後,有日就因為某啲原因晏咗瞓,搞到第二日9點幾先識醒.仲要起咗身之後都好冇精神,試咗好多次都集中唔到精神,啲Research資料完全入唔到腦,其他嘢更加唔駛講.嗰一下真係有世界末日嘅感覺.心諗 “啱啱先開始到高效率嘅產量,就咁就因為一晚冇咗~”.腦裏面放棄嘅諗法接二連三,成個人冇晒動力.
打算放棄嗰一日之際,腦裏面就飄過Good Bad Day 呢個idea.橫點我都打算放棄今日嘅時間,咁不如我慢慢準備定聽日要寫嘅嘢,就算唔多都好過冇吖.而當我一放慢腳步,個人一放鬆,動力同靈感就返番晒黎.再加上我畀自己瞓咗幾個字晏覺,精神又再可以高度集中番.結果最後我都可以响當日出到一篇完整嘅小文章.雖然冇圖,但响咁差嘅狀態之下都完成到一篇唔錯嘅小文章,嗰份滿足感真係比完美開始嘅一日仲要大得多.
嗰日係我第一次高度體驗到Good Bad Day嘅威力.佢唔指可以令我放輕番已經改變唔到嘅嘢,仲可以令我珍惜番目前我仍然可以做到嘅嘢,珍惜番任何時間都屬於我嘅選擇權.更可以令我嘅動力繼續延續到下一日.因為如果標籤咗今日嘅失敗,已經係將聽日嘅動力大把折扣.
希望我嘅體驗可以幫到大家~ 更希望Good Bad Day 嘅個idea 可以帶畀大家冇限嘅 Good Days~~


text:
呢一兩年身邊的朋友陸陸續續結婚,所以醒目主人和我都去過無數的婚禮,食過無數的酒席,簡直做咗試食兵團咁,所以到咗今日自己攪結婚,我地都唔洗再周圍參觀酒樓, 慳番唔少時間同腳骨力.
寫番個試食report吧!
漢寶皇宮
酒樓水準的食物,好夠鑊氣!!!裝修都係一般酒家的style,個人覺得有d娘,好彩樓底都夠高;長方形廳,所以坐最後排的賓客未必睇得清楚個台;由於係地庫,上落要用樓梯,對老人家同行動唔方便的賓客就麻煩少少.朋友結婚個日用唔晒個場,所以要同另一pair新人share(大家一前一後,不過唔同門口出入),雖然用落地圍板間隔,不過唔傳聲,你d瘀野唔會俾人知道晒.bonus係,有龍堡酒店房送.
京都酒家(聯合廣場店)
酒樓水準的食物,無咩驚喜但一定食得人!!真係傳統個種酒樓style,backdrop係個對金色龍鳳,樓底一般高又未算矮;如果book唔晒個場,就用d有轆圍板隔住,跟住出面有人晚飯小菜.仲有,service麻麻.
聘珍樓
酒樓的style但酒店的價錢.迎賓位好靚,有條大走廊,可以加好多decoration(朋友整咗好多燈同埋羽毛裝飾);不過L字形廳又多柱,會有死位啦~~~食物都好OK!!有好豐富的席前小食,唔怕餓親.
金域假日酒店
樓底好高有好多水晶燈好有氣派!!!!!食物未算好好味但又唔係難食0既.雀區同宴會廳係分開的,影相時就要麻煩兄弟姊妹幫幫手請人出現了.有酒店房送.
皇家太平洋酒店
食物好好味,service都好好.場地比較窄,樓底算矮,音響燈光都比較舊款;新娘房細又無獨立洗手間.有酒店房送.
沙田馬會會所
食物超級好味!!!甜品係buffet,幾特別ga~~新娘房很大,有獨立洗手間,仲有張大枱同梳化.扇形場地,有柱,所以都有死位;有個露台,可以做吸煙區,0岩晒多煙民朋友的新人.
德藝會
樓底超級高,應該有2層樓咁高,所以個舞台都好高(約1.2m),坐到最後的賓客都睇得好清楚,最正係台上面有條樓梯,新娘會用升降台去到頂再行番落0黎,好有演唱會feel ga.食物就一般啦,未到難食但又未算好味.雀區同宴會廳係分開的,影相時就要麻煩兄弟姊妹幫幫手請人出現了.
海景嘉福酒店
樓底高有好多水晶燈好有氣派!!!!!場地四正無柱.新娘房就細咗d,但好彩有獨立洗手間.雀區同宴會廳係分開的(樓上一層),影相時就要麻煩兄弟姊妹幫幫手請人出現了.雖然宴席的食物無酒樓個d咁好味,但席前小食就好好食,haha.有酒店房送.
映月樓
食物唔好食.樓底偏矮,L字形廳會有死位,最奇怪係,擺酒個廳係用側門出入,反而晚市個邊就用正門出入.
彩晶軒
場地好大,不過酒樓style的裝修,個人覺得有d娘.最勁係新娘房超級大,有獨立洗手間同埋偏廳,仲有oism按摩椅!!!企到累可以relax吓都唔錯.
大舞臺
古跡好有特色,不過唔打行燈真係好暗.食物一般般啦,未算好好味但又唔叫難食.新娘房有d簡陋,好彩有獨立洗手間.
嘩!!!唔寫都唔知,自己去咗咁多次飲宴,不過以上都無一間係我地好滿意想encore,所以最後揀咗始創彩福皇宴,好彩聽聞都好食,希望到時大家enjoy.
by笨豬小慧


text:
下世做狗都要知「訂」
葉一知
佛家有輪迴之說,今世的業報決定你下世人投胎做乜,一般人認為投胎做咗蓄牲就係造孽太多了.
但今時唔同往日,就算做貓做狗,也有天堂和地獄之分,好似做香港貓香港狗,做到某啲人嘅竉物,待遇就好過好多平民,即使做咗香港流浪貓流浪狗,都有愛護動物嘅人關注吓,都可以自己去搵食.但係如果你唔識投胎囉喎,去咗大陸,就算做咗百獸之王,唔單止唔風光,仲慘過做老鼠添.
早排遼寧瀋陽動物園就爆出老虎活活餓死嘅「醜」聞(加引號是要照顧鄰近地區不以之為醜的讀者).因為動物園冇錢餵飽啲老虎,有十一隻東北虎就咁活活餓死,呢啲big cats真係慘過做流浪貓.不過佢哋唔係白白犧牲,佢地嘅肉身,肩負好神聖嘅任務,就係「投胎」成為虎骨酒,每遇重要客人來訪或逢年過節,動物園就囉啲酒出嚟送禮.
有啲人話,呢啲「醜」聞就濕濕碎啦,大陸餓死人都唔係咩大新聞.嘿,好戲還在後頭,亞洲動物基金會調查發現,包括港人熟悉的廣州番禺香江野生動物世界在內的多個著名動物園,動物生存情況令人震驚,不但冇保護動物,仲要啲動物近親交配,獅虎交配,繁殖畸形動物賺錢.
來生不做中國人?No,做中國人最多都係活活餓死,俾人活活打死或遭人活活逼害至死,但做中國動物呢?你就連動物都不如,非獅非虎,變成畸型的「合成獸」.
呢啲就係佛家講嘅「共業」,一個民族做嘅好事,我哋真係改變唔到,唯有個別修行,做番個正常人,或做傳說中有惻隱之心嘅中國古人,希望憑別業,下世投胎,做人做狗,都唔好去錯地方啦.


text:
今日要講既呢個地方對我哋一D都唔陌生
因為我哋住喺元朗將近10年
幾乎每週都會去這個地方一次或以上
就係元朗公園!
元朗公園好大
而且這9年間在這裡影過好多相
所以真係講極都講唔哂!
先介紹最近去咗呢個百鳥塔
百鳥塔算係元朗公園既地標
離遠已經可以望到塔頂
可能講你哋都唔信
Hysan同芊芊從未上過去塔頂!
所以今日希望喺搬屋之前完成呢個心願!
入口有個旋轉門
當自己去咗大酒店咁轉入去
之後要過呢個鐵鏈陣(防止雀仔飛出嚟)
原來呢度有一隻了哥好出名!
反而我嚟過咁多次今日第一次見識到佢
佢一開口真係嚇親我哋
當然佢識講嘢唔出奇
但係我以為係好似變聲器咁壓低把聲講嘢
點知佢直程係一部錄音機
好似真人係你側邊講嘢咁
而且仲有男聲女聲!!
我哋停留咗喺度超耐.......❤
睇完雀仔上多兩層之後就向塔頂進發
再一次經過鐵鏈陣沿住樓梯轉上去
兩個細路每行上一層就嗌「仲有?!」
都唔知轉咗幾多個圈
終於嚟到最高既塔頂啦!
超好風超涼爽超舒服!
我直程覺得俾D風吹完有種好乾爽既感覺
可以日日上嚟俾風吹唔駛沖涼呀!
老婆仲用 iPhone 影咗個圈!
跟住講吓元朗公園另一邊的大草地
呢度係我哋最常到既地方
我最鍾意見到佢哋係度跑跑跳跳
喺草地上執吓呢樣執吓嗰樣!
又可以吹Bubble, 踢波, 踩單車, 打韆秋....係唔可以放風箏啫!
很多時我哋就拎埋佢哋既單車落嚟踩
圍住草地有一條跑道
可以跑步又可以踩單車
好多時我都會同哥哥落嚟踢吓波!!
無論熱天或冬天盡量有機會都會落去做吓運動
其實呢度都留低咗我哋一家人唔少腳毛
由Hysan啱啱出世既時侯
我哋會得閒落去散步
到呀芊出世!
有陣時佢哋係個草地度執到各種花或者樹枝
都已經好開心好好玩
其實小朋友最需要係空間感
俾佢任意發揮創意自由活動
係大草地隔離有個小小的康樂設施
不過都係D練習吓手指靈活性既小遊戲
XXOOXOXO, 迷宮等
芊芊都好鍾意行上去玩架!
當然仲有芊芊最鍾意既韆秋啦
嚟到隔離有一個小樹林仔
佢哋最鍾意喺度玩伏匿匿
匿埋喺D樹後面
呢度有個大人玩的單槓!
當然BB的Hysan都想玩吓啦
喺韆秋呢個位置向百鳥塔方向行上去
有一個大斜草坪
天氣好既時侯都有好多人會喺度野餐
中秋節既時侯直程多人到爆
斜草坪中間位置都有一個搖搖板
不過佢哋兩個仲鍾意就係企係搖搖板中間
因為佢哋未夠重坐喺兩邊玩
其實成個公園都有好多地方可以玩
特別有好多又闊又大的斜路
可以喺度玩Scooter架!
(當然要注意安全啦)
然後在百鳥塔向山腳行落去會見到一個上水池
同埋一個小瀑布
行到落去公園的另一邊
係一個中國式湖心亭
呢個湖裡面有好多魚同龜
仲周不時聽到蛙蛙叫
對開仲有個單槓
旁邊有個池塘同一個涼亭
呢度有好多魚同龜,青蛙其實都有,不過只係聽到佢嗌見唔到佢哋
呢度寫住唔俾人餵魚同龜架記住唔好呀
沿路向足球場方向行
會見到一個噴水池
會到有一個休憩區
好多老人家會喺度打牙交
同埋喺度耍太極同耍劍
Photo by CANON 5D Mark III, Len | EF 35mm f/1.4L USM
呀劍評語: 這個地方記下了我們有好多好多的回憶, 由我們結婚到Hysan出世, 再到芊芊出世, 我們到今天都常常到這公園走走, 每年中秋更會到這裡一起賞月及玩燈籠!
元朗公園 簡介
元朗公園位於元朗市中心西南的水牛嶺,於 1991 年落成,佔地 7.5公頃.公園依山而建,遍佈 800 多棵樹木.公園除設有草坪,園景花園外,亦設卵石路步行徑,草地門球場,兒童遊樂場,足球場等康樂設施,可謂老少咸宜.
元朗公園設一座 30 米高的百鳥塔,各位可在其中近距離欣賞雀鳥,又或到高層的眺望台,眺望元朗或天水圍,也是一樁賞心樂事.
開放時間
24小時
百鳥塔:約8:30am - 5:30pm(暫停開放時間:星期三 12pm - 3pm,農曆年初一)
1. 水邊圍輕鐵站 需時:10 分鐘
2. 朗屏西鐵站轉乘K68 元朗公園站落
電話
24734959 / 24736511


text:
個門口係唔係好似一個博物館既門口呢~~
我地一行5人先係太和火車站相約再轉搭的士, 由於唔係我book枱, 更加冇黎過, 可以咁講, 查實我連林村都未入過去, 咩許願樹, 我都係睇新聞見過下, 但係牛牛同我講, 話俾司機知, 係林村入面一個好靚, 好貴既公廁度落車就得!!
果然, 司機一聽話係"好貴, 好靚"既公廁, 就即刻開車, 仲係沿途不斷咁同我地講個公廁係幾咁靚, 仲叫我去痾返兩篤尿試下!! 而且佢話個廁所度有d真既荷花, 係真花喎!! 咁堅, 一落車, 我地第一時間當然係去"參觀"下個公廁啦! 嘩, 第一眼望過去又幾似一間博物館咁既樣!! 果然唔講得笑, 廁所入面D格局都唔少野!! 不過我搵晒成個廁所都唔見咩荷花之類既野, 我心諗唔通係個尿兜痾完篤尿之後, 會有一朵荷花彈出黎, 咁又真係幾神奇喎!! 所以我同阿譚都急急腳去左個小解, 答案係唔會有荷花彈出黎架~ 我諗個司機係講廁所門口個d盆栽都唔定!!!
其實呢間荷曄庭餐廳, 個名就好似幾中式下, 不過係呢度主打既係類似Outbreak個隻大大份既American Food食物, 即係大大塊, 通常以4, 5安士起計, 起碼要合5個人以上先可以解決到既Rib, 或者個d牛扒!! 我地一坐低, 一位類似老闆既四眼佬行過黎拎住本menu同我地講, 話呢個羊架就要烤一個鐘先得, o個個西冷扒就要整半個鐘先有得食!! 嘩, 大佬, 唔駛咁誇張呀!! 不過, 佢咁講即係d野真係堅野, 唔係平時係出面食個d扒王之王個隻, 係咁e用塊鐵板同你煎兩下就算!!!呢個係羊架, 燒得幾好味!!!好好食 & 超大塊既西冷牛扒, 唔好以為咁大塊佢就會好難切, 好冧, 而且一定係冇落梳打粉"拿"過!! 正!!!
d扒上枱個時, 真係唔敢相信, 先個下塊牛扒, 嘩, 大過你塊面多多聲, 而且佢伴碟既薯菜都好好食, 而值我一讚既就係佢連伴碟個d蕃茄都會同你煎一煎, 呢d detail位, 值得加下分!!! 食物固之然係好食, 呢度呢一樣好既就係d侍應, 我地坐低之後, 佢會慢慢介紹menu入面d菜式, 而且仲好細心咁話你知點邊樣菜式先係最好!! Very nice, 仲有仲有, 每次上d大件頭既菜式, such as成塊面咁大 & 成吋厚既西冷牛扒, 佢整好之後就會同你講聲, 之後, 就會問你需唔需要幫你切埋!! 呢d service幾好, 唔駛下下都係自己分!!!(因為呢d工作平時冇人做, 之後就要我落手!!)
所有野由service至食物都非常好, 唯一既唔好就係牛牛係呢d天時暑熱既天氣之下, book左張outdoor既枱, 係, 其實附近d環境真係唔錯, 不過就真係熱左d, 我一路食一路標汗!! 講真, 如果係秋天或者冬天去食, 坐出面outdoor都不失為一個好選擇!!! 食個時, 我就不斷呻熱, 牛牛佢呢條友就係度話o.k, 仲話覺得有少少凍添, 當然啦, 你對住把風扇兜口兜面咁吹, 你實涼啦, 我頂!!
荷曄庭園景餐廳
地址: 大埔林村放馬莆43號地下
電話: 2653-1313


text:
先前嘅 東京迪士尼之旅2013 相關文章都係逗留響 東京迪士尼海洋,黎到旅程嘅第二日,早上依然會響 東京迪士尼海洋 遊玩,但去到下午就會正式轉場去到 東京迪士尼樂園!想睇有關 東京迪士尼樂園 嘅資訊的話,就記得繼續留意住啦!
第二日嘅朝早,響 東京迪士尼海洋海景酒店 好舒服咁訓咗晚,雖然比起平日訓少咗,但總算補充咗精神!我仲特別預早咗起身,去到酒店嘅外圍睇睇!
起身之後,沖個靚涼,跟住就幫我嘅 Duffy小熊 換衫!佢今日所穿著嘅係春日巡航裝,配合返 東京迪士尼海洋 嘅特別活動,米奇和Duffy的春日巡航 嘛!
開始去玩之前,當然都要食早餐先,如果唔係邊有力氣?有飯糰,溫泉蛋,朱古力飲品!其實,響 東京迪士尼渡假區 裡面嘅大部份時間都係我自己去玩,爸爸媽媽就會出返市區行街;今日嘅早餐就係佢地尋晚響出面嘅便利店幫我買定嘅.
如果唔係因為分秒必爭,我都會選擇響房內嘆返杯茶先出發,佢地連個杯都雅致過人!試想像,手上拎住茶杯,品味溫暖嘅紅茶,再欣賞窗外嘅風景,都應該會幾寫意!
走出房間沿著走廊行,尋晚太攰唔記得影相,趁住而家影返先!牆上裝有古典燈飾,亦都有海景畫作,依然係充滿意式風情;而行到去走廊嘅盡頭,望落去,正正就係酒店大堂!
好啦,出到去外圍,呢到就係酒店嘅正門.可以見到後面嘅主體建築,一排意大利風格樓房向兩邊延伸,每棟樓房嘅設計,色調都略有不同,唔會太過單調.中心有一個魚型石像噴水池,我會話係呢間酒店嘅象徵性標誌,響官方網頁睇啲圖片成日都會見到佢.
不論遠睇抑或近睇,都會睇到整間酒店嘅造工係非常細緻;另一個令我好鍾意呢間酒店嘅原因係,佢同平時 迪士尼 嘅童話式主題好唔同,古典意大利港灣主題令 東京迪士尼海洋海景酒店 變得份外獨特,同時亦不失華麗嘅感覺!
酒店正門旁邊有通道通往一條天橋,究竟係去邊嘅呢?原來係去 迪士尼渡假區線 東京迪士尼海洋車站,酒店住客要去坐搭單軌鐵路都非常方便.
搞下搞下,原來已經係早上8:30,今日 東京迪士尼海洋 同尋日一樣都係響早上9:00開門,差唔多時候要排隊入園玩啦!再次去到樂園正門,使用酒店住客專用嘅排隊隊列,都係可以提早20分鐘入園!第二日,我入園之後會衝去邊到呢?下篇文章繼續分享!


text:
首先係度多謝大家係fb, msn俾我祝福 ! 今年係第二年同梓瑩一齊過我ge生日,令我覺得生日更有意義,既然有意義,就要好好記低 ^_^
首先要講返 July 16th (Friday), 班同事星期四同我講想Friday吾帶飯,不如一齊叫外賣,仲問我叫Pizza Hut好吾好?點知我話自已喉嚨痛,仲反問佢哋食第d得吾得 ? 唉,我成盆冷水淋人,真係吾好意思 @~@ 結果,當日lunch係叫印尼嘢,係conference room 一边食一边傾,話咁快就過咗1个鈡! 班友仔仲預備咗birthday cake,趁我去toilet就攞出嚟.真係好多謝佢哋咁有心,吾係正日都幫我慶祝 ^_^
到咗夜晚,就例牌去个friend屋企打台灣牌,打到差吾多12點,佢哋ヌ攞birthday cake出嚟同唱生日歌,係黑森林,我最鈡意ge款式‧多謝 Thomas ! 仲有礼物收tim,係 bling bling iphone case ! 真係好,我一直想買閃閃 iphone殼,Emily 真係知我心意! 在此多謝Emily & Thomas ^_^
到咗正日,ヌ例牌瞓到晏一晏,根住就同梓瑩去飲荼,返playgroup,放學之後就去公公屋企,因為book咗9pm打边爐,要俾梓瑩食咗飯先,公公仲成日抱佢玩洗手tim. 由於我哋太夜食飯,d食物ヌ吾啱梓瑩食,佢ヌ眼瞓,開始扭計要我抱,成歺飯,我哋輪流抱佢去睇魚同行商場 @~@ 食完飯一上車,佢9秒9瞓着咗lu.
就係咁就過咗好開心ge一个生日 ^_^


text:
當阿公都用緊WhatsApp同我keep in touch,喺身邊搵個仲用緊舊式手機嘅朋友可能係mission impossible,偏偏又畀我遇上一個,「我都有用過iPhone㗎,啲apps幾方便,只係幾年前壞咗粒掣,拎去整又話冇得整要換新,我個人念舊,唔多鍾意呢種消費模式,用番Nokia算.」Stanley唔係七老八十亦唔係深山野人,33歲從事海洋生物研究嘅佢仲要周圍飛,「試過喺斐濟想買張電話卡,佢一睇我部電話就話不如你去第二度搵,我賣呢張有包數據的.」呢位80後拎住部Nokia 220,連去到資源冇咁發達嘅地方都被嫌棄.
根據WhatsApp統計數字,全球大約有10億個用戶,WhatsApp群組亦有10億個,系統每日處理420億條訊息,每個用戶平均每星期用咗大約200分鐘喺WhatsApp上面,但我估香港用戶應該唔只呢個數字囉,「我見依家嘅溝通方法真係千變萬化,WeChat,LINE,facebook,WhatsApp好多唔同嘅平台,大家好多方法去溝通,但溝通嘅內容反而變得單調,例如有時好簡單放一個公仔(emoji)就算.」真係好想知420億條WhatsApp訊息之中有幾多條係只得一個emoji或兩三個字嘅回覆,「朋友約食飯都冇話投訴嘅,但有時都會話send SMS要錢,所以見佢哋會喺一個message內有好多唔同資訊,將所有想講嘅嘢一次過講晒出嚟,唔係仲充實咩.」
send掣易撳,又唔使錢,每日海量嘅訊息同資訊,寫嗰個唔用心,睇嗰個亦唔上心,溝通多咗,其實係越溝越淡.話雖如此,Stanley其實冇抗拒過iPhone,「以前一開apps就可以check到潮汐,天氣都幾方便㗎,咁每一項發明都要睇用嗰個點用,例如發明支槍都唔一定用嚟殺人同打劫.」冇用iPhone原來都有好處,「依家少咗時間撳電話,好處係唔會成日被電話佔據,唔會成日聽歌或者睇片,多咗時間思考,睇風景,或者睇媖眾生相,例如搭地鐵都會𥄫媖前面嗰個睇緊乜,睇媖人捉小精靈都幾得意,不過對我嚟講,潛水搵魚唔係仲過癮咩?」
除咗聽歌,睇片,社交,搵路可能係smartphone另一個用得最多嘅功能,「我好多時早一日睇定要去嘅location,print定地圖,知道大約位置,知道坐乜車去到邊個站就跟地圖搵,搵唔到就問人.」香港交通方便,鐵路覆蓋咗城市大部份地方,知道邊個站落車就唔會太難搵,但外國呢,「有時跟地圖搵可能會行遠咗,但行遠咗咪睇多啲嘢囉,冇乜所謂.」當然前提係有時間啦.嗰日Stanley喺海洋公園開完會,我哋即時畀咗個地址佢要佢用自己嘅方法去,搵得到就請佢飲杯啤酒,「好吖,路在口邊,實去到嘅,唔限時㗎嘛.」
記者:曾冠輝
攝影:伍慶泉


text:
今年4月時嚟仍然有雪.依家完全唔同晒.多咗好多兒童遊玩設施.目的係吸引小朋友去行山.
好似吊車站對出有呢個用德國漫畫Fix & Foxi做主題嘅設施.
滑雪嘅地方依家變咗行山.
山頂呢度亦增設咗遊樂設備.
襯唔多人排,玩咗呢個叫Pendolino嘅Rodlbahn落去山腰先.
開頭嘅路段有機同你影相,玩完可以買番.好似係5歐一幅.
山腰呢度有間餐廳.
但係我哋係去隔籬間屋仔Schaukäserei Tressdorfer Alm.
參觀芝士製作過程.
睇完有試食,但係呢度出嘅芝士只係喺呢度出售.仲有大半日遊覽,費事買啦.
另外前一篇我咪問個模有乜用嘅.下面幅相開估喇.嗰個係牛油模嚟㗎.
OK,睇完又上番山,啲Rodlbahn都係搭呢啲吊車返上去㗎.
Rodlbahn其中嘅路段.
呢度嘅Rodlbahn冇Lienz嗰個咁多急彎,但係喺牛牛之間穿梭都幾得意.
背景嘅山依家起梗另一條吊車線.希望今年嘅滑雪季節開始時落成.
到時會用嘅吊車.
山頂仲有另一樣嘢可以玩,Aqua Trail. 相中左邊係入口.
Nassfeld Kinos,大合照影相位.
Aqua Trail呢條行山徑有1.5 km長.
適合BB車用.
Aqua Trail睇個名都知係同水有關.
小朋友可以玩水.咁行山唔會悶親小朋友啦.
Nassfeld好近意大利,遊玩設施都搵咗呢個做主題.
時間關係唔再行落去lu,
行另一條路上番山頂.
有嘢食喎,見唔見到?
Black berries,居然係好甜㗎.
下圖呢個山係下一個目的地.
上之前兜去意大利醫一醫肚先. 中間藍色個牌後面就係奧地利喇.你話幾近呢.


text:
呢排忙於執相,直頭執到天昏地暗日月無光,搞到連鬧人都唔得閒添.不過睇見今年嘅71遊行,完全係一場假大空鬧劇,咁就真係忍唔住,百忙中都要抽時間鬧吓嘞!
假,好簡單,班友根本就係假民主.
71當日,遊行隊伍高舉住捍衛民主嘅旗幟,浩浩蕩蕩操過銅鑼環.途中就發生咗一段小插曲,有十幾個人竟然唔識死,攞住支持新凸首嘅橫額插隊.辜勿論佢地係咪喺唔適當嘅時間地點做唔識當嘅嘢,但係喺呢個標榜言論自由嘅場合,相信亦冇人可以提出合理嘅理由阻止佢地.不過在場遊行人士根本唔使提出乜嘢理由,就即刻喊打喊殺,圍兇呢十幾個人.最後佢地被迫收起支持震鷹嘅橫額,先至唔使俾人打.又有一個70歲阿伯,攞住自製嘅紙板支持震鷹,結果連紙板都俾人搶埋.
71嘅銅鑼環竟然變成民陣嘅專屬示威區,異見人士完全禁止踏足.所爭取嘅言論自由原來只適用於一種聲音,遇到唔同意見就用恐嚇,甚至暴力手段打壓.總之人多勢眾就係王道,大聲夾惡至係真理.老弱傷殘就最好蝦,因為佢地冇反抗能力.唔通呢啲就叫做民主?有冇人敢企出嚟確認吓呢?
哈哈,當然有啦,仲有好多添,71當日就有40萬人企咗出嚟示範乜嘢叫做民主啦!
大,仲簡單,即係作大.
民陣話今年遊行人數有40萬,警方就話有6.3萬,真係大纜都扯唔埋.其實雙方各有主觀政治立場,公布嘅數字未必可信,都係參考番中立人士嘅調查比較有個譜.今年就有兩位學者做咗獨立統計,得出嚟嘅結果分別係7萬至9萬同9.8萬至11.2萬.將學者公布嘅數字攞個平均,得出9.25萬,再打個8折,就係7.4萬,竟然同警方嘅數字好接近.
點解要打8折?咁就要聽我分析吓嘞.啲學者根本唔敢得罪民主派,所以統計好可能會採取宜鬆不宜緊嘅態度.而且幫佢地數人嘅學生,10個有11個都係支持爭取民主嘅熱血青年,受主觀意願影響,點算時會不自覺數多咗都唔出奇.
就算唔buy我嘅8折理論,用番9.25萬,咁都已經證明咗民陣作大作到離晒罩啦!其實民陣年年玩作大,個個都已經習以為常.不過今年除咗作得特別大之外,仲揭示咗一個好得人驚嘅真相:香港原來有好多盲目同愚昧嘅人!
今年民陣係等警方同兩位學者出晒數字,佢地最後先公布.班友睇到警方同學者嘅數字,都仲敢話有40萬,即係表示佢地有信心無論作到幾大都有好多蠢人會信,事實亦證明真係咁.不過我就好鄙視呢班友嘞,唔係因為誠信問題,而係睇唔起佢地咁細眉細眼.既然香港有咁多蠢人,點解唔再作大啲呢,不如作夠800萬啦,700萬香港市民再加100萬由內地落嚟撐場嘅自由行,你慌冇人信咩!
單嘢後來仲引發咗一場小風波,有熱愛民主嘅人士因為不滿有關學者「報細數」,不斷用電話同電郵滋擾人地.真係搞笑,班友之前先因為中方「干預學術自由」而力撐呢位學者,但係轉個頭就將自己最珍惜嘅學術自由當狗屎咁踐踏.呢種輸打贏要嘅無賴行為,正好印證咗我話班友係假民主嘅講法!
空,係指班友腦空無物,淨係識空嗌口號,一啲理性思維都冇,全無建設性可言.
睇番遊行人士嘅訴求,不外乎以下呢啲:平反六四,徹查李旺陽事件,凸首同所有高官即刻下台,所有舊嘢唔准拆,所有基建唔准搞,土地唔准賣俾地產商,只可以起公屋居屋,自由行唔准嚟,做生意嘅唔准賺錢,工資要由工人決定,加到佢地滿意為止.
首先,六四同李旺陽事件絕對唔係香港人嗌幾句口號就掂,中央仲有好多政治考慮.不過香港人要嗌亦無妨,呢啲始終係言論自由.但係因為呢兩單嘢而否定大陸嘅一切,甚至搞全面對抗,就係因噎廢食,完全不切實際嘞.
至於其他訴求,一句講晒,只會令香港停止運作.如果真係順應民意,睇怕香港要時光倒流到前殖民時期,變番做漁村先得囉.咪住,全民捕魚會嚴重破壞海洋生態,啲環保人士一定反對.咁唯有變身做農村啦,仲要係100%有機耕作嗰隻添.到時人人自給自足,過住環保嘅綠色生活,又唔使再俾啲無良奸商剝削,社會自然可以達至真正和諧啦!
學陶淵明歸園田居,咁又真係幾過癮喎!哈哈,不過都係唔好預我嘞,如果香港有咁嘅一日,我寧願移民去阿老阿土囉!
Llama dolls, Peru
Pyramid of Khufu, Giza, Egypt
Lake Titicaca, Puno, Peru


text:
( 7-aug-2009 fri )
今朝 6 點 1 起身 約咗媽咪食早餐 好在又唔係好眼瞓喎
雞肉漢堡配蕃茄醬
炒滑蛋
蘿蔔糕
火腿通粉
吉列魚柳
腸仔
厚多士
食完同媽咪行百佳 自己買咗 8 個橙 $9.9 / 4 個好抵呀 又靚喎 媽咪就買 4 個橙 + 4 支油 + 10 隻雞翼 兩個人拎到手都痛呀
番到菇場好開心呀 因為期待嘅 off 聽日終於係喇 點會唔開心先得架
晏晝同里奧大人去 kfc 今次食 1 個雙重芝士波套餐 + 1 隻雞肶 + 1 個葡撻 夠哂飽喇
芝士波
脆辣雞肶
墨西哥片
芝士醬
板燒雞腿包 - 前面
板燒雞腿包 - 後面
葡撻
其實一早諗好咗自己晚餐食白粥 炒米粉比里奧大人食 點知里奧大人話想食丁丁 麻麻煩煩 整丁丁好煩家嘛 屋企又無五香肉丁喎
唉 見佢想食咁 好攰都去超市買五香肉丁啦 好在 $10.9 一罐咁貴 所以唔會買喇 靈機一動諗到煎午餐肉 咁仲好啦 屋企有貨埋 順便清下存倉呀
行到屋企附近 里奧大人喺屋企打黎問點解我仲未番到屋企 哎呀 我即發脾氣話 如果唔係特登去超市買五香肉丁就番咗啦 個人攰真係特別燥啊
是日晚餐 - 特餐
午餐肉 - 煎到好香 原來都好花時間架 慘
出前一丁 - 覺得五香牛肉味係最好味 加 d 麻油 正呀
菜心 - 惠康買嘅 好在都好甜 不過就比街市貴 d 囉


text:
黑糖包 ( free ) - 家姐同表妹話今次個包好熱 但我話次次都熱架啦 佢地話唔係架喎 咁我咪好好彩 哈哈
肉眼扒配蟹腳配雞味飯 + 甜焗薯 ( $298 ) - 叫家姐食哂 d 蟹腳 我同表妹都唔食蟹 表妹話雞味飯好好味 我一睇就話好林 pat pat 好奇怪點解會鍾意食 因為佢鍾意食紅薯粉 煙煙韌韌嘢嘛 之後佢話今次 d 飯好林 平時食開唔係咁
雞肉拚燒蝦寬條麵 ( $148 ) - 個 Parmesan cream sauce 都幾好味 不過呢碟意粉份量好小 表妹都話呢間嘅份量係小 d
肉醬味肋骨土雞翼拚盆 ( $96) ( 自製烤肋骨 + 香辣炸雞翼 + 香脆薯條混芝士 ) - 最鍾意食拼盤 d 肋骨好多都骨肉分離 所以吉下吉下得番條骨唔出奇丫 咁表妹見到有條肋骨喺碟度 佢問係咪我食完放番落去 真係痴鬼線啦 嘩哈哈哈哈 我點會咁核突呀
d 薯條都唔多芝士醬嘅 我見銅鑼灣果間好多架 呢間 Outback 真係麻麻地
( 6-MAY-2015 WED )
天氣又開始潮濕兼翳焗 最驚就係呢 d 天氣 真係企喺度都已經出汗 oh no ~~~~
早餐又食番菠蘿油 聽埋 "江湖傳聞" 先食啦 點知塊牛油溶哂 我覺得無咁好食 ~
菇場唔太忙 希望今日都係咁啦 仲有相未 load 好 所以想快 d 整哂 唔想好似日日都整咁 好悶 哈哈 ~
今日又好開心呀 d 同事話我 d 炒飯好靚 好似喺街買果 d 咁 同埋好香喎 但我又聞唔到囉 不過佢地食 d 餸又超級清 所以見到我 d 雞翼咪覺得好好味咁囉 ~
我鍾意擺到整整齊齊 同埋我唔會將個 lunch box 放喺手袋入面 我 d 男同事嘅 lunch box 一係好似打風咁 一係就 d 飯餸迫埋一面 女同事果 d 都係好整齊嘅 所以一開就知邊 d 係男邊 d 係女同事架喇
無啦啦勁眼瞓 今晚仲約咗婆婆到剪髮表妹食飯 所以頂唔住要飲杯中國茶 飲完真係精神 d 呢 ~
放工即走 搭 5C 巴士 估唔到只係幾個站 我 5 點 45 分上車 6 點唔夠就到紅磡 咁我喺落山道落車啦 可以行下當運動 不過條街超勁焗熱 都有 d 後悔點解要咁做 哈哈 ~
估唔到剪髮表妹 6 點 15 分 whatsapp 話到咗紅磡 咁我約埋佢一齊去婆婆屋企喇 ~
佢又係超勁愛零食 所以叫我陪佢去卓悅買零食 佢送咗包 mix nuts 比我 又送咗包出前一丁海鮮杯麵薯片比家姐 算佢啦 哈 ~
買完都差唔多 7 點 要上婆婆屋企喇 ~
咁家姐又未到 所以我地落去金坊搵位先 要等一張枱 所以叫婆婆同工人等住先 我同表妹要去換番包炸魚皮 死嘢啦 揀咗包漏氣 穿咗個窿仔架 所以一定要換囉 ~
之後見到家姐喇 咁一齊行去金坊 但仲要等 咁我地話唔等咯 紅磡好多嘢食嘛 去第度好過 ~
諗住食韓菜 原來婆婆同阿姨成日食 咁去番 Alfafa 啦 因為原本就係去呢間 哈 但無咩人食 所以去 Outback 喇 好感恩啱啱有人走 我地即刻有位喇 ~
真係丫 里奧大人又 7 點 15分放工 我次次約人食飯 佢都係早咗放工 係咪咁邪呀 ~
食下傾下都 8 點幾 本來想食甜品 但表妹話飲咖啡 我話咪搞 同埋婆婆又唔飲咖啡 之後婆婆講話有間雪糕好味 有爆谷同埋唔知咩咁 咁我地就話去食雪糕喇 不過婆婆頭先講咗 2 間雪糕屋 我地以為有爆谷係呢間添 所以先食 食食下先問婆婆 點解無爆谷嘅 佢話唔係呢間 哈哈 咁唔緊要啦 下次再食過囉 ~
香蕉船 ( $59 ) - 無糖草莓都似山渣味 中間唔記得係咩味 lu 最右係杏仁唔知咩 味道似繽紛樂 不過好鬼甜 最後食剩咗個杏仁唔知咩
食完就送埋婆婆番屋企 我地就走喇 陪表妹去 7 仔買嘢飲 佢喺凍柜拎支綠茶出黎 咁我好順手關門啦 點知佢無啦啦又伸個頭入去睇幾錢 爭 d 一嘢拍瓜佢 個價錢牌又係奇怪 攝到好入好難睇 但家姐就話表妹仲奇怪 點會拎住出黎先睇價錢 哈哈 ~
家姐同表妹行同一方向搭車 我就去另一方向 諗住搭小巴 但我係第一個上車 又唔見有人排隊 所以即轉搭巴士喇 好在等咗一陣就有 15 號咋 感恩感恩 因為條街好鬼焗熱 好辛苦 ~
9 點 45 分上車 10 點 10 分就番到屋企 又好快喎 同里奧大人傾咗一陣就即沖涼喇 頭先真係行到流哂汗 哈 ~
攰呀 所以 11 點 15 分就瞓 我唔想又 11 點半先瞓 雖然 15 分鐘唔係好多 但起身果下好有分別架 ~


text:
Queso Manchego Frito - Deep-fried Manchego Cheese in Salsa VerdeAlitas de Pollo - Spicy Chicken WingsCalamares - Deep-fried Calamari Rings with Citrus Mayo
( 19-dec-2010 sun )
今朝差唔多 10 點起身 同里奧大人去大快活食早餐就番教會 lu ~
差唔多 2 點出去食 tea 喇 去咗大家樂 不過依家覺得大快活係好味 d ~
我覺得呢朝係咁出出入入咁 因為 4 點又要出門口 約咗家姐一齊去 Elements 食飯睇戲呀 我第一次去 Elements 咋 不過如果唔係糟糟比戲飛我地睇 相信我唔會特登行 Elements 囉 都唔就腳嘅 ~
Book 咗 Cafe Iguana 可能因為 5 點幾關係無咩人 可以有個好舒服嘅卡位坐呢 ~
冬天好快日落 所以未夠 6 點已經黑哂 但佢地唔會開燈 就咁放低個 Candle 座 但我地覺得係黑 唔係浪漫囉 呵呵 因為真係睇唔到自已食緊果 d 係乜嘢黎架 ~
差唔多 6 點 45 分就走 lu 去 Threesixty 行陣 家姐話要買無花果 我又買包 估唔到又幾好味喎 d 口感好得意呢 ~
今晚睇 7 點 15 分嘅 " Harry Porter 死亡之聖物 " 其實我只係睇咗 1 同 2 集架咋 所以我都唔知講咩 不過其實都好悶下 仲要睇 2 個半鐘添 好眼瞓 ~
睇完戲就各自歸家 lu 家姐搭巴士 我地搭地鐵 去到荔景轉車去太子 再去九龍灣 轉幾轉 地鐵又焗 整到好鬼攰呀 ~
番到屋企差唔多 11 點 沖埋涼 meme 摩摩都成 11 點 45 分先瞓 攰到呢 ~


text:
遊車河
昨日小B老豆租左架車, 同小B去遊車河, 同行有公公, 婆婆, 舅父添.
今次係小B老豆考左車牌後第一次載人, 所以要小B舅父坐隔離, 佢地兩個輪流做柴可夫司機.
第一站本來去青嶼幹線觀景臺, 但因為唔識路入錯線, 就迫住要過橋去左狄士尼, 返正入左去, 諗住泊車影下相, 點知又搵唔到私家車泊車位, 咁咪原車遣返, 仲浪費左$30.00過橋費呀. 終於去到觀景臺, D風景都唔錯幾靚!
跟住去車遊數碼港, 都唔知有咩係數碼, 只有貝沙灣豪宅, 呢個真係政府明益李嘉誠, 官商鈎結的傑作呀!
跟住就上山頂, 舅父話要由灣仔上山頂, 條路易行D, 但要兜遠D, 上山頂條路由於係單程路, 舅父又好小心咁揸車, 攪到後面D車猛咁"必", 終於去到山頂, 去左山頂廣埸同埋凌宵閣, 凌宵閣仲有D風車比人轉個好運, 小B好鐘意轉D風車, 未玩過嘛
玩完都六點幾喇, 由小B老豆載番我地返屋企, 嘩!精彩呀, 呢個新牌仔, 竟然要由金鐘果邊落山, 果度條路又斜又難行, 呢個新牌仔又揸得快, 好似衝緊落山咁, 對面線又有車迎面上山, 我地坐在後座真係驚險, 最後都有驚無險返到屋企.
呢個小B老豆真係膽生毛, 架車有老有嫩都仲開咁快, 真豈有此理!


text:
一半豆腐碎,一半醃好㗎肉碎,再加切碎㗎紅蘿蔔,津白葉同蔥拌勻,遂少慢火煎至熟.人仔唔食得蛋,如果唔係加隻蛋會仲香!
Thursday, June 5, 2014
幼兒食譜~豆腐雜菜肉餅
一半豆腐碎,一半醃好㗎肉碎,再加切碎㗎紅蘿蔔,津白葉同蔥拌勻,遂少慢火煎至熟.人仔唔食得蛋,如果唔係加隻蛋會仲香!
10 comments:
見到我都想食喎!ReplyDelete
我蛇仔明相反, 唔鐘意食肉, 我都要唸啲花臣先Replies
小朋友揀食係考媽媽創意㗎時候!Delete
哈哈~哩個我都想食喎~~~ReplyDelete
我下次都可以試下呢個先....ReplyDeleteReplies
希望 Hannah 食多 D!Delete
你真係有心機,不過人仔口味轉得好快架,唔鍾意食菜的小豆,呢排突然喜歡拿住條青瓜就咁咬,所以你都可以有時俾返D佢之前唔肯食的食物佢試,可能佢會變心ReplyDeleteReplies
我都覺小朋友口味轉得好快,因為之前人仔好鐘意食菜,希望遲 D 佢會肯食多 D!Delete
D 小朋友,好似大部分都唔鍾意食菜.我記得我D姪女姪子.細個都唔鍾意食ReplyDeleteReplies
可能難咬又冇乜味啦,希望大個鐘意食啦!Delete


text:
2015年9月1日星期二
王子出塞
王子要去咖哩國出trip一星期,咖哩國天天咖哩,日日果幾樣,佢諗起都驚呀.
咁就煮餐〝歡送餐〞俾佢啦.
佢超愛食牛腩,今次整菠蘿牛腩煲.
烤三文魚.
巨大翠肉瓜味道似節瓜,因為冇節瓜食,把小菜園翠肉瓜種巨大啲,就可以代替節瓜啦.
〝冬菇炆節瓜〞...
又有Padrón peppers跳樓貨買吓,又整Pimientos de Padrón.
今次Padrón peppers細細隻,好好食.
生果拼盤:菠蘿,西瓜,芒果.
18 則留言:
我呢度啲翠玉瓜若割唔切都係好大條㗎,喺星期六market 仲只賣一蚊條,我哋多數當老黃瓜來煲湯的.回覆刪除回覆
我地冇大翠玉瓜賣㗎,只有自己種先有得食刪除
你可以當放假一週回覆刪除
咁大隻翠玉瓜,唔同香港啲種~回覆刪除回覆
香港啲都種到咁大架,不過可能市場唔興種到咁大囉刪除
翠玉瓜好大隻, 可以食幾餐啊. :)回覆刪除回覆
真係食到兩三餐呀刪除
我就是鍾意食大翠玉瓜多過節瓜,覺得比較甜,又容易煮得淋.回覆刪除回覆
大翠玉瓜同節瓜我都鍾意,反而小翠玉瓜就一般,好似冇乜味刪除
食過豐富歡送餐,他更期待回歸餐.回覆刪除回覆
佢去咗兩日已經話個胃唔舒服啦刪除
咁新居搞好未??回覆刪除
大大條嘅瓜會有好多核喎回覆刪除回覆
似節瓜d核咁,軟架,但係會有瓜味同甜味刪除
出塞不用和番 仲有歡送飯,真是好呀!回覆刪除回覆
要和番,不過有歡送飯,仲有歸期刪除


text:
我地搵咗兩個c f 打價
一個係我朋友既未來62,佢做咗好多年裝修,有自己公司
另一個係我上網搵既
我本來係想搵佢另一個師兄,不過佢師兄非常之忙
連email 都吳得閒覆我,無哂聲氣
我從佢blog 既留言板搵到而家呢個 c f
佢效率好高,即晚已經覆我email
之後我約哂兩個 c f 係同一日吳同時段上新屋度睇
第一個黎既係我上網搵既雅國 c f
佢真係好後生,大概30 - 40 歲
c f 好好笑,佢有個口頭禪 "我幫你諗諗佢,盡量造平D"
對於我地既提問都好耐心咁解答,仲會細心咁用筆記低
佢吳會好似一D裝修老 c f 咁,一味ban 你
佢會諗一諗,然後話俾你知做吳做倒
佢臨走仲話會即日俾個報價我地睇睇先,如果吳啱吳覆佢就得
之後係我朋友個未來62
佢都好nice,仲俾咗好多意見我地
佢足足係我地間屋度停留咗兩個鐘
不過佢係咁ban 我地 D idea
佢都係好心想我地用好D既料,等將來間屋住得舒服D
我知道佢最後會俾個友情價我地
最後兩位c f既報價都係相差一萬蚊倒
當然人地62用料靚D 啦!
不過我地最後簡咗雅國 c f,因為我地覺得同佢溝通容易 D
人地62成日想用靚料,就算佢俾個友情價我都有可能out budget 呀!
而且咁熟我會吳好意思講價
雅國 cf 仲有樣野好,就係佢識用電腦畫圖
佢即晚已經晝好咗我地要造櫃既圖同報價單一齊email 俾我
呢個係我大廳會造既大櫃
仲有房張床同衣櫃
呢個只係初步設計圖,我地仲會再改野


text:
這包煙係尋日老公個日本客比老公的,不過,老公唔會食,因為佢收藏香煙的.
尋日我還欠阿媽既相和保險文件未執,今日又叫細舅母幫手睇住阿B,但可能尋日少與阿B玩,所以今日有D黏身.原本我肩頸都唔係好痛,但執執下開始勁痛到而家.
我盡量將相和底片執回一套,下次阿媽又話我執完唔知擺係邊搵唔到,我每次執完都有話佢知擺係邊.我唔知點解睇底片時,記得明明剛才睇過係有相,睇相時心仲想點解阿媽會同呢個人影相呢?但係搵左好多次都搵唔到.死喇!睇相和底片前後都唔夠一個鐘,咁短暫記性都冇,唔通我記性真係差左咁多,以前都唔係咁既.
突然,從手指面掠過覺得有隻手指痛,咁咪睇下咩事?睇到好似〝參〞剌,但係唔肯定因不太明顯,挑挑下剌就彈左起身得好短又軟,後來用眉鉗夾左好耐先夾到.我從不懂挑剌,通常都係搵人攪掂,但冇人既話我就會自己用針將附近既表皮挑開晒,所以每次我挑完〝參〞剌範圍都係會損,紅,痛.
阿媽放工回來我差不多執完,我還在相簿面貼了這本相簿內是什麼相方便阿媽搵.阿媽仲同我講佢公司仲有好多相,我話你記住比埋相簿我,因為我得返一本4R相簿,阿媽見到我有好多本相簿,果D係3R相簿,流行沖曬4R冇幾耐就興數碼邊樹有相簿啫.
剛才執相時發生左少少事令到我唔開心,仲有D想喊添!我努力幫阿媽執緊相,肩頸執到勁痛又放棄自己私人時間去執,但換來阿公一句〝冇果樣整果樣〞~真係氣得我丫!我唔係第一次聽,有時我執屋,整野阿公都會咁話我個樣仲好認真的,每次我聽到都想喊架!不過,轉頭就冇事,因為阿公一向思想古舊係〝重男輕女〞.
之前肥阿哥叫我得閒執下間屋,我成日都執架喇!但係佢地成日都整亂冇手尾之嘛!我執完一,兩日後又亂過,得我一個人去維持係咁上下喇!遲D我走左之後唔知會變成點呢?不過,少左我又會少左好多野啫,可能會好D呢.


text:
第一次參加兒童崇拜主辦既大旅行 -- 嘉道理農場, 科學園親子半天遊
今日一號風球, 本來今朝藍天白雲仲出太陽, 點知好快就天陰大風大雨
第一站 -- 嘉道理農場
本來有大肥豬馬騮睇都因為落雨呢埋晒, 不過一班小朋友心情仲係好興奮
係室內地方就可以安安樂樂欣賞野豬 (小慈小明叫佢做鵬鵬) 壯大既身影
仲有好驚既黃椋, 松鼠, 蝙蝠, 貓頭鷹, 豹貓, 烏龜... 好多動物, 小明最鍾意隻媽媽豬, 只係見到條豬尾都好興奮
嘉麗姨姨成日叫小明做 "得意豬"
小慈好鍾意同予予玩, 佢地玩緊小女巫飛不起
與嘉道理合照
第二站 -- 科學園
去到科學園已經冇落雨, 即刻黎張大合照先~~ Say cheese
今日大大細細有 60 人呀, 辛苦晒老中青少咁多位導師
小明呢張相影得好好呀! 終於都肯望鏡頭 ^^
文慧姐姐好錫小慈小明, 成日都話小明好攪笑, 小慈好乖好錫細佬
吹蒲公英
小明好開心周圍行, 佢呢個雨衣怪客樣真係笑 c 人
吹海風好舒服
小朋友玩狐狸先生幾多點
攪笑相
左起: 予予, 小慈, 鈞佑, 雋雋, 姜瑩, 小明
第三站 -- 科學園內自助晚餐後留影
呢位係建衡哥哥, 小慈話佢成日都俾小朋友打肚腩扯衫扯褲, 好可憐架!
三位靚姐姐係靜恩, 文慧 & 以琳, 團契時就靠晒佢地幫手睇住小朋友
蕭美慈 & 郭恩慈
大眼妹芊恩好肯俾我抱
可以係教會長大, 有咁多弟兄姐妹大哥哥姐姐愛錫, 仲有咁多同齡既小朋友一起長大, 真係一件非常幸福快樂既事! 多謝天父!! 開心開心好開心!


text:
倩盈妹妹就黎一個月大喇!! 等左好耐今晚終於可以去探佢
好迷你呀~~~ 本來最細既小明係 BB 面前都即刻變左巨人
呢張影到倩盈妹妹伸利
小慈好鍾意 BB, 抱左好耐都唔肯放
抱左倩盈半個鐘, 又吱佢又篤佢鼻鼻面珠, 小慈小明大聲講野都唔醒
最終係放左得得出黎, 小明竟然大喊, 就喊到倩盈 BB 開眼...... 真係失禮街坊
眼大眉粗, 個樣好男仔呀
我最鍾意既小腳板
個人覺得媽媽餵奶個樣係最慈祥溫馨既
(半夜個餐奶除外 -- 我試過太眼訓餵到跣左小明落地!! 已經跣到落膝頭好在撈得番, 嚇到即刻醒晒!)
Mandy, 你湊得好好呀! BB 又乖, 咁快 5 個鐘食一次奶, 好好呀! 叻叻
小慈好鍾意餵得得食野, 得得又好冷靜唔會搶, 叫佢做咩動作都得, 訓練有素, 好叻仔!
小明已經驚到縮埋係梳化再用網床頂住自己, 我抱住佢去摸得得佢都勁縮腳....
真係估唔到佢咁細膽, 點帶佢去動物園呢...
最終都係困番得得入房小明先放心去玩
仲興起到玩埋入房! 澄澄真係好鍾意 Pooh Pooh, 成屋成床都係
呢隻捉老鼠遊戲都幾得意
聽日要返學, 玩一陣就要歸家了!
澄澄, 記得同妹妹相親相愛呀! 妹妹好快就會大個識同你玩架喇!


text:
平時約左都會見唔成, 唔係呢個唔舒服就係個個發燒! 哈! 今日一個電話問下竟然大家都得閒
同琳琳姐姐去邊度玩最開心? 冇野舒服得過係屋企啦! 出面天時暑熱麻
本來小慈今朝一早游水跟手去跳舞已經攰到飛起, 點知一聽到去琳琳姐姐屋企玩 Wii Sports 就即刻雙眼發光話自己完全唔攰喎
非常關心小慈功課成績既琳琳將佢間房所有既初小補充練習全數俾晒小慈, 仲非常耐心咁教小慈點用, 每本要留意咩地方, 點知放左半個暑假開始咩都唔記得既小慈誤會琳琳姐姐考佢英文, 嚇到喊左出黎
跟手琳琳都俾佢既反應嚇到唔識反應
小慈呀小慈, 你唔可以咁架喎! 唔識咪唔識羅! 唔識咪學羅! 琳琳姐姐又唔係鬧你, 駛唔駛用喊黎退敵呢? 越唔識就越要用意志力克服佢麻! 不過可能佢諗住上黎玩唔係溫習功課, 冇預備學習既心又唔想衰俾人睇但又真係唔識, 所以先爆喊, 嚇親街坊......
好在換個形式玩電腦學習光碟, 仲要係小慈既強項中文, 小慈先識笑番! 琳琳真係超好心機, 逐個字解釋俾小慈聽, 好乖呀! 契媽錫錫
琳琳突然間話教小慈整蛋糕?! 屋企竟然有齊架生
仲用 iPad 俾個 recipe 我睇, 話好容易整, 勁
教小慈篩麵粉, 之前教小慈分開蛋黃同蛋白, 小慈不停話: "依~~~~~ 好核突!" 但又笑到收唔到聲
小明有食神! 知到準備有野食就上黎等開餐
蛋糕仔已經攪掂放左入焗爐, 呢段空檔時間梗係繼續玩啦! 小慈擲飛標...... 眼界奇差.... 當然因為高度唔岩啦!
蛋糕整好喇!! 滿室清香
焗得好靚喎
仲送埋外賣盒, 仲有傘, 靚絕
好好味呀!!! 估唔到咁鬆軟, 小明仲食左兩個添呀!!!
好多謝你呀, 琳琳! 你好關注別人既需要, 好識氹人開心, 好得人錫呀!! 你係一個非常好既大姐姐, 希望小慈大個 d 都好似你咁識照顧人, 獨立處事, 唔會郁 d 就爆喊啦!
今日玩得好開心, 多謝你呀


text:
問小慈生日想去邊度慶祝? 小慈竟然答我: "我想去沙灘!" 我估係舊年 4 歲生日去沙灘玩沙令佢印象難忘於是想 encore
不過去沙灘實在要聽天由命, 而節目係要預先安排既, 於是我拎左條白雪公主裙出黎引佢就即刻改變主意去迪士尼, 實情亦係 4-6 月去迪士尼最舒服, 之後暑假黎呢度會中暑, 所以玩得就玩, 呢套公主衫係 Chermaine 姨姨好耐之前送架, 估唔到要 5 歲先岩著!
小慈公主話俾大家聽 -- 我 5 歲喇 ^
小明問我: "我件王子衫呢?" 好似真係唔覺有得賣喎?!
今日太陽伯伯都出黎玩, 不過北風哥哥都好強勁呢! 小慈貪靚唔肯加外套, 話加左就唔似公主! 對鞋其實鬆鬆地令佢行得好慢, 問佢要唔要換涼鞋又話唔駛, 簡直係愛靚唔愛命既表表者!!
小慈公主臨時話要睇飛天巡遊, 生日大晒~~~
白雪公主好鍾意見到小慈同佢著一樣既衫, 起勢咁揮手
飛天個一刻, 兩姐弟好興奮
睇完巡遊去睇 Golden Mickey 時間岩岩好!
公主坐馬車
旋轉既時候, 披肩被風吹起, 煞是好看
非常好彩, 影呢幾張相時周圍冇人
白雪公主與七個小矮人
新舊款公主裙, 我覺得小慈著緊個套似 d
真假白雪公主, 加多個糊塗蛋
白雪公主仲唱左首生日歌俾小慈聽
非常親切既公主


text:
濕地公園算係我哋去過最多次既地方, 因為離我們家不遠, 去又方便!
所以假日一唔知去邊我哋就會考慮嚟呢度!
今日我哋嚟咗濕地公園, 都唔記得係第幾次嚟lu!
首先要講咗上面呢張相係喺濕地公園大魚缸前面影, 因為食蕉會過嚟同你講呢度唔準坐,
所以你如果想係度影既話就要快快手手!
呢一段遊記係集合2次濕地公園既記錄,
所以你見到Hysan好似去濕哋公園玩玩吓換咗衫又大個咗!
講到要去濕地公園你一定諗住搭輕鐵去到濕地公園站落係最好,
其實你搭706線早一個站天秀站落車, 係最方便! 只要穿過一個行人隧道就到!
我哋去到門口的大草地玩咗一陣先, 睇到個水池度有2隻青蛙曳曳!
我哋買咗M記係度食埋先入去玩! 小朋友就繼續去睇2隻青蛙曳曳!
入到場內首先有厠所,精品店個D嘢啦, 跟住右手邊入口就開始睇吓假動物,蛇,鱷魚等動物
唔駛15分鐘其實都行完,跟住條路上到1樓,就有D小朋友話既動物配對板,印章及有陣時有D班,工作坊等!
再行過去就好科學館有D機俾你睇吓動物及濕地知識
之後落番地下,就可以去到室外有個兒童遊樂場(要按時段排隊)同埋睇貝貝,
跟住就行出去就係一望無際既大濕地睇雀仔咁!
不過行出去如果你行得太遠就預咗行番嚟好攰!
番到去可以去大家樂食番隻燒春雞嘆吓既!(不過得2個阿姐係度執嘢,
我諗你就算等到位,你要等好耐先有人幫你清張枱)阿姐都同我講佢因為住係隔離先至係度做咋...
Photo by CANON 5D Mark III, Len | EF 35mm f/1.4L USM
呀劍評語: 其實呢D地方就好似海洋公園, 山頂咁, 好唔好都要去吓, 怕辛苦就去濕地, 唔怕辛苦就去米埔, 咁大家都明個分別喇, 咁呢度對新界朋友嚟講又易去又唔太多人! 所以我都嚟過幾次, 如果住港島九龍就真係方便先嚟, 唔駛急住嚟! 如果同米埔相比, 我鍾意米埔多D
呀劍貼士:
1/ 記住搭706線天秀站落車
2/ 可以帶定麵包俾小朋友肚餓食
3/ 如果行出去觀鳥區及濕地之前, 記住同小朋友去咗厠所先
濕地公園簡介
提供香港濕地公園的生態旅遊及加強市民對濕地生態系統認識的資料.講完
網址
www.wetlandpark.gov.hk
電話
3152 2666
港鐵西鐵天水圍站轉輕鐵. 輕鐵路線706天水圍循環線,於天秀站下車
(以上資料更新至文章當日)


text:
不經不覺開學已經三個星期, 有著小慈家姐既照顧, 個個小息陪弟弟一齊食小食盒, 午息帶弟弟去圖書館借書, 去小食部參觀, 去校務處交表格, 去操場玩跳飛機, 去搵老師買乘車劵等等.... 小明適應得尚算可以, 表現得喜愛校園生活, 上堂積極舉手答問題, 又主動幫老師手做班務, 最遠試過幫老師去圖書館搵第二位老師取報紙, 飲恨自己做唔到班長只得做第 4 組組長 :)
最唔習慣咁早起身同冇得瞓晏覺, 朝早起身會扭計, 會碌入我間房要我攬住佢瞓多陣. 放學好攰, 做功課做做下會趴係度瞓左 ZzzzZZZzzzz 寫中文生字一見老師話要寫 4 個詞語以上會寫到喊, 自己抹眼淚好可憐咁既樣 V_V 英文數學都掌握到, 但未認得晒 D 字要讀題目俾佢聽先識做. 中文普通話最屎, 完全聽唔明老師講咩野, 呢方面要惡補下, 其餘都適應得唔錯! 爸爸提議小明參加武術興趣班, 希望佢強身健體唔好咁輪盡之餘亦都學下有紀律跟指示, 小明性格太 carefree 太即慶要管教下, 於是上左兩星期之後, 小明反應極之開心, 話每耍一招要 hold 住仲要大叫一聲, 非常攪笑令佢次次都忍唔住笑跟住郁左喎, 唔知佢幾時先學識耍晒成套拳俾我地睇呢 :D
科技發達, 家長之間互相幫助, whats app 群組每日幫大家一齊傾功課, 家長義工午飯時幫忙照顧小朋友之餘更加幫手影當日黑板手冊, 真係令到要返工既媽媽十分感動!
小明抄手冊麻麻地, 我睇得明佢亦抄岩晒, 但格式未岩老師規矩, 不過呢 D 係小問題我知佢已經好努力! 暫時最鍾意體育堂同音樂堂, 日日返黎唱校歌話好好聽 ^^ 亦都鍾意視藝堂因為有得畫圖畫油顏色, 非常俾心機, 老師都有俾隻 A 佢作鼓勵
視藝堂自由創作, 估唔到小明畫咁多野喎
小慈家姐讚弟弟叻仔, 話視藝羅 B+ 係好難架! 老師仲有俾貼紙添 ^^
第一次默書, 佢所有字都識, 唯獨是聽唔明老師講普通話「圈」起來, 就咁寫係隔離, 於是成 part 冇分 @.@ 係我心目中係 100 分啦, 下次學精 D 就得
不過交齊功課, 老師送左第一張獎勵劵俾弟弟, 開心到佢笑咪咪 ^^
無端端某日 8 號風球意外地全日唔駛返學, 開心到兩姐弟癲左, 大叫: "終於有得玩玩具喇!!!" 玩足全日, 爸爸話由佢地喎 ^^ 到我放工返黎, 突然發現弟弟將所有最惡既恐龍圍住 Jimmy @.@
恐龍們仲圍攻一隻恐龍添??!!! 好暴力下喎小明 B! 暗暗留意下係咪反抗壓力既表現先
要學咁多野, 適應咁多新事物, 每日都攰到佢 C C 下隨時瞓著, 8 號風球既呢一日都唔例外
知你辛苦喇, 仔! 加油呀!!!


text:
葵涌有一隱世公園依山而建,環境十分之優美.一齊嚟揭開佢神秘嘅一面囉!
公園位於青山公路之下,大連排工廠區後方.我哋就從青山公路開始,由上而下咁樣行落去啦!(冇咁辛苦嘛!XD)
入口就響前面,行快步啦!
中葵涌公園入口在此,到喇!到喇!
紅色圈圈就係我哋身處嘅位置
沿住自然散步徑漫步囉!~
一路向下行,回頭一望,原來我哋已經行咗好多路喇!
公園樹木長得十分之茂密,只能夠從樹木嘅空隙望到少許風景~
跑呀!點解要跑?因為晴朗清楚知道好快就到達佢哋最開心嘅地方囉!
報告!目標出現咗喇!over~
紅色圈圈就係我哋身處嘅位置
長者健身園地你哋都啱玩?XD
重頭戲到喇!兒童遊樂場就係晴朗行咗咁耐嘅推動力~
公園人流稀少,晴朗可以獨霸整個遊樂場玩.去囉!去囉!gogogo~
過河要小心!唔好叉錯腳呀!
想打韆鞦但又唔想排隊,我諗係呢度先得喇!爽呀!XD
晴晴比較鍾意逐樣遊戲玩下,考考智力先~
鋼琴嘅英文係點串㗎?
轉番個大運啦!
朗朗依然打韆鞦打得好忘我...
玩完遊樂場,又要玩埋其他健身設施,但你哋好似唔夠腳長喎!XD
都係玩番搖搖馬算啦!
經過小橋流水,望下有咩嘢睇先~
山水一直往下流,可以考慮響呢度整番檔山水豆腐花喎!XDD
玩完一大輪,預備離開公園喇!
唔經唔覺,就已經行到落大連排工廠區lu~
睇睇指示牌,原來仲有滾軸溜冰場,下次可以帶埋鞋嚟呢度玩喎!
紅線為我哋所行嘅路線,原來行咗一小部分咋!下次嚟要行埋另一邊先得!(可按圖放大)
中葵涌公園面積大,環境自然優美,所以我哋都好鍾意去呢度玩.由青山公路入口開始,行一段約10-15分鐘嘅山路就到達兒童遊樂場.大人可以過下行山癮,小朋友又可以在公園放電,簡直係一舉兩得呀!不過夏天嚟就要做好防蚊措施喇!始終公園靠住山而起,樹木又多,自然多昆蟲㗎啦!如果唔嫌棄佢哋啲設施較舊的話,呢度都不失為一個小朋友放電嘅好地方㗎!
唔記得介紹一下公園嘅前身添!其實以前係牧牛場嚟!估計七十年代初結業後,就賣咗畀政府用嚟起公園喇!公園內放置咗一尊栩栩如生嘅牛雕塑做裝飾.今次冇影到添!攞番兩年前嘅相同大家分享下先~
伏在地上的牛雕塑,就好似真嘅一樣呀!
大家有時間都帶小朋友嚟玩下啦!玩完仲可以步行至附近嘅葵涌廣場或新都會廣場嘆番個tea添呀!
中 葵 涌 公 園
公園開放時間:全日24小時
查詢電話:2424 7201
交通:可乘搭巴士31B, 32, 36B, 38, 42C在「葵涌業成街」站下車,然後向山上步行約兩分鐘便到達公園位於青山公路之入口
網址:http://www.lcsd.gov.hk/tc/parks/ckcp/index.html


text:
你身邊有無令你佩服得五體投地(Orz)嘅朋友?
我有個朋友,佢係我偶像.唔係因為佢高薪厚職 (如果佢想佢絕對可以),亦唔係因為佢有咩豐功偉績(佢亦志不在此),而係佢實現理想嘅無比決心.
我同佢同年入U,喺宿舍認識,到依家已有十年.剛識佢嘅時候只知道佢讀商科,係某種運動嘅star,份人活躍好動幾cheerful,醒目得嚟好謙虛(絕對唔係懶醒或者因為自己幾醒就沾沾自喜果類人).機緣巧合下我成為左佢層樓阿飛(affiliated member),大家幾啱傾.當時我已經知佢好多嘢好想做好想試,好似好有理想咁(有邊個後生仔唔係丫?).後來,佢冇住宿舍,我又忙住搞宿舍事務,大家好少聯絡,偶然從佢啲樓兄弟口中得知佢嘅近況,包括贏左個business比賽嘅大獎,去左肯亞同關島做交換生,入左某大投資銀行做intern等等.
同佢接觸番係畢業後嘅事,當時佢已經喺某大投資銀行做緊,而我就係記者一名.好多人羡慕佢「高薪厚職」(當時雷曼都未出事,經濟仲勁好景咁),但我就好記得佢用「行屍走肉」嚟形容佢自己嘅生活 (幾多父母用大半世栽培啲仔女都係為左仔女可以「行屍走肉」-__-).佢話雖然自覺好幸運有呢份工,因為佢家境不算很好,而份工就喺經濟上幫到佢好多,令佢可以慢慢安頓好屋企,但佢做緊嘅完全唔係自己想做嘅嘢.佢真正嘅夢想就係去戰地/第三世界國家從事國際救援工作.
嘩!好多人可能都曾經想過(只係想過)做呢種咁有理想嘅工,包括我在內,但試問有幾多人真係有勇氣(放棄既有嘅一切,包括可能已經幾高嘅生活質素,生活模式,家庭,工作,去一個陌生,可能有生命危險,可能冇舒適溫暖嘅家嘅地方)同決心(包括抵受身邊好多人嘅質疑,反對,同埋投身呢行要花嘅時間心機要鋪嘅路,雖則呢行風險高又危險又唔會發達,但要入行都真係唔易).多少人就連轉工要send resume都提唔起勁,多少人嘅理想埋葬喺日復日年復年嘅營營役役之中?
後來,佢同我講,佢已經辭左職,因為佢已經儲夠錢供養屋企一段長時間(我仲記得佢話自己辭左職果副開心嘅表情),依家佢好努力咁操緊日文,因為佢打算考日本政府比海外人士嘅獎學金,去日本讀書.由於面試要考日文.佢本身雖然識日文,但已經生疏,所以佢要努力地準備.結果,佢攞左full scholarship,負笈早稻田大學修讀東亞研究碩士課程.
一般人如我,考到scholarship之後,就會專心去讀書,俾自己稍為休息一下,日後再作打算.非一般人如我個friend,好快就同我講佢下一步嘅計劃,同埋佢點樣努力地向夢想邁進.
有一次佢返香港,咁啱我同佢有一個common friend (係一個攝記),所以約出來見面,同場仲有著名本地女戰地記者.我哋四個人就喺旺角女人街一間up dup上海菜館討論中東局勢(因為戰地記者啱啱出左本書)同埋戰地記者嘅所見所聞 (才疏學淺又見識少嘅我簡直係撘唔上咀,只能講啲好皮毛嘅嘢同埋聽).一張枱四個人,一個已經走緊自己要走嘅路;攝記就話將會去第三世國家拍攝,同埋會拍一套獨立短片,探討貧窮問題(舊年,攝記嘅影展喺FCC舉行.今年,佢出埋影集,再辦影展);我呢位朋友就同我講,佢喺日本嘅老師介紹左佢去日本紅十字會幫手,輾轉有人叫佢去報考國際紅十字會(ICRC)嘅大使,佢知道左大使嘅工作性質之後,覺得就係自己夢想嘅工作,但係入ICRC必須操流利法文,所以佢好忙咁學習法文.為左學好法文,佢向早稻田大學申請延長學席,隻身去左巴黎生活9個月,用盡方法令自己可以操流利法文.
巴黎之後,佢返去日本完成課程,期間聽講佢去左北韓,搞國際政治斡旋(@_@ 呢個字好似只係會睇新聞時聽到,我諗我呢世人唯一會做嘅斡旋可能係我阿爸阿媽鬧交我做和事佬).
後來法國紅十字會俾左個interview嘅機會佢,最後因為佢嘅法文未夠好,所以冇錄用佢.
同一時間,佢畢業了,適逢汶川大地震發生後有好多善後工作,佢就去左考香港紅十字會駐四川嘅post(佢見工前仲叫我幫佢check下cv同cover letter,唉,朋友,我睇住你份cv,睇到眼都凸埋,呢份工對你來講,根本毫無難度,你又駛乜擔心?況且,我又何德何能幫你check?).結果,「托我鴻福」,佢考到份工,準備去四川.
平凡人如我,應該唔會走到呢一步,更何況下一步?佢同我講,其實唔駛佢講我都知,四川只係一個過渡.好似佢咁有理想嘅人,又點會甘於困喺四川這麼一個省?(世界上有好多地方比起四川需要援手啦).
去到四川,法文未夠好嘅佢,去到邊都揸住本法文書,繼續日以繼夜學法文.有個去左四川探佢嘅朋友返來之後同我講,佢唔放過任何可以溫習嘅時間,無時無刻都喺度讀法文.
兩年後,佢已經係一個操流利法文嘅人(對我來講,廿幾三十歲人先來學新嘅語言,要講得流利,已經好難,佢仲要學左兩種),我只係想像下已經諗到當中要有幾多能耐同埋決心.
今年9月,佢同我講,國際紅十字會包機票送佢去日內瓦interview ICRC大使嘅post,為期3整日,一日全英文,一日全法文,一日外展,仲要考餐桌禮儀 (因為作為ICRC大使將要出席好多國際場合).對佢來講,今次不容有失,所以佢日夜埋首準備,心情好緊張.但係,interview咁啱撞左我婚禮,所以佢兌現唔到承諾,參加唔到我嘅婚禮.佢曾經問ICRC可唔可以改期,但因為呢幾日牽涉好多來自世界各地嘅人,冇可能改期.朋友,對比你嘅夢想,對比你將會做嘅嘢,我嘅婚禮算甚麼?不過係一餐飯.我同佢講笑,既然係咁,你更加唔可以失敗而回,否則就對我唔住!婚禮前一晚,我諗佢應該喺日內瓦為interview嘅事忙到死,但係佢都仲記得sms我.真係好感動.
一星期前,收到佢嘅email,「托我鴻福」,ICRC請左佢.我簡直開心到好似係我自己考到個post一樣.我諗,有咩會令你開心到好似自己實現左夢想一樣?就係見到你身邊嘅朋友實現夢想.朋友,你終於得左,你真係應得架!I am so proud of you!
幾個月後,佢將會去日內瓦受訓,之後就會post去 “a country where there is armed conflict or war”,而且會不停轉post.
望住ICRC delegate嘅 brief intro:
- Visit the prisoners of war and make sure that they do not suffer inhumane treatment
- Protect and evacuate civilians when they are under illegal attack
- Promote international humanitarian law to military and governments and make sure they know there is rule even in war
- Assist those civilians affected by war or armed conflict to rebuild their homes
就好似過去咁多年我每次見完佢一樣,每次都係一次思想衝擊,每次都覺得自己好渺小.你睇下人哋做緊乜?你睇下你自己?
記得去四川探過佢果位朋友有次同我食tea,俾我睇佢喺四川影嘅相.朋友影左一張相,係佢喺冰天雪地嘅山路上,走在前面嘅背影.朋友話,同佢相處感覺有點不平衡,因為佢總係走在前面,你永遠都追唔上,到你以為去到山頂,打算休息一下,佢已經準備好去征服下一個山.
如果人生有好多條線,我諗,喺夢想嘅呢條線上,我係永遠都無可能同佢並排.不過,命運註定唔同人有唔同嘅角色,其他人喺另一條線上,又會比佢走得更前.我一直深信,每個人都有一股力量,喺人生嘅某個層面上,令其他人嘅生命更加美麗,好似小孩之於父母,朋友/愛人之於你我.上天喺當中揀選好少部份人,要佢哋擔當更重要嘅角色 (我形容係「天使」),用唔同嘅方式,為更大部分人嘅生命注入希望,力量同愛,好似德蘭修女,John Lennon,曼德拉.佢哋會提醒你,只要你肯,再難嘅事都有可能,同埋人生其實有更高層次嘅事物可以追求,你眼前嘅所謂困難,悲傷,其實冇咩大不了.
或者佢就係下一個世人嘅天使!(我知你睇到之後又會話我太抬舉你,你只不過係一個好平凡嘅人blahblahblah.但我想講,就係因為你覺得自己做緊嘅嘢冇乜大不了(而唔係自以為自己好偉大),令我更加覺得你似一個天使).
不過,喺夢想嘅線上,我冇打算要去追上佢.喺佢實現大夢想嘅同時,我會努力去追尋我一個又一個嘅小夢想(可能係manage好自己嘅life,可能係學好一門手藝),然後因為實現左而覺得好滿足.同時,為左間接支持佢promote world peace,我會發少啲脾氣(正所謂家和萬事興!).作為佢嘅朋友,我依然會慫恿佢參加我搞嘅台北勁hea勁食之旅 (朋友,take a break!).
農曆年前聚會之後,下次唔知幾時先可以再見.唔知幾時先會有機會,同佢同成班人食飯睇世界盃無聊吹水.雖然喺夢想嘅呢條線上,我永遠落後,但喺生活小百科果條線上,我真係超前佢好多!起碼我知道五粮液係酒唔係雞翼.
註:由於我是單憑記憶寫,所以部分時序細節可能出錯,但大體是對的,請見諒.


text:
Tuesday, August 31, 2010
K1第一天...開學了!
8⺝30日係妹妮既大日子,事關佢今日返K1了!(其實學校叫呢班做nursery,K2=lower,K3=upper)
今次第一次要著黑鞋返學,比之前那學校好似嚴謹一D呢.有本簡介提及鞋子要方便穿著,於是叫妹妮試下係咪可以扣到啪鈕...不過佢都係啪唔到.
著起校服成個大個女一樣!叫佢企定定比我影相,又硬晒軚E起個口 -__-"
呢張好一D,真係不得不驚歎時間過得有幾快...除左為妹妮要展開漫...長的學習身涯而有點擔心她辛苦外
都嘅嘆小朋友真係大得太快,妹妮真係大個了,上K1了,好快就上小學,中學了...會唔會好快就唔再痴住我地呢?btw,而家個櫃去到條腰咋!上年仲係去到佢條頸咁高.
同winnie the pooh影相,話時話上次買左呢個波之後,在車上妹妮居然同個氣球講:winnie a pooh,don't be naughty OK?因為佢想個氣球唔好周圍飛.
之後仲話我地知winnie a pooh said yes潻,總之佢成日無停,你唔同佢講野佢都自己不停講!
以前細個每朝都會上我地張床砌puzzle,而家每朝都要我地講故仔,好開心妹妮對書百看不厭,就算同一本書講完都即刻話要再講.
呢本變色龍書就已經睇過都唔記得幾多次,我地去北海道都係靠佢tum妹妮食飯咋!
趁學車未到,再讀多一本!
不如比媽me影幾張校服相先啦!
頭兩日準許一位家長陪同,第一日由我帶妹妮.今日因為係orientation,所以分成A,Bsession,我地搭校車就係Bsession,返晏D.D朋友話呢張相爸B好似追住架校巴好唔捨得咁.
我地一齊撘校車返新學校!
去到班房前大家齊齊洗下手先,我諗呢個洗手盤係呢間學校既標記,因為兩間campus都有一樣的洗手盤在不同角落的.
入班房了!暫時得我地架車抵達所以得幾個細路.一入去班房已經每個位有一個有名牌的書包仔,我地一齊就坐.班房面積比以前A記細,不過好骨子,好多玩具,壁布等.
妹妮一坐低就同同學仔一齊玩,原來我地呢班係細B班,全部都係細B,所以老師話生日會會有好多同學仔一齊慶祝.今次第一次有廣東話教學,其實初初連我都有D唔慣,以前妹妮讀的都只有英文同國語.其實本來都想幫妹妮報英,普班,但係當初因為要見多一個普通話interview,我又擔心妹妮本身細B都未顧得掂interview,仲要考多個普通話恐怕會連累個interview所以就tick兩文三語算了.
班上有兩個老師,一個講廣東話,一個外藉講英文,兩個都長駐班中,另外又有多個英語老師負責group play,及兩個國語老師...單係今日都認識了5位老師.不過我地主要係對住呢兩位.
妹妮一向講開英文,見到miss Becky都無有怕.不過感覺呢間學校比以前那間會嚴謹一D,可能更有discipline.無論如何,最重要係妹妮返學返得開心,自然會有心機學野.
幾個細路一齊玩,暫時都好OK,大家都無喊喎.一個鐘就放學了,我地等老師叫咪就出去排隊上自己架車.
妹妮雖然成日講英文,但係都識聽同識講,係D音歪D,好似阿差講中文一樣.今日開始自己返學,放學返黎仲唱住:‘開心笑,開心笑’潻!相信妹妮D廣東話會好快有大進步了!
Friday, August 27, 2010
暑假最後衝刺...迪士尼
聽日就開學喇,星期五終於約定爸B早D放工鼠入迪士尼陪妹妮玩過夠!其實妹妮自從見到電視上史迪仔巡遊廣告後,妹妮已經猛指住個電視話‘I want to go to the parade!’.講了幾個星期,天氣又成日落雨,今個星期係開學前最後一激了,就星期五去啦!好彩星期一至四都落雨,偏偏星期五好天!lets go!!
我地都係揀4點幾先出發,一來上半晝仲要返工,二來晏D無咁熱.點知入到樂園因西斜關係仍然熱爆!第一樣玩下木馬先,因為妹妮一見到木馬就狂叫merry go round.
呢個一round可以坐到好多人,所以都排得最快.
初初自己個人坐仲可以,慢慢開始臉有難色了
有爸B陪坐就開心番晒!
入到樂園已經過了一點同四點的巡遊,好彩6點仲有史迪仔遊大街.我地玩完木馬仲有半個鐘,啱啱攝到時間去睇金裝米奇3D電影.
今次係妹妮第一次入場睇golden Mickey呀,因為對上一次已經係兩歲生日時去了,仲記得一開場已經比D音效嚇到走人.而家大個咁多,上次去東京hello kitty land睇鬼太郎都成功挑戰,今次應該OK呱.
最衰係開場後太黑影唔到相,我見妹妮好多時都擘大晒個口架,應該係有D驚又有D興𡚒吧.好似有一part有D水點射出黎,佢都係硬晒咁吖大個口架.
啱啱好趕去大行睇parade,點知見到史迪仔,不過已經截隊無得排了,妹妮唯有望門輕嘆啦,好彩妹妮幾易tum,好易就帶到佢去大街了.
妹妮叫呢隻Mr Incredible 做 cra-di-步.
大街坐滿人了,我地反而霸了個垃圾桶頂坐.兩父女都係成日吖大個口!
睇得幾開心!
其實上次(大約七月去旅行前)都有呢個巡遊,不過妹妮上次好moody又驚無走出大街一齊玩拋波波.今次有爸B帶住一齊玩,好開心!
雖然矮過人(多數都係D大D既小朋友),但係媽me一邊揸機一邊搶波架!妹妮都有機會掂下個波波.
玩完拋波波後仲有拉出帳幕,妹妮平時成日要我同佢hide in the tent(呢入被入面扮露營),今次更係無有怕啦!
點知之後大家一齊跳舞妹妮反而就開始驚,開始扭計要爸B抱抱了.
於是我地又入番去城堡後面,每次叫妹妮笑,佢都會好勉強的戚起個咀.
好耐無遇到幫人影相的哥哥了,今日遇到就叫佢幫我地影全家幅喇喂!
不過媽me無塗唇膏加上朝早個𤕸都溶晒,影相時成個菲菲咁!真係恨有妹妮呢D小朋友皮膚呀,唔駛化𤕸都白裏透紅.
之後哥哥幫妹妮影單人相,你睇佢面部表情幾僵硬!叫佢都係戚起一邊咀角咋!
仲有小小呆滯,哥哥叫佢伸出雙手(應該會係雙手做D電腦效果),但係妹妮神情呆滯了,我地都無去鋪頭睇番D相呀...爸B話又唔會買,不過其實想去睇下由樂園攝影師影出黎會有咩效果呀.
跟住妹妮話要再戰honey pot,我地以前每次都有坐honey pot架,不過每次妹妮都驚到要揞晒眼!佢自己比較記得就係上次囉,所以今次叫住話要再坐
點知一坐低已經咪埋了眼!!!
全程都係咪埋晒眼架
係間中開眼裝下,出到去夠光了,就擘番大對豆豉眼!
我地影低了樂園偷拍張相呀
次次去樂園主打都係玩幾樣相同遊戲,今次居然影相居多,事關妹妮見到groofy,於是我地去了從未去過我影相亭.輪到妹妮,行埋去時居然無即時hug groofy,而係擺甫士!!!groofy都頂佢唔順
我地叫佢埋去hug groofy先識行埋D.
之後去見minnie仲冧!一行埋minnie度就同minnie講:minnie I love you, I'm Aerin.你睇連minnie都有驚訝既手勢呀!!
仲攬實妹妮潻(當然我知個個都係咁攬住影相架啦)
大合照
跟住到tigger
同pluto
到mickey mouse時又要等佢take break,妹妮排到第一索性出去行
連米奇都影埋了!今次係同得最多卡通人物影相既一次,過往咁多次加埋都唔夠今次咁多呀!
我地跟住同好耐無見既Wendy姐姐短聚一陣,Wendy姐姐係妹妮幾個月大時已經認識了,真係睇住妹妮大架!今次送左套閃卡仔比妹妮玩呀.
而家大個好多,自己走來走去了
尾站係睇煙花,尾二呢站相信係妹妮最鐘意既...玩水!
盡情整到自己濕晒為止!
本來想去玩埋space mountain,點知工作人員話妹妮未夠高彈番我地出黎.妹妮興高彩烈諗住坐太空船,又點可以令佢失望?我地轉去玩埋太空船先啦
煙花都無睇晒就走了,今日真係好好好熱呀!!我同爸B都成身臭晒架!真係幾辛苦架,不過妹妮開心無計啦,都焗住要去啦.
應承小朋友點都要脫現架,好似入樂園時妹妮已經話要個氣球,但係我地話而家買又唔可以拎住去玩,又會比人攞左架,臨走先買啦.佢立即話ok無扭計,點知臨走真係醒起要買個氣球喎!!咁無得再呃既情況下唯有買囉!
Subscribe to: Posts (Atom)


text:
July 24, 2015
今早吃過早餐就出發去うきは市(浮羽市), 預約了11:00 整 soba, 由Greenland 去大約個半鐘
九州自然王国 ちくご手づくり村
呢個時段只有我地一group人
未學之前大家要著好圍裙, 帶帽, 跟住去洗手
完成之後嬸嬸拎去廚房煮
煮完之後
呢度有得試食, 見到有當地人黎試食, 不過佢地走前都有買啲野先走
之後就去道の駅うきは
呢度啲提子超甜, 由其係綠提
原本約了觀光社的日本人在道の駅等, 然後帶我地去摘桃, 點知佢地冇出現, 打電話又冇人聽, 於是乎我地就自己去, 沿路都見到d牌寫住摘完, 去到時負責人話冇得摘, 雖然我地話觀光社的人幫我地book 左, 仲show 埋個名比佢睇, 結果都係話冇, 於是乎就返去道の駅, 稔住買番d桃補數
點知道の駅對面有Berry Farm, 於是最後由摘桃變左摘藍莓
最後都買番d桃先走
返到博多就去酒店拎房
今明兩晚都係住番JR九州ホテル ブラッサム博多中央
酒店冇停車場, 要泊酒店附近的Center Parking, or New Center Parking
之後就去天神
團友們各自搵食, 有啲去左食牛
小朋友要食sushi, 是旦係百貨公司樓上搵了間, 因方便我去樓下shopping...
是日的宵夜甜品


text:
每年嘅今日(初七人日),我同大人都會參加龜背灣之友舉辦之新春行大運嘅節目,今年目的地係大嶼山,行程係由筲箕灣出發,先去寶蓮寺大佛,再去小弟咁大個人都未去過嘅「大澳」一遊.
朝早09:30喺筲箕灣集合出發.
往大嶼山途中.
經青馬大橋往東涌.
由東涌住昂坪(寶蓮寺).
經塘福村.
長沙海灘.
石壁水塘.
經個多小時車程就到咗目的地寶蓮寺喇!
背景係昂坪360吊車站.
我地先行吓個市集先.
再經呢個牌坊轉上大佛.
未上去大佛前喺寶蓮寺入口影吓相先.
占太冇帶相机,咁就同佢影幅相先,第日印比佢.
由呢度要行二百幾級階梯先至上到大佛嘅所在地.
話咁快就上到去喇!
呢尊大彿同香港賺唔少錢.
上到去行個大運,望番遠處係我地一陣去參觀嘅寶蓮寺.
黃先生都係冇帶相机,咁我梗係要同佢影番張相留念喇!
喺上面行咗一陣就落番黎,見D桃花咁靚就喺度影多幾張相囉!
今次連唔鐘意影相嘅大姨都話要同占太影番幅喎!真難得呢.
見到有幾個鼓喺度,我嘅攪攪震作風又黎喇!
行行吓就黎到寶蓮寺.
大人話呢棵桃花都好靚喎!
喺殿外影張相就入去參觀.
再行過去韋馱殿.
休息咗一陣就行番出去.
上番車去大澳食午飯,呢餐梗係食齋宴喇.
往大澳餐廳途中.
原來黎呢間齋店,東方小祇園喺灣仔都有分店,都幾出名吓架.
入到去坐定定等開餐.
先黎抽行大運獎,哈哈~今次又比我抽到喎!
等咗成大半個鐘先有得食,原來我地諚枱時接柯打果位仁兄聽錯咗係17號,所以臨急臨忙黎煮比我地食,冇所謂喇,咁仲好喎,D齋夠新鮮熱辣吖嘛!
食飽飽就行出去遊覽吓我從未到過嘅大澳喇!
由呢條堤壩行過去,傍邊有好靚嘅紅樹林.
經過呢個碼頭就入到街市.
嘩!!好熱鬧,好似趁嘘咁!
有一檔喺度賣鹵水大墨魚,隻墨魚真係幾大隻喎!
再行去睇吓當地嘅小型文物館.
跟住就行去買當地持產.
喺呢間店嘅後面就見好有當地特色嘅水上棚屋.
有個小朋友喺度釣魚,仲釣到條磅頭嘅黃脚立添喎~
趁佢地喺度買緊野,我就自己四圍行吓好過喇!
喺未有呢條橋之前,居民要用艇黎過渡架.
過咗河,呢邊都一樣咁旺.


text:
近排天氣真係好凍, 一凍就凍足成個星期, 所以想食西式凍甜品既意欲都下降, 換轉就想食啲暖笠笠既甜品呀. 第一時間就想起西米焗布甸, 入口甜甜地又滑lulu, 真係好正. 嚟緊就快農曆新年, 如果在家煮團年飯, 可以預先一杯杯整好啲西米焗布甸, 到食晚飯時就放入焗爐焗, 到食完晚飯之制, 個布甸已經剛剛好焗成, 熱辣辣香口噴噴, 正呀! 食譜是來自基絲汀簡易食譜, 不過莎拉就改咗部份既份量及做法嚟迎合自己既喜好(因為莎拉鍾意食杰身啲既西米焗布甸).
2014/01/22
2014/01/18
陰公豬!! 陶寶B打敗仗
莎拉同陶寶B點樣渡過2013至2014呢?! 咪就係患病中渡過呢! 除夕夜(2013/12/31)陶寶B有少少咳及低燒, 所以就帶咗佢去睇家附近的家庭醫生, 當晚食藥過後都沒有大問題, 只係仲有咳!
到咗2014/01/01新年第一日, 全日都無咩異樣, 又沒有發燒, 只係開始多咗痰及少少鼻水, 不過都打算第二朝再去睇醫生. 到咗夜晚瞓覺就開始有發燒, 餵咗佢食退燒藥, 點知再到咗夜啲就聽到佢呼吸時"heeheehaahaa", 莎拉仲以為佢只係有痰係喉嚨度.
點知早上(2014/01/02)起身時, 陶寶B已經失聲了!!!! 莎拉就立即帶陶寶B去法國醫院睇門診啦, 嘩,,,真係多人都爆, 從來都未見過門診會多人都咁, 前前後後等咗3hr先見到醫生, 醫生一聽到陶寶B把聲及呼吸聲就話係"嘶哮"(croup), 需要立即入院治療, 因為嚴重既會出現呼吸困難, 可大可少 (大意既莎拉之前仲以為係咳不出痰呢, 而家諗起都一額汗).
安排上病房前先去治療室聞氣, 陶寶B起初見個氧氣罩出啲氣唔知係咩嚟隻手想拎起個氧氣罩, 不過之後都乖乖聞完啲藥. 上到病房姑娘一探熱, 原來陶寶B發高燒中, 要快快沖涼及塞藥降溫. 搞完一輪之後, 就到姑娘抱咗陶寶B去係手度整"豆豆"用嚟打點滴及落藥, 期間仲要抽血, 攞鼻水, 留小便作化驗. 唉~~~莎拉企係間房出面聽到陶寶B係度用緊餘既聲音係度大叫大喊, 真係好心痛. 過咗15分鐘後, 姑娘話陶寶B好大力, 好似同佢係度大戰一樣. 可憐既陶寶B真係喊到聲都沙埋呢, 餵完佢食奶之後, 終於佢可以瞓吓覺休息吓.
2014/01/15
牛油Cookie (附有食譜)
聖誕或新年好多時都為買咩嘢上人地屋企而煩惱, 無理由兩手Fing Fing架嗎, 有時買又覺得好似好無Heart, 不如自己整啦! 一直聽聞"金桶牛油"個大名, 好似話出名既Jenny's Cookie 都係用呢種牛油呀. 莎拉之前都食過Jenny's 曲奇, 真係好香好脆架, 仲要一食就唔想停口呢. 莎拉用咗網上呢個牛油Cookie食譜, 真係同Jenny's cookie好似, 鬼馬既朋友食過之後都話, 如果有個Jenny's cookie既吉罐放莎拉整既cookie, 真係可以口呃得吓人呢.
2014/01/08
又嚟面試
2013/11/29
今次面試既幼兒園係保護兒童會既附屬學校, 不過就係全日制既PN學校, 但係佢一年都係收30多位學生, 所以其實莎拉都知道機會好渺望, 不過都係本住俾陶寶B玩吓, 見吓世面既心態去面試, 所以無壓力!
今次既面試時間係中午12:15, 所以可以餵咗陶寶B食咗Lunch先去, 食飽飽都精神啲呀! 因為面試只容許一位家長陪同, 所以今次係莎拉就單拖一個人帶陶寶B去面試.
2013/12/28
聖誕cupcake (附有食譜)
之前提過莎拉迷上整cupcake既其中一個動力就係因為聖誕party想整啲特別既食物招呼吓朋友們. 食譜主要係在網上左搵右搵, 最後就用咗呢個朱古力cupcake食譜! 而家同大家share吓, 襯呢兩日假期可以整吓cupcake嘆加杯coffee嘆一嘆, 簡直係perfect match呀!
2013/12/27
Merry christmas
2013/12/10
迷上cupcake
繼迷上整麵包之後, 莎拉近來又戀上整Cupcake, 真係"幣架火"啦. 點解會突然之間挑起條筋走去整cupcake呢?!!! 因為就快到聖誕節啦, 今年家中會搞2個party, 所以就想整聖誕cupcake嚟招呼吓朋友呀, 上年專登買啲christmas cupcake一啲都唔平(C9本色又再出現!!!!), 所以不如今年就試吓自己整呢.
莎拉真係N年無整Cupcake啦, 以前就算整都係沒有icing果種呢, 所以玩唧花都係第一次呀! 經過第一次既唧花practice之後, 莎拉就好似迷上了唧花呢個小玩意, 接下來既整個星期就狂上youtube睇video學唧花, 睇咗就當然要實習一吓呢, 今次就試咗個雙色唧花, 好靚呢!!!!!
Subscribe to: Posts (Atom)


text:
其實陶寶B之前既尿道造影及超聲波檢查報告已經出咗, 感恩陶寶B沒有結構既先天性尿道短問題. 所以如果做埋呢個最後一次檢查, 結果OK就安樂晒啦.
今次既檢查係要打少量既同位素入BB體內, 之後就要禁飲禁食, 而係做檢查時BB要完全瞓著.今次既檢查同之前個2次有啲唔同, 尿道造影係之前要食在檢查前一日俾BB食顯影劑. 陶寶B既入院時間係10:00am, 而做檢查既時間係2:00pm, 咁即係陶寶B要禁食約4小時, 所以果朝早, 就係9:00am係屋企餵咗陶寶B食粥仔食(真係食早飯), 咁樣佢就多啲飽肚感覺, 唔駛太肚餓. 雖然咁早餵陶寶B食粥仔, 但係佢都好乖乖豬食晒.
之後就準時到達醫院兒科日間醫療中心. 同陶寶B磅完重及度高(8.71KG及75CM)後, 就同佢換咗醫院衫. 陶寶B仲眼望望, 眼仔精靈四圍碌.
之後見過醫生後就要種粒豆係手背用嚟注射同位素. 哎~~~~, 雖然今次唔係陶寶B第一次種豆, 但係在治療室門外聽到陶寶B突然大喊, 真係好心痛呢. 好彩陶寶B好叻仔, 莎拉一抱翻佢就唔再喊. 因為要固定粒豆係手背, 所以扎到隻手成支捧咁款. 之後就去放射部門打同位素啦.
因為有第一次做尿道造影檢查時既經驗, (同樣係要求BB瞓著做檢查), 果次陶寶B唔肯瞓又肚餓又扭計, 所以今次策略係檢查前唔可以俾陶寶B瞓覺, 等到差唔多2pm時會容易瞓著. 所以期間莎拉同婆婆不斷係咁同陶寶B玩, 不過到咗1PM倒, 陶寶B已經係眼瞓到佢既頂點, 真係玩玩吓都瞓著啦.
終於差唔多到2pm, 姑娘俾陶寶B食瞓覺藥, 不過呢啲瞓覺藥一定好難食, 因為莎拉見十個BB, 十個BB一食就大喊. 陶寶B一食, 真係唔駛一分鐘, 陶寶B塊面立即變到關公咁紅, 跟住就大喊. 不過好彩因為陶寶B已經眼瞓到極點, 所以唔駛5分鐘, 陶寶B已經進入了deep sleep mode啦.
整個檢查大約30分鐘, 陶寶B全程乖乖瞓覺, 抵錫呀! 做完檢查後就上返去兒科病房啦, 之後莎拉同婆婆就用盡一齊方法(包括濕毛巾抺面, 彈腳板, 換片片)去整醒陶寶B, 因為陶寶B唔醒唔走得架. 終於用咗10分鐘先整得醒陶寶B, 餵埋佢食翻支奶就可以走人啦. 可能食過瞓覺藥既關係, 陶寶B全日都好似有啲檬檬豬既狀態, 不過第二日就已經回復正常啦.


text:
多謝joejoe豬話我知西九龍中心今日會有個catwalk展覽, 其實係因為鼓勵讀完時裝設計學生創業, 開間店舖, 所以特登舉辦個時裝展, 順便比多d人認識佢地既作品, 仲有個開幕儀式. 可能天雨關係, 主辦人遲到, 終於遲左半個鐘先開始><
二樓影落去既catwalk舞台, 因為比工作人員趕走, 唔可以係度影相
結果要係前面影相, 雖然係近距離, 但前面D人阻住哂, 真係好想汁走佢地!! 呢個係剪綵儀式
首先以casual wear 為主, 不過似乎比較普通左..
連內衣都有!? 不過同o靚模比, 又真係冇咁色情既
條褲兩邊都唔同顏色, 又幾特別喎. 上身簡單更突顯褲既特別, 唔會令人眼花
呢條裙都好特別, 用唔用既布料做成, 上身既淨色衫比人感覺乾淨利落
呢件簡直係我既至愛, 除左係因為黑色之外, 仲好型及神秘, 超正!
呢件毛毛都好正, 好想要, 但香港而家越來越熱, 都唔知有冇機會著到
五位行天橋既model仲同所有嘉賓, 設計師合照, 我都好想成為台上既設計師, 不過距離仲好遠.. p>
睇完catwalk之後就試下搵間店舖睇下, 點知原來只係好細間, 賣既衫及飾物都唔太多, 而且也唔係太靚, 就冇影到啦! 只係影左一間店舖, 聽講係整cosplay衫, 見到佢套lolita及店舖都唔錯, 但好細間, 而且冇人, 可能只係宣傳
就係呢件衫, 款色唔太誇張, 都幾靚架!! 而且仲係我鍾意既款式
後面既背景都好靚, 好有故事童話feel
仲有呢個地下, 真係好靚, 簡直係perfect!!
行到咁上下, 大家終於肚餓啦!! 毎人叫左個炒烏冬食下先得!! 我呢個係鴨胸炒烏冬, 味道唔錯, 仲只係二十幾元, 抵到爛
我先拎起一碟烏冬影下相先~~好似個白痴一樣.
我知道你想食啦, 全個為食樣都出哂黎, 快d食啦...XD
最後都係同joejoe去左黃金買左部粉紅色既psp, 又係粉紅色啦...冇計啦, 新出既psp, 只有呢隻色靚, 只好買呢隻, 襯返部nds=3="
買左部機, 終於可以玩tales of 啦, 好開心, 又係狂打機既日子


text:
2011年11月11日
迪士尼黑色世界2011: 夜光鬼魅巡遊
其實 阿積 Jack 都有不少粉絲,而我都係其中一個!每次睇夜光鬼魅巡遊,見到佢帶頭行出黎,都真係幾興奮架!當佢正式出到黎,燈光亦會慢慢亮起!「萬聖節快樂!」南瓜王為大家送上祝賀.響花車後面,就有幾位南瓜人守護著 阿積!佢地一齊響到跳舞慶祝!
第二架花車就係 怪誕博士 Doctor Finklestein 嘅實驗室花車啦!響花車嘅前面,莎莉 Sally 正跟隨愛人 阿積 Jack,而博士就在後面想要叫停 莎莉,一直呼喊著:「莎莉,唔好亂咁走,你係我嘅心血結晶黎架!」而博士嘅實驗室入面亦佈滿不同古靈精怪既東西... 花車後面就係一班怪誕舞者,佢地跳舞都好好睇架!
夜光鬼魅巡遊 嘅第三架花車,就係 黑巫婆 花車啦!花車以城堡作為主題,城牆上都佈滿雜草,突出詭異嘅感覺!黑巫婆就高高在上,發出令人毛骨悚然嘅奸笑聲... 花車上亦有一口井,唔知入面係咩黎嘅呢?花車之後亦有一班舞者,今次係魔鬼使者!每位魔鬼使者嘅造型都好有邪惡既感覺!
黎到第四輛花車,緊接 黑巫婆花車 嘅,就係另一班 迪士尼大壞蛋 所乘坐嘅花車!花車最前端有一條黑暗魔龍,佢仲識噴煙架!一班大壞蛋就企響花車上面同大家見面,我影到嘅有以下三位... 首先係來自 愛麗絲夢遊仙境 既 紅心皇后!之後就係 小飛俠 嘅死敵,鐵勾船長!最後就係 Hades,來自 大力士 嘅黑暗之神!花車上亦有 毒蛇,魔鬼 等黑暗裝飾!車尾有一條鱷魚,雖然唔係幾有黑暗感覺,不過都幾得意.
黎到第五架花車,亦都係我最鍾意既一架!因為我覺得無論服飾,排舞,花車佈置都非常華麗,好好睇!花車前面,已經有一對對鬼貴族,跟隨琴聲起舞!佢地跳嘅舞真係好特別,除咗華麗優雅之外,亦不失鬼魅氣氛!響花車上亦有鬼貴族,在吊燈之下跳舞,享受屬於佢地嘅舞會.嘩!其中一位鬼貴族撲出黎,唔通想邀請大家加入?
後面嘅花車亦都係我比較鍾意嘅一架,就係 火焰花車 啦!響花車前亦有一班火焰舞者載歌載舞,佢地一路跳,就好似真正既火花燃燒一樣,璀璨奪目!呢架花車,用咗岩石做主題,同火焰好襯架!而響花車上,火焰舞者做出一系列嘅高難度動作!花車後面,就有樂園樂團,即場配合背景音樂演奏!
黎到最後一架花車啦,就係 Mickey 嘅魔盜船花車啦!花車前面有海盜舞者,上面就載住唔同嘅 迪士尼朋友,同大家一齊跳跳舞!花車設計成好似一架船咁,更加可以上下擺動,好似真係響海上航行咁!上面嘅都係一啲非常熟悉嘅 米奇家族 迪士尼朋友,有 Donald,Daisy,Chip & Dale,Pluto,Goofy... 當然都有 Mickey 同埋 Minnie 啦!Minnie 更加會帶領大家跳舞!響瑩光嘅時候,船尾窗面更加會出現鬼魂架!
終於去到巡遊末端,有另一班鬼鬼同大家一齊跟住巡遊隊伍前進!見到佢地,亦代表 夜光鬼魅巡遊 正式結束,我地下次再見啦!
於 10:51
標籤: 迪士尼朋友, 迪士尼黑色世界2011
訂閱: 張貼留言 (Atom)


text:
( 16-may-2009 sat )
瞓得唔好無胃口 所以食奶醬厚多士 + 奶茶 多士好食 但杯奶茶就超難飲 飲兩啖已經飲唔落喇 ~
星期六喎 有邊個會有心情做嘢丫 ~
放工約埋里奧大人同家姐 一齊去 Pizza hut 食 lunch 今次好彩里奧大人早小小到 所以有位呢 ~
忌廉雞湯 - Pizza Hut 整得好好飲 最怕 "稀亨亨" 咁呢
超級至尊 ( 芝心批底 ) - 好耐無食 所以覺得好好味 但唔知點解會碟上囉
雙重特濃朱古力 - 比個名呃咗 原來一 d 都唔濃架 仲衰過茶餐廳果 d 古古力奶 呢杯仲要加 $15 添 呃錢呀
忌廉梳打 - 本來我都想轉特飲 但佢地話兩杯都唔掂 所以我叫汽水算喇 穩陣 d 嘛
食完去拜爸爸 lu 之後一齊去媽咪屋企休息 ~
5 點幾出發去九龍城 去曲奇四重奏買蝴蝶酥 好在唔多人咋 因為我好憎排隊呢 去到試食 我覺得 d 曲奇真係麻麻地 唔夠 Jenny 鬆化 但蝴蝶酥又好鬆化噃 所以最後只買咗一盒比媽咪算喇 ~
之後行番去泰地道 一頭一尾咁行都幾辛苦 ~
辣椒膏炒蜆 - 個汁好味 但係 d 蜆就勁細隻勁小囉
珍多冰 - 我無飲 但媽咪話 ok
石榴子冰 - 我無飲 但里奧大人話 ok 因為都好多石榴子
榴槤飄香 - 正到不得了呀 食完真係好滿足呀
埋單 5 百幾 都幾貴 因為九龍城好多平過佢 但媽咪鍾意呢間環境 無法啦 ~
番到屋企睇埋 "証人" 又幾好睇噃 所以睇到 12 點先瞓覺呢 好眼瞓呀 ~


text:
其實條魚都好厚身架 啖啖肉呢 唔錯唔錯
我覺得整得唔錯架真係 希望好食啦
里奧大人話 ok 喎 不過我無食 因為真係鬼飽
( 26-NOV-2014 WED )
9 點起身喇 食完早餐又 10 點 lu ~
番到屋企執下嘢 沖涼之後就抖陣 11 點幾去嘉豪 媽咪依家鍾意去嘉豪 因為順便去埋街市買餸 又買咗半斤豆苗 + 4 個橙 + 4 個 蘋果比我 ~
杏片沙律卷
艇家蒸蘿蔔糕
豬腳薑醋
燒肉切雞飯
紅棗糕拚黃金糕 - 好煙韌呀 紅棗糕好有紅棗味 唔錯唔錯
健康五糧糕 - 又係好煙韌架 我最鍾意食煙韌呢
我飽到好似佢咁嘔白泡 嘩哈哈
飲到 2 點 諗住試整紫蕃薯奶皇糯米糍 咁去街市買紫蕃薯 之後諗住去恵康買糯米糍材料 點知只買到椰漿同椰絲 咁好啦 拎住袋生果都小小重 但又唔想番屋企擺低囉 行黎行去不如拎埋去買嘢 去到 MP 諗住實有吉士粉啦 點知又無 咁買無鹽牛油同朱古力粉囉 ~
咁唔忿氣嘛 去埋 Piago 睇都係無 去到又行陣 買咗支清靜園醋同麵包糠 咁都開始攰喇 快快趣去埋得寶間恵康都係無吉士粉 咁都係無 咁都入到去咯 又買盒好立克粉 真係每間都買 d 嘢 叫做有 d 收穫 咁就無枉過行咁遠咁啦 之後去對面烘焙店買到吉士粉喇 勁驚無呀 我記得百佳之前係有吉士粉買嘅 所以又去百佳睇下先 如果有得買 我會痴線囉 好在佢係無嘅 嘩哈哈 同埋諗諗下應該一早去惠康同烘焙店就算啦 唔駛行咁遠 哈 ~
最後去埋 7-11 買盒鮮奶就真係完全買齊哂糯米糍嘅材料喇 yeah ~~~~
4 點先番到屋企 有 d 餓呀 食番尋晚剩嘅粥先 一路食一路睇食譜點整 食完粥就整糯米糍喇 整到差唔多 6 點呀 嗚 勁攰囉 ~
我叫里奧大人估下係咩 佢話係麵包 其實我都無心機搓 因為 d 粉糰都仲濕濕地咁
抖都無抖就要煮飯啦 因為今晚係炒嘢同煎嘢 要好有心機同好多時間囉 ~
煮完哂嘢都 8 點 勁熱呀 所以沖涼先 咁里奧大人 8 點 15 分先放工 我唔等佢喇 自己食先 因為唔想咁夜先食 無時間消化 ~
是日晚餐 - 蒜蓉炒豆苗 + 煎鯧魚 + 蒜蓉炒豆苗 + 肉碎菜粒炒飯
蒜蓉炒豆苗 - 媽咪買架又 今次半斤都好多喎 同埋唔老喎 唔錯唔錯 ~
煎鯧魚 - 媽咪買咗 1 條比我同家姐 share 家姐要頭同尾 其他就比我呢 今次都係好有心機煎架 但唔知點解次次煎完 成屋都係煙 勁驚人地以為火燭呀 哈 ~
肉碎菜粒炒飯 - 炒埋一大碟 好驚囉 ~
紫蕃薯奶皇糯米糍 - 整奶皇餡都好易 係整個皮先煩 因為 recipe 嘅糯米粉份量都唔啱嘅 因為搓極 d 蕃薯蓉都仲係仲濕囉 好在最後都完成 希望好食啦 哈 ~
今餐煮得太多 所以都留咗好多比里奧大人 如果佢自己每樣夾黎食 佢一定食剩 d 菜 所以我整成碟比佢 迫佢食哂 d 菜 今餐我同里奧大人都好盡力架喇 但都仲剩一大碗炒飯 咁留番比我聽日食埋啦 食完再同媽咪飲茶食小小嘢囉 ~
洗埋碗 10 點就休息喇 今日全身都攰呀 哈 所以11 點即瞓喇 ~


text:
春卷豬腩肉小鍋米線 - 里奧大人勁推介 咁佢要小辣 菜仔懶勁要中辣 之後嚇佢話小辣都好辣 佢就話同里奧大人交換 @@ 不過呢間南記嘅小辣係一d都唔辣 同銅鑼灣食開果間好大分別 仲要係小咗好多米線 所以菜仔唔飽 要加多碗淨水餃雙拚先叫做飽
( 20-oct-2012 sat )
今次係自己真正嘅 off 最搞笑係我自己都放到亂哂籠 唔係睇日曆 我以為今日係要番工 最搞笑係我之前同里奧大人講我係要番工添呀 ~
10 點起身 去麥當勞食早餐 一個珍寶餐 share 食就最好 咁一陣可以早 d 食 lunch 嘛 ~
番到屋企梳洗之後就出發去長洲喇 坐 619 再轉 603 差唔多 11 點 40 分到碼頭 好感恩快船係 11 : 45 開 架船都好 full 感恩有孖位 不過坐船頭好拋呀 勁刺激 但真係好怕離心力 哈 差唔多 12 : 17 到達 又唔係好多人喎 ~
喺船度拋下拋下 搞到超勁眼瞓 所以即去麥當勞買咖啡提提神喇 ~
行陣就去蘇波記食海鮮 之前食過另一間 不過唔好食 所以次次都會去蘇波記呢 如果成日黎嘅話 都會遂間試嘅 但一年黎一次 唔搞咁多喇 ~
水煮魚 - 應該係鯇魚片啩 唔腥但多細骨 我覺得 ok 辣 里奧大人直頭話唔辣 因為佢喺大陸食係好鬼辣架喎
薯粉好味 因為煙韌 不過勁飽肚 @@
蒜蓉粉絲蒸扇貝 - 今次好味喎 同埋大隻咗 記得上次係無味同好細隻咋
椒鹽鮮魷 - 如果乾身 d 就更好 點淮鹽喼汁真係好好味
豉汁炒蟶子 - 我話要加辣 味道真係正好多呢
大藍妹 - 我無飲 因為我驚眼瞓 之後里奧大人叫我留番小小咖啡比佢提神 @.@
咖啡嘅糖水 原來唔會化開 真係唔知架 見識小 哈哈
好飽呀 又周圍行 真係無咩人喎 見鬼多過見人 咁頭先坐船果 d 人去哂邊呢 ~
芝麻餅 - 次次都好想買 不過又唔想食 所以無買 lu
平安包 - 我見到有人買 1 個 但就 share 幾個食 見佢拻開都好似硬崩崩咁嘅
經過允升甜品 里奧大人話難得無人就入去食喎 一入去好大陣芒果味呀 超正 但上次食嘅芒果超級酸 今次都係好酸 好驚 ~
鴛鴦芒果腸粉 ( $20 ) - 我食咗糯米糍先嘅 d 芒果好甜 之後再食腸粉 覺得 d 芒果好酸 叫里奧大人食腸粉再食糯米糍 不過佢話腸粉什面 d 芒果其實真係酸呢
芒果糯米糍 ( $8 ) - d 皮煙煙韌韌好味呀 不過我唔敢食咁多甜嘢 唔係我可以一口氣食 6 個架
無聊照
途經一間買 tee 嘅舖頭 諗住買件衫比家姐 之後同老闆傾下傾下又講到自己 d 狗狗 又係老狗 不過佢照顧得隻狗狗非常之好呀 獸醫話本來上年 5 月已經可能要一別 不過比佢養到依家呀 好感恩 咁都傾咗差唔多 20 分鐘 woo 係時候走 lu ~
行埋沙灘果邊 里奧大人話一定要食紅豆包 我就真係食唔落喇 之後佢好開心咁咬一大啖 但苦瓜乾面口話麻麻地 咁我話比我試一啖啦 衰得佢丫 好開心咁一嘢質入我口呀 好在我扮咬一大啖 之後慢慢 dun 番個包出黎 係核突架 鬼叫佢咁衰呀 ~
雞屎滕細佬 ?! 真係笑到肚痛
懷舊理髮店 得過獎架
行到差唔多 4 點半就走人喇 又要坐快船 因為普通船要等 45 分鐘 唔想等呀 ~
出到碼頭就打比朋友菜菜仔 去佢荃灣舖頭睇下 我地到咗佢都未到 咁我地行荃新天地 佢差唔多 7 點半先到舖頭 但佢居然唔記得拎背囊 所以要等同事比鎖匙開門 之後一定要去灣仔再拎鎖匙 咁先可以番北角拎番背囊 因為所有嘢都喺背囊度 oh 地鐵遊呀 攰到我地呢 不過咁都好 有時間傾計 ~
去到北角就一定要幫襯佢 目的就係咁 不過我屋企仲有好多嘢未清 所以都唔買得好多 情願用哂再幫襯佢 ~
諗住去新斗記食飯 不過我見到南記 即同里奧大人講 佢雙眼發光話要去南記 咁我同菜菜仔都無所謂 同埋菜菜仔話平時好多人食架 好幾次都食唔到呢 佢都好想試下 ~
差唔多 11 點就走喇 坐地鐵走 順便用埋 d 免費飛 過海用抵 d 嘛 ~


text:
OT可能會令人類滅絕
早幾日OT完入戲院睇韓國第一部喪屍電影,發現亞洲人喪屍原來都唔弱,啲病毒傳播得勁快,一咬完就變喪屍,變身後跑得快過火車,恐怖過我呀姐.睇完返番嚟現實第二日繼續OT,發現OT同喪屍電影入面嘅病毒原來都有啲相似.
如果OT真係一種病毒,我相信甚至會比喪屍傳播得更快,一旦發生,人類嘅滅絕真係指日可待.其實OT病毒甚至可能一直已經存在,呢種病毒可怕之處在於唔需要任何傳播媒界.唔同電影入面啲喪屍,要追住啲人咬一啖先可以傳播;OT病毒只需要有一個人OT,其他人就可能會被感染一齊OT,如果你一定要俾一種傳播媒體佢,呢種媒體應該就係「氣氛」.
OT病毒如何傳播?
作為一個正常嘅打工仔,你冇可能冇O過T,一定有除非冇.咩話?你一分鐘都冇OT過?老細,唔好扮嘢,你一定唔係打工仔.如果你公司工作量唔係特別高,正常夠鐘就可以準時收工嘅話,可以留意下身邊同事嘅習慣.通常只要有一個人OT病毒發作,留低唔肯走,其他人就會一齊唔好意思咁早走,跟住大家一齊留低多一陣.呢種氣氛一旦形成就會一個傳一個,直到有人頂唔順起身走人,之後先會有人跟住走.如果第一個感染者係你老細,氣氛就會變得更加詭異,啲病毒就會更惡.「老細唔走我都唔敢走」呢種心態會喺氣氛中蔓延,久而久之,大家都會病入膏肓,日日都唔肯返屋企.假設OT有一日真係變咗病毒嘅話,就好可能會出現以下呢啲社會問題,人類就有可能會被滅絕.
1. 剩男剩女大增
喺學校讀書嘅時候,唔係人人都咁好彩搵到個終身伴侶.有好多人喺學校時結識嘅另一半,出到社會做嘢都因為生活上嘅轉變而分手.身邊有一位女性朋友呀Ann,喺大學嘅時候識咗Leon.佢地由大學讀書開始拍拖,畢業之後都一直喺埋一齊,係羨煞旁人嘅模範情侶.點知到咗佢地拍拖嘅十週年,突然傳嚟佢地分手嘅消息.
原來因為呀Ann出嚟做嘢之後就感染咗OT病毒,因為返工要OT嘅關係,見面機會少咗,感情好多時都要靠部電話去維繫,慢慢變成咗本地Long D情侶,最後因為大家感情變淡而冇辦法再行落去.花咗十年時間,分手嘅時候呀Ann已經三十有二,成為咗剩女同中女嘅混合體–剩中女.嚟到呢個年紀,有啲人會鼓起勇氣再踏上尋找另一半嘅路,但有啲人就可能會因此不再相信愛情,變成剩女.
男性方面情況都係一樣,感染OT病毒後莫講話拍拖,甚至連媾女嘅時間都未必有.個個沉迷於交友apps識女仔,同女性面對面溝通能力大減,最終反而媾女唔成變毒男.剩男剩女日益增加之下,人類嘅繁殖率就會下降.如果全世界人類都感染咗呢種病毒,唔駛100年,人類就會喺呢個宇宙變成歷史.
2. 啪啪啪都冇力
有部分人類可能幸免於難,逃出成為剩男剩女呢一劫.本來係人類最後嘅希望,但原來OT病毒仲有併發症.成日都聽到身邊啲姨媽姑姐講:「呀邊個邊個結咗婚幾年,一隻蛋都屙唔出.」大佬呀,人類係哺乳類動物,照計應該係胎生掛,屙唔出隻蛋都好正常啫. 姨媽姑姐呢個講法可能係誇咗啲,但如果感染咗OT病毒,人類真係有可能要絕子絕孫.
有位剛結婚嘅朋友呀Sam,佢屋企好傳統,結咗婚就要肩負起傳宗接代嘅責任.但呀Sam份工日日做到8,9點,返到屋企成11點,仲要返足6日,每晚12點先拖住疲累嘅身軀同疲累嘅小Sam Sam返房,你話仲邊有時間力氣啪啪啪.而且,堆積成山嘅工作令Sam壓力爆煲,食飯嘅時間都無,放工已經無晒Mood,返到屋企寧願Hea下都唔想又「開工」啦.佢宜家結咗婚成年,都仲未聽到喜訊,我估大小Sam都已經感染咗OT病毒.如果連啪啪啪都冇力,人類最後希望就會破滅.
3. 情侶間失去信任
當大家日日要OT,連啪啪啪都冇時間嘅時候,傾計都會變得奢侈.細個嘅時候,同你傾得電話最多嘅一定係你男/女朋友仔;出咗嚟做嘢之後,同你傾電話傾得最多嘅可能係隔離部門最乞你憎嘅同事.
中咗OT病毒之後,莫講話見面,甚至同另一半傾電話嘅時間都冇.大家只能靠whatsapp去溝通,有拍過拖或做過兵嘅都會明白兩個藍剔嘅威力有幾大,已讀不回足夠令另一半胡思亂想一整日.「明明見你在線,點解唔覆我?」「係咪同第二個flirt緊?」「我已經唔再重要喇!」雖然你可能真係只係喺公司併命咁OT,佢都可能已經幻想你過咗大海,去逍遙快活.情侶互相猜疑,不再信任雙方,始作俑者就係OT病毒.
4. 出現大量失婚男女
當OT病毒嘅散播進入最後階段,人類除咗失去啪啪啪能力,仲逐漸失去對另一半嘅信任.當晚晚12點先返屋企,晚晚都話OT,難免會令另一半產生懷疑.隨著兩夫妻喺埋一齊嘅時間日漸減少,喺欠缺溝通之下,磨擦係在所難免.喺現今社會,有唔少喺屋企照顧小朋友嘅太太,都投訴老公冇時間陪自己,返到屋企淨係識得瞓,部分人甚至懷疑老公係出去攪三攪四.
當OT病毒再惡化落去,好多夫婦都因為覺得對方係壞人而離婚.失去另一半之後,人類唯有繼續返公司OT去麻醉自己,最後形成惡性循環,人類就係咁先.
根治OT病毒靠自己
工作佔據咗人生大部份嘅時間,加埋OT,就幾乎佔據晒你條命.好彩OT宜家仲未成為真正嘅病毒,只要人類願意調整一下自己嘅心態,仲應該有得救.雖然有時OT係在所難免,但都要自己衡量一下,對自己人生最重要嘅喺乜嘢.好多人認為首先應該要將時間擺晒喺工作上面,要係事業上取得成功.成功之後先去照顧家庭,但佢地可能已經喪失咗同屋企人相處最黃金嘅時光.OT係咪真係可以令你事業成功?事業成功又係咪就等於成功嘅人生?呢一點絕對值得我地思考.贈你老生常談嘅一句說話:「唔好失L去咗先嚟後悔.」
編:HR小薯蓉


text:
2008年1月1日 星期二
聖誕台の一玩
2007年12月24日
平安夜的一大清早, 龍少同我一早出咗雞場趕飛滋
去邊? 咪係近過去廣州嘅台北囉
龍少同我對上一次去台北
已經係3年半前去影結婚相果次
其實今次龍少都唔係好想去
因為佢話唔想去D又唔先進又唔落後又冇陽光海灘嘅地方
係咁... 又唔早d book?!
而其他地方又fully booked, 唯有去台北囉!
今次又係搭CX, 都預咗佢D餐難食
所以我地一早食飽飽
不過... 個包真係 ~ 又乾又難食! 好心啦~~~
過咗個多鐘, 我地就到咗台北桃園機場 (前中正國際機場)
由於當日落住毛毛雨
令原本40多分鐘嘅車程, 呆坐咗足足個半鐘先到酒店門口!
酒店依舊係上次到台的一間
地點不太近鬧市, 原因只係想瞓得安心
距離捷運亦不算太遠!
唔知係唔係酒店check到我地係舊客
所以upgrade咗上deluxe room
房間方面唔算大咗, 張床只係俾屋企果張大半尺
不過竟然唔會同龍少pat撞pat~
之後我地就去西門町食lunch
沿途有實在有太多吸引
龍少同我都完全受唔住誘惑
放低幾兩買咗個熱辣辣嘅胡椒餅
呵呵呵, 好熱又好食~
酒店行10分鐘到"南京東路"捷運站, 西門町一角
開餐待續...
訂閱: 張貼留言 (Atom)


text:
今日係行程最後一日, 冇乜特別編排, 所以訓到10 點先check out 同食早餐
日本嘅吉野家質素唔錯, 所以係早餐嘅不二之選
食完早餐就同老公分開行街, 佢去中野睇玩具
我就喺池袋再繼續血拼, 仲去埋東武supermarket買白桃做手信
行到下午3點就約喺parco 嘅和幸食個late lunch
和幸都係我地每次到東京必食, 好食又平宜, 兩個餐加埋都係兩千多yen
食完之後, 老公先返酒店pack 好剛買嘅嘢, 我就到JR counter 換NEX 車票, 勁多人排隊, 好彩有staff見到我拎住張NEX 換領卷, 就帶咗我去賣指定席嘅售票機換車票
換好車票再返酒店join 老公, 拎返行李後就去搭車
因為由池袋直達成田機場嘅NEX班次唔多, 而我地又想shop 到最後一刻, 所以我地要搭JR山手線到涉谷2 號月台, 再過4 號月台轉NEX
不過去到涉谷先發現, 原來由池袋搭湘南新宿線到涉谷係唔使轉月台, 方便好多
等咗一陣就有車
因為NEX 夠闊落, 所以每次回程都搭佢
自從行程第二日食過HARBS 嘅citron cake 就念念不忘, 臨走前都要食返次
大約19:00 就到達 T2, NEX 不能直達T3, 所以落車後要行一段路到T3 check in
日本, 再見喇
去到T3見到有行李磅, check 過 ok 就去國際線counter check in
除咗磅寄倉行李, 地勤仲會度個handcarry 會唔會過大
要提一提大家, 寄存好行李後要喺附近停10 分鐘, 冇叫名先可以離開. 因為若果行李有問題, 會喺呢10 分鐘內叫你去counter 攪掂
仲有要記住每人只可以拎兩件handcarry 上機, 唔理喺禁區內或外買嘅多餘行李都唔可以帶上機, 除非再寄倉啦
寄存好行李, 四周行下先
T3 禁區外嘅店舖唔多, 不過都有Porter, 老公仲睇中個皮袋
food court 餐廳都係得幾間
若然冇嘢好行, 而又唔想入禁區住, 都有位俾你坐下
見冇乜嘢好行, 就先入禁區
出境前記得交回退稅記錄
再辦出境手續
禁區入面都係得幾間shop
不過禁區內竟然都有porter, 仲要平過禁區外, 激死老公
見冇乜嘢行, 去boarding 先, 去到原來已經有好多人排緊隊
入閘前地勤會再check 多次有冇人帶多咗handcarry 上機
當日真係有乘客俾人off load行李, 再寄倉, 所以攪到班機delay
唔怪得之去程會delay啦, 有部份原因應該係回程時有d 乘客唔合作, 攪到要off load 行李又再寄倉
入閘後要搭一程shuttle bus
先可以上機
7日嘅行程完滿結束, 因為d 衫太平, 最後買到咁多嘢


text:
四大文明古國
四大文明古國係喺漢語文化圈中流行嘅一個概念,一般用嚟指古巴比倫,古埃及,古中國,古印度呢四個人類文明最早誕生嘅地區.但由於古文明缺乏準確嘅文獻紀錄,佢哋嘅具體誕生時間喺學術界重有爭論.有啲人話應該係古希臘而唔係古巴比倫,重有美索不達米亞同亞朮嘅講法.而人類而家所擁有嘅好多哲學,科學,文學,藝術等方面嘅知識,一般都可以追溯到呢啲古老文明嘅貢獻.學者認為四大文明都係建立喺河川臺地附近,原因係有固定嘅水源令農業同商業容易啲發展.而喺北半球嘅兩河流域,尼羅河,黃河,長江流域同印度河,恆河流域相繼產生咗世界四大文明.
文明古國喺距離而家7000年-4000年前,相繼由新石器時代進入青銅時代,進而步入鐵器時代.社會制度好多都採用奴隸制,政權就遲啲誕生.古埃及諾姆係至今所知世界上最早嘅文明.四大文明古國都有自己嘅神話傳說.佢哋利用神話嚟加強自己嘅專制主義統治.古埃及法老自稱係「太陽神之子」,古巴比倫嘅統治者漢謨拉比自稱「月神嘅後裔」,中國嘅君主就自稱「天子」.四大文明古國都有自己嘅曆法,一年分成 12 個月,並且有閏月.各個文明都創造咗自己嘅文字.印度河,黃河,兩河流域嘅文明都識用陶輪制陶,埃及同兩河流域都早啲識計圓周率,巴比倫同中國都早啲發現勾股定理同埋實際應用(好似中國嘅「勾三股四弦五」),印度就發明咗阿剌伯數字.
質疑「四大文明古國」嘅講法[編輯]
「文明」屬於人類同地域範疇,同「國家」概念好難直接掛鉤,「四大文明古國」嘅講法並冇獲得國際,尤其係西方世界嘅廣泛認同.雖然由於古代文明缺乏準確嘅文獻紀錄,具體開始時間學術界重有得拗,但按照當前西方世界承認嘅考古實物證據,美索不達米亞嘅蘇美爾係而家所知世界上最早嘅文明,而位於而家希臘克里特島上嘅米諾斯文明早過冇乜考古實證嘅中國夏朝些少,印度嘅哈拉帕遺址更有可能早喺公元前2350年.最早出現文明嘅地區唔係一個統一嘅國家,而往往只係啲唔同民族聚埋一齊.而如果單單列出四大文明古國嘅話,擺埋中國入去係冇乜充分嘅根據.
中國[編輯]
- 內文: 古中國
世界文明發達最早嘅國家之一,有將近 4000 年有文字可考証嘅歷史.發現喺雲南元謀嘅猿人化石「元謀人」,距離而家大概 170 萬年,係中國境內已知最早嘅原始人類.距離而家四五十萬年前住喺北京周口店一帶嘅「北京人」,識企直咁行;識整同用簡單嘅架生;重識用火,已經具備咗人嘅基本特徵.經過漫長嘅原始社會,約莫喺西元前21世紀,出現咗中國史上第一個朝代──夏.繼夏而興起嘅商(大概西元前16世紀—前11世紀),西周(大概西元前11世紀—前770年)進入封建制度.之後就係春秋同戰國(西元前770年—前221年),有人認為係由封建制度過渡去中央集權嘅階段.
印度[編輯]
- 內文: 古印度
早喺大概西元前 2500 年,即係而家嘅巴基斯坦,文明就已經開始產生,古城哈拉巴同穆罕耶達羅嘅遺跡留有好多呢個早期文明嘅烙印.居民有度量衡同文字,識挖渠同運河.堡壘下嘅城市,係喺嚴謹計劃下起成嘅,神廟,住宅,浴室,街道,幾何形嘅G局同衛生系統嘅設計排水溝,運河等.出土嘅遺物非常豐富,包括黃金首飾同寶石,經雕刻過嘅石頭,青銅同土塑小雕像等.黃銅同青銅多半用嚟製造器具同武器.陶器通常以輪狀捏製,用火燒成,並畫上幾何,花草同動物等圖案.
巴比倫[編輯]
兩河文明係人類歷史上最古老嘅文明之一.古希臘人把兩河流域叫做「美索不達米亞」,意思係「河同河之間嘅地方」.美索不達米亞又分兩個部分,南邊叫巴比倫尼亞,北邊叫亞述.就今日嚟講,兩河流域相當於今日嘅伊拉克一帶.
兩河文明時代最早嘅居民係蘇美爾人,佢哋響公元前 4000 年以前就來到呢度,兩河流域嘅最初文明就係佢哋建立嘅.後來嘅阿卡德人,巴比倫人,亞述人以及迦勒底人,繼承同發展咗蘇美爾人嘅成就,令兩河文明成為人類文明史上重要嘅一頁.其中巴比倫人嘅成就最大,因此,兩河文明又稱為「巴比倫文明」.
埃及[編輯]
- 內文: 古埃及
公元前47年,凱撒大帝進攻埃及嗰陣,戰火波及亞歷山大城圖書館.幾十萬冊用古埃及文字寫嘅經卷一把火燒晒,其中包括當時最完整嘅埃及史.呢部史書係亞歷山大大帝死咗之後,喺埃及自立為王嘅希臘將軍托勒密一世要求埃及嘅祭司兼學者馬內托(Manetho)所寫嘅.呢部「埃及史」燒咗可以話係一個損失.不過嗰時重有第啲著作引用咗呢本書嘅一啲內容,令古埃及歷史嘅一啲片段傳到今時今日.而家,埃及學者重用緊馬內托嘅劃分,但帝王興衰更替,同確實嘅年代,重有好多度唔清楚.
睇埋[編輯]
- 愛琴文明(同四大文明古國同一時期嘅一個古希臘文明)


text:
到左第二日,應該係成個旅程入面最唔駛早起身架喇,所以就放肆下賴下床.本身我地諗住去行完首里城再去嗰間話好多人排隊既沖繩麵既,間店開11點半,話賣晒就關門.既然我地晏左,把心一橫,
就索性11點半去到食左碗麵再行!我地懶洋洋咁慢慢出發,去到首里站按住地圖個方向搵間麵店.今日個天氣好好,望到個藍天白雲令人心曠神怡!
間店個位置係喺d民居入面,無大招牌,明明睇地圖見到自己已經喺附近,但都兜左成10分鐘先搵到!基本上唔係細心搵佢個店名,行過都唔知呢度係食肆...
我地自己推門入去,個格局真係好日式既民居,佢舖面唔多人.我地就自己行左入去,積正想走入去之際會我見到入面既食客全部都除左鞋!好彩我叫住積,如果唔係真係失禮!之後我地自己入左去自己搵位坐低,樓面唯一一個店員就俾左menu個地,我地叫左兩碗中size既首里麵加一客煮物.
原來中size都已經好大,又食到好飽!呢個麵個湯底好清,清得黎都好鮮甜,d 麵都幾有咬囗,味道比一般再好少少, 又唔會話唔試唔得嗰種,不過去到沖繩點都要試下沖繩麵既!但之後嗰幾餐我地再試左沖繩麵,原來呢間係最好食架喇!
食完之後我地就去出發行去首里城喇,行到身水身汗之後終於行到!日本人真係好友善,有個family見到我地喺度影緊相,佢抱住個BB都問我地要唔要幫手揸機.之後個爸爸仲幫我地影左張咁靚既相!
雖然我地之前買嗰張2 days pass買首里城既入場卷有discount,但我類似既景點我地都去過好多次,所以都係諗住去參觀下佢唔駛俾入場費既地方影下相就算.行下行下,原來唔使俾入場費既地方都唔細,我地行下又影下相都玩左好耐!
之後沿住單軌車站行番出去搭車.
之後就搭左去安里站去個榮町市場...
唔知係佢呢段時間休場定咩?人影都唔見到個,d
舖頭全部拍晒烏蠅!
積話上網見到有blog友介紹有間菓子店賣手做菓子好好食,我地兜左十個圈都唔見,跟住佢個地圖都搵唔到,都唔知間店仲喺唔喺度...見到有幾間旅遊書有介紹既店舖,都係頹到爆..完全浪費左我半個鐘!不過張車飛係任搭就無所謂啦...(頹)
本身諗住喺榮町市場附近搵下有無野好食,就食埋午餐既,但發覺此地絕對不宜久留,所以搭左去縣廳前站先.本身諗住去嗰間樹屋餐廳食火鍋架,之後跟之前喺google map度搵既地圖,行黎行去都搵唔到.行行下見到呢班小朋友,好得意!
之後問個市役所 (類似係我地既市政大廈)職員,
佢帶左我地入去個詢問處,全部都無人識講英文...但佢拎左個地圖俾我地睇,指俾我地睇嗰間餐廳喺邊,好似話搭車都要20分鐘,定唔知佢想講行路要20分鐘?總之無論是但一樣我都唔諗住繼續搵!於是我地又行番去國際通度搵野食,呢段係國際通既另一端,我地尋日都無行過.一行入去本身諗住食壽司既,之後積話想睇多幾間先,最終佢話想試下沖繩料理.
食左個牛肉丼定食同苦瓜炒蛋定食,個牛肉飯勁普通,苦瓜炒蛋又無尋日牧志公設市場間餐廳整得咁好食,碗沖繩麵,一食就覺得今朝嗰碗真係好野!食完一個咁普通既午餐之後,我地就快快出發去波上宮喇!波上宮位於海邊,喺波之上海灘隔離,話係喺珊瑚礁上面.自我有印象以來我都無去過日本既寺廟,中國既寺廟我向來都唔去,但日本既...真係好想去下!(嘻!都話係崇日架啦) 我地喺縣廳前站行過去,行左20分鐘左右,終於都到咗波之上海灘,本身都唔諗住黎呢度,但既然經過都行一行影張相啦!
仲見到呢兩隻互相依偎嘅貓,好sweet呀!
之後就行過隔離嘅波上宮喇!黎到就梗係入鄉隨俗,跟佢個指示洗淨雙手先啦!
之後我地仲買咗個許願牌許願添!
沖繩人都會黎呢度祈福.
去完波上宮之後,我地就沿路行番去旭橋站,再坐單軌去縣廳前站.因為積受人所託有好多手信要買,佢為免之後唔夠時間買,所以諗住今晚就買左d先!所以我地打算再行一陣國際通先再坐單軌去新都心嗰邊行naha main place.
但為食嘅我....實在太鍾意食sashimi喇!同埋真係又平又好食!所以決定要再去多一次!(奸笑) 今次我地淨係食sashimi,所以就喺個刺身區度食. Yummy~~~
食完之後,我地買埋一袋二袋番酒店之後,又出發去新都心.去到都成9點,DFS都已經關左門,好彩Naha Main Place收好夜.鍾意買野嘅我地,一行又行咗幾個鐘!本身諗住去美榮橋站食串角,但因為去到成11點都未餓,所以決定喺supermarket買野番酒店食!又有美味嘅巨峰提子,仲有平靚正嘅廣島蠔,真係試過番尋味呀!勁豐富行程嘅一天!食飽飽瞓覺就準備聽日嘅day trip喇!Yeah!


text:
馬爾代夫 Maldives @ Four Seasons Landaa Giraavaru
Day 5d : 28 Mar, 2009
影完相超攰, 加上連續曬左咁多日, 梗係做下massage 喇 ! 因為之前試過 Spa, 所以, 今次試下新野, Ayurvedic Massage ~Shirodhara !
Spa (Photo By Four Seasons)
Ayurvedic 係印度式古法按摩, 而 Shirodhara 係Ayurvedic 其中一種 ! 客人只係訓o向按摩床上面, 暖暖o既油, 由前額頭流落去, 達致身心平衡, 釋放疲倦 ! 因為係有兩個人同時間同你做massage, 所以, 一pair 人做massage 一定要早 d book, 因為識做呢種massage o既 therapist 唔多 !
Ayurvedic (Photo By Four Seasons)
做完 massage 好relaxing ! 始終, 我鐘意 spa 多 d, 因為可以望住個海做massage, 而 Ayurvedic Retreat Ctr 係另一邊, 唔係望海, 係望樹 ! 而且, 做完 Ayurvedic 成個頭都係油, 雖然, 佢俾左d 好似 "泥" o既物體我地清潔, 但洗左好耐個頭都好"笠", 要番房用shampoo 洗多幾次先ok !
做完 massage 已經差多日落西山, 梗係唔好錯過日落美景喇 !
影完相就梗係留o向 Blu Restaurant 開餐喇 ! 因為 book 唔到 romantic dinner , 唯有坐o向入面望下人地點樣romantic, 又加上book 唔到"水上桌"果張枱, 所以, 我地揀左最近呢張枱o既位置喇 !
點知坐左一陣, book 左呢 "水上桌" o既客到左, 原來係一pair.............法國佬, 最頂癮係, 佢地兩個都著白裇衫, 一個著天藍色褲, 另一個著火紅色褲, 佢地好鬼sweet, 老公話真係無眼睇喇 !
Tiger pawn pasta 好好味, 整體黎講水準幾好 !食完 dinner 周圍影相, 因為 last 一晚, 唔影就無喇 !
下一篇 : Day 6 Goodbye, Maldives
上一篇 : Day 5c White Sand Beach


text:
Thursday, 23 April 2015
台北湊女之旅 Day 2 (29 Mar 2015)
以前去旅行, 起身刷牙洗面有時會化埋妝, 預一粒鐘左右, 而家呢......起碼要早兩粒鐘起身, 但唔係裝扮自己, 而係個女!
起身刷牙洗面仲要係泵奶, 再餵奶換片幫個女換衫, 而我自從做阿媽後, 除左百日宴化過一次妝, 都冇化過了, 連MASK都冇時間敷, 好期待掛泵後多返幾粒鐘做自己野呢!
今日約左台北婚照既MUA小米食LUNCH, 本來想搵間CAFE, 但佢話星期日好多都FULL了, 之後搵左間偏遠少少但都唔錯既餐廳! 搭捷運去永寧站, 我去咁多次台灣都冇搭過黎呢個站, 原來都唔係好遠, 出站後小米就開車接我地去間餐廳!
呢度好靚, 好有童話感覺, 小米話呢度仲可以搞婚宴添架! 今次台北之旅, 可以順便去下台北唔同既育嬰室, 估唔到呢間餐廳係有育嬰室, 雖然係好簡陋, 不過餐廳有育嬰室真係好好架喇!
食完LUNCH小米車返我地去捷運站, 今次係土城站, 哈, 我地大鄉里咁可以多一個捷運站到此一遊!
搭捷運去新北投, 當然係浸溫泉啦, 雖然我麻麻地鍾意北投既溫泉, 不過帶住個女, 只可以選擇交通方便既地方!
本來想係附近行下地熱谷, 但時間緊逼, 所以我地直接浸溫泉了! 仲諗住今次可以去亞太溫泉, 點知佢仲未裝修好, 真係呢.....到底佢裝D乜可以搞幾年?
再睇下有咩溫泉附合我要求, 最後揀左天玥, 好似都幾新, 價錢又唔貴, 仲要近捷運站呢!
帶埋BB浸溫泉, 當然要帶埋個水溫計, 量好水溫就放阿女落去了, 好難得阿女可以玩水呢, 佢真係好開心呀, 我諗呢個夏天會不停帶佢去游水!
好快就個半鐘了, 呢度送左個下午茶俾我地, 雖然只係一件蛋糕+一杯野飲, 不過可以抖下, 仲有風景睇, 真係幾爽!
搭返捷運去西門町, 食左個鴨肉扁, 我十幾年前第一次黎食過, 其實唔覺有咩特別, 但老公話好好味, 我地兩條友佢俾左550台幣既鴨我地, 真係誇張!
之後返酒店小休, 主要係我要泵奶, 又要換下熱水咁! 下一個行程, 首先係要幫阿媽買八仙果, 今次佢要買10包添呀, 真係重到呢!
我地酒店行過去李錦利都唔算好遠, 所以選擇行過去, GOOGLE MAP真係好方便, 攞住黎行好快就搵到! 買完後就行去搭捷運, 最後行程係湳雅夜市!
因為唔想次次去同一個夜市, 所以今次揀左個未去過既, 搭捷運去府中站, 再行15分鐘左右就到! 小米住附近, 所以佢又出黎陪我地食, 仲帶埋兩個女添!
呢個夜市都幾大, 食左個蝦同花枝羮, 飲左個鮮奶珍珠奶茶, 小米帶左我地去一間專食蚵既地方, 仲叫左好多野食, 可惜我麻麻地, 其實我好鍾意食蚵, 但佢一係辣, 一係撈左肉我覺得麻麻地, 所以都少少失望!
食飽後就走了, 返西門町行多陣就返去休息了!
張貼者: **Minnie**
標籤: Taiwan 台灣
Subscribe to: Post Comments (Atom)


text:
現代通訊發達,自從有咗電郵同msn之後,寄信既機會就少咗好多.
係呢度識咗咁多網友之後,間中都會收到大家寄黎既信件.
臨近聖誕,就會收到特別多郵件.呢d就係係聖誕卡上剪落黎既郵票啦,我通常會儲埋成年先走去浸既.負責呢項工作既,當然係爸爸啦!但佢又老花,又唔識英文,所以叫佢分類都幾頭痕架.
通常見到個郵票崩咗,又或者接待處果位收信姐姐仔,監生同我用機氹咗個公司印上去個郵票度,就會有d心痛.成個信封咁多位你都唔氹?好地地,做咩整花晒個郵票喎!
係呀,我仲有集郵架,都幾十年啦,係隨緣式既集郵,遇到咪收起佢咯,唔會刻意去買全新既郵票啦,就算買咗,都留返黎寄郵件俾朋友,等佢地收到開心下.我覺得收到特別款式既郵票係寧舍開心架.
我諗咁多郵票之中,多角形既郵票未算特別,最特別都係日本朋友寄黎既Hello媽咪郵票,成個郵票都係佢個頭形,夠晒特別啦.佢就夠醒啦,成個A4咁大既郵包,同我貼咗好多唔同款既細面額郵票上去寄俾我,未拆都已經識笑啦!個包裝就係禮物咯!
講開集郵,亦有段小插曲.話說我未嫁果陣,公司黎咗個好喜歡集郵既呀叔.當佢知道我都有儲開郵票既時候,就叫我帶d郵票簿返去俾佢欣賞下.我果陣仲細,集郵既年資都係得十幾年唧,照計就冇咩好野係裏面既,但我都照抬到死死下咁,將果幾本大郵票簿拎返去俾佢睇.
呀叔睇完我d郵票之後,就話:你d郵票都冇咩特別,只係有一個梅蘭芳既郵票比較好,咁啱佢手上果套郵票就係爭咗呢個咁話.我都知呢個郵票係有d歷史既,係一次偶然機會,移咗民既同學仔係屋企執d舊信時剪出黎寄俾我架.當時,我二話不說,就抽咗佢出黎送咗俾呢位呀叔.
知道呢件事既人話我笨,做咩咁隨便就送俾人,話唔定個郵票係珍品黎.但君子有成人之美,郵票於我乃身外物,我多一個唔會多,少一個亦無妨,亦冇打算用郵票來投資或保值,只係純粹用黎欣賞下咁唧.
我送咗個郵票俾呀叔,佢老人家就滿心歡喜啦,咁有咩唔好呀?我叫得佢做呀叔,其實佢都唔細架啦,係退咗休再出黎做事果種黎,只不過佢當時比我老爸年輕,所以我先叫佢做呀叔唧.
我一向既認知,集郵係用黎怡情養性既.細個果陣,會用玻璃紙將自己覺得最靚既郵票包起先放入郵票薄架,係咪好傻呢嗄?


text:
十一至十二月: 睇婚紗晚裝 - done, 去婚展book mona lisa - not yet, 睇出門酒店 - done, 結婚証書 - not yet, 場地佈置 (如有需要) - not yet
進度好似唔錯, 另外個majesty pre-wedding, 個期改左三四次, 而家定左25/11影, 希望唔會再改, 拳館pre-wedding亦都冇得影了, 因為伴郎同朋友夾份開另一間, 咁上開個間就唔會再上, 咁我地都冇得借人個場黎影相, 唯有睇下伴郎佢地個間d裝修得唔得啦!
本來呢個月去wedding expo, 但係朋友會係十二月第一次擺booth, 佢係幫我影第一輯pre-wedding既朋友, 佢地個名叫The Amor, 最近朋友鍾意拍片, 幫我地拍左輯成長片段+love story既片黎放wedding expo, 其實都好趕, 佢係臨時搵我地幫手, 由佢問我再到拍完用左一星期時間都冇, 我地就俾晒童年照+拍埋片, 希望效果出黎ok啦, 如果ok我會擺一年出年big day先俾人睇, 呵呵~
而家既我仲煩惱梗book唔book mona lisa, 問過最平可以加三千幾就影到青馬橋, 我同男友講過用我既錢去影佢好似冇乜野, 所以實行既機會有八成, 嘻嘻!!
搞掂晒d大item, 開始留意下d小item, 例如媽咪衫, 姊妹裙, 花球, 喜帖等等, 我仲未諗得掂book唔book佈置呀!!


text:
我好鍾意呢個銀包架!佢雖然好平,買果陣好似廿零卅蚊咋,但佢好好用.我同Bibi一人一個.外面仲連埋散子包,我可以連memoary stick都放埋入去.
打開裏面,有好多放卡既位,雖然可能要一隔放兩張,但唔會迫迫夾夾既.放卡片既位置下亦有暗格放身份證之類既野.
至於放銀紙既內隔呢,仲多了一隔有拉鍊既,可以再放一d野入去.最重要既係, 無論我放咗幾大疊卡同銀紙加埋散子入去, 都唔會太大舊!
但係佢實在太殘,已經俾我用到d公仔甩晒色.終於都監硬換咗呢個銀包:
佢都係連埋散子包既,但現代銀包有個好大既缺點,就係唔係好裝得晒d野.
以我標準既師奶本色,出門口最好就盡量簡單d,咪又銀紙包,散子包,卡片套咁鬼麻煩,最好一個搞掂晒,仲要唔好咁大件添.
初初轉銀包果陣,放d信用卡入去,係唔夠位既,即係放完第一張,下面果幾張就要監硬塞入去,到拎出黎用就會唔就手.有冇搞錯呀?咁即係用唔到啦!咁唯有包返佢,睇下邊個啱用送咗俾人啦.
你地睇,原本左右每邊三隔放卡既地方,我只係放咗一張架咋, 放多張都逼.
因為係三疊既關係,放銀紙既隔隔反而超長喎!
後尾我唔忿氣,再整理過佢,係散子包果度放晒多出黎既圖書證,會員卡,少用既信用卡,Door Card,etc.入去,終於都用到呢個銀包.
舊果個,洗返乾淨佢,放返好,或者第日會用返都未定!佢真係好實用架! 乜有人話呀嬸唔用得公仔銀包既咩?
如果大家有機會見到邊處有得賣上面同款既Kukumalu老鼠仔銀包,記住通知我呀!


text:
Day 15 Prague
今日就會繼續係布拉格市內遊,今朝唔洗自己整早餐,因為呢間酒店係包早餐嘅.今日我哋就會買張24 Hour Travel Pass ,呢一張Pass係可以任搭市內嘅交通公具.食完早餐,我就行去附近嘅Metro站到買,其實應該係要尋日就買定,咁就唔洗行出去買啦.我去咗皇宮附近個個站到買,一落到去,咦!!個票務處點無開門嘅,咁我點買呀 ?! 行埋去見到入面有個人,我就示意買飛啦,佢就指住間好似便利店嘅舖頭,我諗應該係叫我去個到買啦,原來係Metro站入面嘅便利店係有得買呢個車飛嘅,買完我就返去酒店到啦,來回用咗成45分鐘,不過中途就去咗Charles Bridge 到影下相咁~~
我哋大約9點鐘就出發去睇呢個布拉格嘅景點啦,首先我哋就係去呢個Dancing House到睇下影下相先,其實呢個Dancing House係尋日入布拉格個時已經經過過架啦,睇完我哋就去皇宮到睇嘢啦~~
今日其實都幾凍下,我哋去到布拉格城堡區 (Pražský hrad)個時其實都唔係有太多人,我哋研究咗一排,最後都係無買飛去參加入面D嘢,因為睇過無咩特別.咁我哋首先就去睇個教堂先,入到去 !! 咦 ! 點解有個閘係到嘅,原來再要行入去就要買飛入來參觀~~呢一區D教堂好多都係咁嘅,我哋其實對於呢個教堂都唔係好大興趣,係出面睇咗就算啦,之後就係皇宮入面行下睇下黃金巷附近嘅嘢,呢到重有個叫白塔嘅塔,不過係要買入場卷架~~我哋當然又係無去到啦.期間見到有好大批日本男學生係到參觀~~嘩~~攪咩日本學生咁富貴,可以出國旅行呢 ? 之後大約12點到,我哋就去睇呢個換兵儀式,成個過程都幾好睇,大約睇咗15分鐘到先完成~~


text:
今日係Elsa正日生日,識佢咁多年,今次都係第一次係正日同佢攪生日飯,因為今次我地諗住一齊去食餐勁既,就去食自助餐啦,食得自助餐梗係揀近來覺得好抵食既紅煙窗啦;而呢度生日正日光顧有蛋糕送架,加上多人d開心d,Elsa就決定正日食啦!
今次我係第二次黎,一黎到又係影下食物先,先係冷盤:
海鮮:
熱食:
魚生:
甜品:
雪糕都係最出名既品牌,記得留肚呀~~
睇下食左d咩先,第一轉梗係先攻海鮮啦,好正呀!
Yammy同Simon既田螺都好誇張:
我同Elsa的沙律:
成檯人拎左好多好多轉長腳蟹:
我同Elsa都好欣賞d燒牛肉,每人都食左三片!
呢度最遺憾既係刺生都係魚類,冇我鍾意食既貝類類,除左壽司...咁我就諗住照拎返黎,但唔食舊飯啦...點知David好好人呀,話幫我食晒d飯,咁我就同佢分贓喇!
佢地拎既三文魚刺身,雖然我唔食同冇興趣,但覺得好新鮮呢!
因為太陽哥哥唔舒服,下午三點sick leave返屋企抖抖,醒左OK先決定黎,我就搣定d蝦比佢食啦,好少可架咋~~嘻嘻~~
今日係Elsa正日,又夠六個人以上,所以我一早訂定個生日蛋糕!
壽星女同各人合照:
壽星女許願+切蛋糕:
食完蛋糕再最後衝刺,同埋影多幾張相先,雖然我唔係壽星女,但我都要同個個影返張;尤其係Mavis呀,平時最少見佢!今日唔係自己生日都好開心呀,Yeah~~
今晚竟然係度撞到舊同事Erica,真係有緣,佢都會黎我wedding架,見到佢都好開心呀,都幾個月冇見呢!佢就聽日正日生日,係度同佢講聲:Erica, Happy Birthday!!


text:
繼早幾日食完泰菜後車爸爸挑戰水煮魚呢次用包裝水煮魚湯包嘩好辣呀車爸爸挑戰失敗攪到我食足兩晚先ko得晒,須然好辣但真係好香好香車爸爸食唔到D薯粉同菜但係食咗好魚同豬紅(呢兩樣冇甘入到辣味)下次要調整吓辣度等車爸爸都食到先D人又怕辣但又想食吹脹
30 6月, 2013
挑戰失敗
繼早幾日食完泰菜後車爸爸挑戰水煮魚呢次用包裝水煮魚湯包嘩好辣呀車爸爸挑戰失敗攪到我食足兩晚先ko得晒,須然好辣但真係好香好香車爸爸食唔到D薯粉同菜但係食咗好魚同豬紅(呢兩樣冇甘入到辣味)下次要調整吓辣度等車爸爸都食到先D人又怕辣但又想食吹脹
28 6月, 2013
上海婆婆
早兩日返荃灣去咗荃新天地嘅上海婆婆食Lunch話係Lunch其實人家都開始下午茶時間了我叫咗担担麵配紅油抄手車爸爸就食京葱羊肉麵配菜肉包另加一碟低B粉皮仲送2杯豆漿嘩甘多嘢只係$86蚊埋單好鬼抵食啫,D食物算過得去甘啦,都不失為一個可以嘅選擇
27 6月, 2013
辣
天氣真係太熱一熱就想食辣一辣就諗起泰菜,難為怕辣嘅車爸爸為咗陪我博埋條老命食辣教我如何不愛他呢~~~~^0^今次去咗九龍城小曼谷食我哋食咗好多年喇睇住佢哋越做越旺排晒長龍,今次我哋都等咗半粒鐘先有位,我地食咗生蝦,咖哩雞配蒜蓉多士,雞絲湯河,馬拉盞什菜,最後有我最愛嘅泰式甜品芒果糯米飯真係超正我最最愛此家的芒果糯米飯yummy,車車冇份食都比大家見吓佢個衰樣啦haha~~~
24 6月, 2013
打風又落雨
呢幾日D天氣真係超差超悶唯又係屋企攤C啦
23 6月, 2013
85度C Bakery and Cafe
85度C呢間新開嘅麵包店D包包真係好好味可惜當晚夜咗去選擇不多只買咗360牛奶包,辣肉鬆包&芝士條三個都好正呀haha車車冇包食請佢食大芒果啦,話時話吖而家D生果好似受咗輻射甘C大隻嘅你哋睇吓隻芒果有車車三分一甘大隻幾得人驚呀不過唔得狗驚車車食得不知幾滋味
訂閱: 文章 (Atom)


text:
作為一個朱古力迷,係香港的確已經有唔少國際品牌比你揀;但「選擇」呢家野,又點會嫌多嘅呢?由即日起至 2 月 21 日,海港城舉辦年度大型活動「Chocolate Trail 情.尋朱古力」:既帶來 12 間國際朱古力品牌期間限定店,亦首設 Chocolate Trail Café ,可以話係朱古力迷嘅福音啊!今次就由 Billy 我帶大家去睇下 Chocolate Trail Café 到底有邊幾樣係必試,同埋為大家精選五間必買嘅限定店啦!
首設 Chocolate Trail Café 多款特色朱古力 Tasting Menu
首設嘅 Chocolate Trail Café 推出嘅特色朱古力 Tasting Menu 包括咗朱古力同威士忌,紅酒,中茶,西茶,咖啡以及特色飲品嘅配搭,相當之有趣.而且仲特地請來著名品酒認可導師李凌霄先生為意大利朱古力品牌 Domori 及法國朱古力品牌 zChocolat 配上唔同口感同味道嘅威士忌.
有咁多種特色朱古力配搭,而
本身係 alcoholic 嘅小編最推介嘅當然係威士忌搭配!我個人就十分推介 SMWS 27.109 呢款,包括咗 Domori 嘅 Lattesal 同埋 zChocolat 嘅 White Z Chocolate . Lattesal 係由厄瓜多爾製成嘅牛奶巧克力配上法國海鹽,甜味與鹹味之間平衡唔錯;至於 White Z Chocolate 亦係甜咸嘅配搭,甜係來自焦糖,而咸嘅部分就係馬達加斯加嘅波旁香草,入面嘅果仁就係 Piedmont 榛子慢烤而成.與威士忌配搭亦只係需要 $60 ,其實價錢亦相當合理!不過若然唔鍾意飲酒的話,可以選擇 Chapon 嘅 Feve De Cacao 配搭 Pacific Coffee 嘅哥斯達黎加豆製成嘅蒸餾咖啡:咖啡嘅甘甜焦糖同朱古力嘅可可﹑果仁取得平衡,均勻咗可可豆嘅質感,呢款價錢只係為 $30 .
唔鍾意酒同埋咖啡的話,中西茶亦係幾唔錯嘅選擇!
紅酒搭配亦相當吸引!
精選四大必買朱古力品牌限定店
試完特色朱古力,當然就係要瘋狂咁掃下海港城嘅朱古力店.今次更有 12 間期間限定進駐嘅國際朱古力品牌,小編就為大家搜羅咗四間必買嘅限定店,去到海港城就唔洗咁頭痕試邊間好啦!
1. Domori
啱啱係 Chocolate Trail Café 已經推介過嘅 Domori 就係小編嘅首選啦!意大利品牌 Domori 首次來港設店,佢嘅朱古力都係選用世界稀有可可豆品種 Criollo ,用 bean to bar 技術去做出最頂級朱古力.被獲名為「2015年全球最佳品質朱古 力製造商」嘅 Domori ,絕對係朱古力迷嘅朝聖第一站啦!
Domori 嘅口味真係有相當多種,有好多種小編都從未聽過,買之前不妨叫店員介紹比你知!
2. Z Chocolat
第二站就係來自法國嘅 Z Chocolat .由法國傳奇朱古力大師 Pascal Caffet 親手設計創作嘅 Z Chocolat , 無論產品定包裝都仿佛藝術品咁,最 signature 嘅當然就係佢嘅名貴桃花心木木盒盛載朱古力,每個木盒均由法國工匠親手製作 並且刻有獨立號碼,係咪好獨一無二呢?至於朱古力方面,鍾意黑朱古力嘅小編就強力推介 z 雙層夾心黑朱古力;而鍾意較甜嘅朋友,店員分享話榛子杏脆牛奶朱古力牛奶亦係唔錯選擇!
3. Chapon
Chapon 最先吸引小編嘅唔係佢嘅朱古力,而係佢童話故事般嘅盒子.而佢嘅朱古力唔單只口味選擇豐富,而且形狀亦相當多變.而且佢唔單只可以買現成朱古力,更可以買朱古力粉自己返屋企慢慢整.嗱,佢嘅外形咁討好,女仔收到實會好鍾意,各位有女朋友嘅男讀者係情人節識點做啦! XD
4. Frederic Blondeel
來自比利時嘅 Frederic Blondeel ,係由曾獲多個獎項嘅朱古力大師 Frederic Blondee 主理,由烘培可可豆到製作朱古力都一手包辦嘅少數品牌.包裝仍然精緻,但佢更著重係朱古力嘅內涵上.小編最推介大家試嘅係愛爾蘭咖啡松露,不過鍾意甜啲的話可以揀焦糖杏仁黑松露或者香脆榛子黑松露.
同場加映:兩大明星曲奇 – Homie Cookies 和鋒味曲奇
食得多朱古力,都總會食到有啲膩;係呢個時候最好就係轉轉環境去食下曲奇!今次進駐海港城嘅仲有兩間曲奇店,包括由鄭欣宜主理嘅 Homie Cookies 同埋謝霆鋒嘅鋒味曲奇.佢地都係首次進駐海港城,而且兩間位置都係痴埋一齊,買完 Homie Cookies 行幾步就可以順便買埋鋒味曲奇!
Homie Cookies
成功捕獲野生欣宜 XD
鋒味曲奇
影相打卡:朱古力雕塑展
除咗食同買之外,亦都可以選擇睇朱古力雕塑影相打卡嘅!今次朱古力雕塑展由獲得「2015世界巧克力大師賽」第三名嘅香港半島酒店朱古力大師 Marijn ,以「Welcome to the Jungle」熱帶雨林為主題創作兩件全新作品;以及來自香港,同樣參加「世界巧克力大師賽」十強嘅香港 JW 萬豪酒店糕餅廚師霍耀文創作三件作品,包括得獎作品「Avian Inspiration」.
Billy 點評
嚟緊唔夠兩個星期就新年,唔夠一個月就到情人節,兩者有咩共同點?就係送禮總係走唔甩朱古力.不過成日送黎送去都係金莎 ﹑ GODIVA 同 Agnes. b ,年年都咁係人都會食厭.今次海港城引入 12 間國際頂級朱古力品牌限定店,為各位鍾意朱古力嘅朋友提供相當豐富嘅選擇,而且價錢亦比現時香港已設有嘅國際朱古力品牌相差不甚遠;加埋有 Chocolate Trail Cafe ,帶女朋友或者一家大小嚟試朱古力同影相,真係一個幾唔錯嘅選擇! • 不想錯過新科技 ? 請 Follow unwire.hk FB 專頁 http://facebook.com/unwirehk/
The post 朱古力迷有口福! Billy 實試海港城 Chocolate Trail Café 及精選四大必買 appeared first on UNWIRE.HK 流動科技生活.


text:
坐低之後拎起本Menu睇吓有咩食先! 就咁睇價錢每樣都係$100咁上下
貴嘅$200幾蚊碟都有! 貴雖然係一個問題^.^ 但最緊要好味
Fettuccini with Shrimps and Champignon Cream Sauce
比起一般食開要焗嗰隻闊條麵冇咁重芝士味, 唔駛俾芝士味蓋過所有嘢, 食得番整體嘅味道!
忌廉汁令到麵身好爽滑! 蝦同菇都好Fresh
Spicy Penne Bolognese with Ham and Tomato Sauce
蕃茄味唔腥, 感覺好甜好鮮, 芝士焗肉醬恰到好處, 又唔會焗到D長通粉好"un"好硬咁!
Mini Gourmet Burgers
裡面除咗塊漢堡之外都夾住唔同嘅餡料, 一個係茄子, 一個係士多啤梨, 仲有一個係煙肉!
唔知係咪時時唔同, 我後來上網睇番發現有夾住青瓜紅青椒...
細細個拎上手好得意好易食!
同埋小朋友鍾意食薯條, 但係又唔想叫咁多俾佢哋食, 所以呢個迷你漢堡附帶10條唔夠嘅薯條就啱啱好!
講番個主角塊漢堡, 真係堅好食! 7 成熟, 咬開仲見到中間有少少紅, 唔會太乾!
加埋佢特製醬汁仲JUICY!
Crispy Sweet Corn with Crab Meat $88
呢碟小食!我最初見到Menu唔知叫春卷定雞翼好...
但係諗諗吓不如試吓新嘢!
我問Waiter呢一款其實係咪好似炸墨魚餅架咋! 但係佢好Cool好冇感情好Robot咁答我兩個字
「唔似」~ 完
但係我都係叫咗呢個看似墨魚粟米餅嘅粟米炸蟹肉餅
真係Surpise!!!! 好好味, 真嚼到蟹肉, 好香蟹肉味! 外脆肉軟唔駛講
點埋佢個甜酸醬食真係食完一件即刻想食第二件, 飯意粉都想唔食住, 好想襯熱食咗佢先!
Fried Tiger Prawns with Thai Spices and Rice
最後因為驚唔夠飽同埋又好想叫番一味辣辣哋嘅嘢俾自己食!
所以見到隔離枱有叫呢碟飯就一於試吓
原來唔係太辣, 仲有將所有配料撈埋, 有D似食金邊粉咁!
好得意隔離配咗隻鹹蛋黃同好似薯蓉咁嘅嘢, 幾好食! 不過碗湯真係咸到痺!!!! >.<
呢個嘢食飽之後不停食薯條, 睇吓你今晚瞓覺咳成點(事實相反係食得兩條嘅妹妹咳住瞓...)
之後我拎咗另一本Menu, 就係頭先係出面等緊位嘅時侯見到好多甜品嘅餐牌
我哋Order咗3樣嘢, 真係眼闊肚窄, 同埋完全俾佢嘅美色吸引
Chocolate Lover
Chum-Cham
好普通嘅朱古力同什果乳酪雪榚, 差唔多60蚊好似有D貴! 去食Mövenpick好過!
Red Velvet Waffle
可能嗰陣已經好飽, 所以覺得唔係特別好味, 算係Above Average!
個賣相幾特別, 係全紅色嘅窩夫, 夾住紅莓! 加埋士多啤利酸酸甜甜幾好味
我哋食完要埋單嘅時侯都已經差唔多冇哂人!
推介
招牌脆炸單骨雞翼 / 鮮蝦帶子墨魚汁麵 / 鹹魚乾辣椒炒飯@Openrice


text:
呢個愛心馬拉松分為上中下午三個時段, 我哋被FamilyGo邀請出席第二個時段
沿路已經見到好多參加第一時段既朋友陸續離開
我哋在公眾入口進入馬場! 已經見到好多人準備中!
我哋先去報到處登記同埋拎T恤
前幾日天氣都好差, 但係今日天公造美, 仲要好好天好曬!!
希望你哋兩個今日可以跑完全程, 特別係呀妹唔駛人抱啦
大會好有心思用咗四粒膠釘Hold實號碼布喺T恤度, 代替以往一直用扣針, 以防有危險!
我見個個都將號碼布釘喺身前! 但係媽咪覺得怪怪的, 話咁樣咪會遮住今次活動個圖案囉, 所以我哋釘咗係背脊度!
今次大會仲送咗對麥當勞叔叔紅白間條襪俾每一位參賽者!
因為太曬我哋坐咗係看台上面安頓好! 而台上面又有樂隊表演, 兩個少爺小姐就坐喺度慢慢睇, 我哋就同佢哋換衫著襪
場內其實有個充氣設施俾小朋友報名玩, 同埋有個顏面彩繪畫個M字喺你塊面度
不過我哋都冇參加, 只係等開幕典禮開始同埋起跑!
大會仲連埋T恤一次過派發埋今次馬拉松既證書!
開幕典禮就快開始, 我哋安排自己坐喺台前第一行,
跟住司儀先請麥當勞叔叔上台教在場小朋友一齊做熱身運動
哥哥都一齊要拉吓筋, 如果唔係跑起上嚟就好易抽筋!
今次個舞台造型好靚! 襯冇人喺度上面同Hysan影番張相先
難得見到麥當勞叔叔冇嘢做, 即刻叫哥哥過去邀請麥當勞叔叔一齊合照先
我哋自己一家人都嚟番張合照先! 大會送咗兩張餐券俾我哋, 媽咪叫咗份麥樂雞餐同埋芝士漢堡餐一齊食
跟住其他的商台DJ都一齊上台, 包括林海峰, 葛文輝, 森美小儀, 少爺占Donald等...
祖兒話要同全場大家一齊原地跑20秒!
兩邊高層都上埋台, 正式宣佈麥當勞愛心童樂日 兒童愛心馬拉松正式開始!
兩個超大汽球一齊爆開, 飛出好多好多個小小的心型汽球仔
森美手拎住兩個心型汽球仔, 哥哥走咗去台前, 佢都送咗俾哥哥, 哥哥就梗係要分享一個俾芊芊啦
最後同埋贊助機構合照, 我哋就正式去起跑線準備
佢哋分咗三批參加者起跑! 我哋就係起步之前又嚟一張合照!
頭先既樂隊亦喺起點替所有參加者打打氣
其實所謂既跑步, 因為太多人既原故, 我哋都係行多過跑! 只係間唔中跑幾步!
因為真係都幾曬, 所以芊芊行行吓都攰起上嚟要人抱, 連影相都唔識笑!
沿途仲有D姐姐幫手打氣! 鼓勵參加者繼續努力!!!
整個過程只係大約半小時就行完全程, 我哋終於番到終點啦....
番到台前座位上飲吓水抖一抖! 依家個舞台冇哂人, 可以隨時上去影吓相
兒童愛心馬拉松 簡介
今年踏入20周年的「香港麥當勞叔叔之家TM」,多年來為病患兒童及其家人,在治療期間提供溫暖的臨時家園.「麥當勞愛心童樂日TM」的重點項目「兒童愛心馬拉松」將於3月27日舉行,以此為「麥當勞叔叔之家慈善基金®」籌款,讓更多有需要家庭受惠.各位小朋友和家人,齊來大踏步,讓愛心跑起來!
地址
27/3/2016(星期日)
時間
12noon - 12:30p.m.
網頁
http://www.mcdonalds.com.hk/ch/social-responsibility/kidathon.html


text:
上星期日,燒腩仔姨媽忽然約我哋出西貢,話燒腩仔姨丈升職請食飯喎,咁有得食又有得玩,燒腩仔一家當然gogogo,亦難得平日好深閨嘅表妹都一齊來,艾菲梗係要帶定相機同佢影相.
點知...平日勁少出街,亦好少去公園嘅表妹,全程喊驚兼皺眉,連佢最愛嘅米高都出動埋(表妹平日見到佢就會笑到冧冧豬咁樣),佢依然係唔肯笑,O...
表妹喊驚唔願玩,就由燒腩仔代表放電啦,我哋去咗近政府診所個公園玩,但有D小朋友喺到霸住晒D嘢,燒腩仔想玩個軚盤都要爭餐懵先輪到佢,玩到佢勁勞嘈咁款.
既然玩得唔開心就同佢轉場,拉隊去咗近巴士站個公園,D設施BB D啱學緊行嘅表妹多D,不過就輪到呢個表哥仔唔合作,硬要同表妹爭嘢玩兼阻住媽媽鏡頭,點都唔肯放艾菲去影表妹... >.<
唯有叫米高捉佢上底褲韆鞦等佢無得搞搞震啦﹗飛呀...笑到咔咔聲咁,完全想像唔到佢曾經一上韆鞦就爆嘁.
至於表妹,坐上去後都喊咗一輪㗎,但喺四個大人嘅努力下(四個大人服侍一個細路,之所以艾菲話佢係出巡啦,kakaka),最終都成功幫佢克服咗,後尾仲玩到笑添﹗
因為book咗枱夠鐘食飯,我哋玩咗大半個鐘就離開公園去開餐啦,呢餐食海鮮,有魚,蝦,蟹,扇貝,瀨尿蝦,聖子同鮑魚,另外仲有成隻雞添,全部海鮮都係燒腩仔姨丈托朋友去揀,然後運過來餐廳加工,所以特別新鮮惹味﹗
不過呢餐畀艾菲最深印象嘅,唔係D超鮮甜海鮮,而係table manner真係要由細教,燒腩仔自識坐之後,每次我哋出街食飯艾菲都一定要佢自己坐BB凳,坐到我哋大人食完嘢佢先有得走,喺艾菲印像中佢係從來無扭過走/抱㗎(扭食就多),每次只要我哋畀D玩具或者少少飯粒佢,佢就會乖乖坐定等我哋叫走先走,但今次表妹就扭得好勁,不斷要燒腩仔姨媽放佢出來,最後要燒腩仔婆婆抱住先肯收聲,艾菲都明佢會咁係因為少出街食飯,亦因為平日見得媽媽少兼知道媽媽唔忍心先會特別扭(平日主力姐姐同公公婆婆湊),但佢咁扭一扭就兩個大人陪佢一齊無啖好食,真係有D掃興呀﹗


text:
- 网站首页
- 关于公司
- 新闻动态
- 公司产品
- 办公生活用品 垃圾袋/自封袋系列 白板系列 清洁桶系列 纸杯/扑克系列 烟灰缸 放大镜系列 温度计系列 钥匙箱系列 电池系列 风扇/发热垫系列
- 文件管理用品 文件夹系列 资料册系列 档案盒系列 文件套/文件袋系列 风琴包系列 证件卡系列 板夹系列 名片夹系列
- 办公电子用品 碎纸机系列 电脑周边系列 塑封机系列 保险箱系列 电源插座系列 电话机系列 装订机系列 点钞机系列 计算器系列 考勤机系列
- 桌面办公文具 笔袋/书包/文具盒等 文具套装礼盒系列 橡皮筋系列 美术用品系列 印台/油印系列 回形针盒/公章盒类 海绵缸系列 号码机系列 仪尺系列 长尾夹系列 胶水系列 修正用品系列 垫板系列 圆规系列 粘胶用品系列 卷笔刀系列 三针一钉系列 订书机系列 橡皮擦系列 笔筒系列 切纸机系列 美工刀系列 剪刀系列 文件柜系列 文件座/文件筐系列 打孔机系列 书立系列 胶带座/封箱器系列 票夹系列
- 书写工具 笔芯 记号笔系列 中性笔系列 圆珠笔系列 钢笔系列 荧光笔 铅笔 白板笔系列 粉笔系列 激光笔
- 纸制品 复写纸系列 传真纸/收银纸系列 复印纸系列 软面抄系列 练习本系列 电脑打印纸系列 皮面抄系列 账本系列 单据系列 会计凭证系列 标贴系列 信封/信纸系列 便条纸系列 百事贴系列
- 技术支持
- 联系我们
- 公司环境
- 人才招聘


text:
之後我地先浸左1次貸切溫泉
真係好舒服
但不易浸太耐, 會心跳加速同暈暈地
浸完就著住套浴衣o係呢個溫泉區影相
呢度有入手湯形, 可以去唔同旅館浸 但好似好忙, 又好趕咁
所以我地都只係在御客屋浸
夜晚返去 職員帶我地去私人房入面食飯
呢餐唔算好豐富 ,但估唔到都正過第2日ge hana村....
訓前我地再去浸加沖埋涼
25/3
第2日 我一早6點幾就起身去浸, 因為d溫泉早同晚係男女交換
咁就可以男女都浸晒唔同ge溫泉
b就掛住訓覺 冇去浸
8點落去食一個豐富早餐
再出去行一圈, 又買下野
返去check out 酒店仲開車送我地去巴士站
真係勁好service
本來係等12:26班去由布院ge巴士
但竟然delay左半個幾鐘先到
去到由布院已經2點
呢一日酒店又係另一個驚喜
因為成世人都未住過咁貴酒店
而且!!!
佢地知我地係黎honeymoon, upgrade左1間有私人風旅房比我地
真係好開心呀, 完全冇諗過ga!!
呢個下晝就係不停掃街, 食小食
行呢條特式街 買手信
入夜果時開始落雨
夜晚返酒店食一個唔飽ge料理
同埋o係房enjoy一下私人溫泉
26/3
朝早又係食個豐富早餐
又再行多一次條街
仍然落緊雨, 睇黎有排落
呢d叫做催花雨
一落完 櫻花吸左水就會開花架喇!
返去酒店, 又有車 車我地去車站wo
真係好 始終落緊雨 距離個站都要行10分鐘
等由布院之森去別府
九州d 火車真係好特別
架架都改晒名咁 但其實咪又係普通火車
不過日本ge火車真係一種享受 搭耐d都唔辛苦
經過2個鐘車程 終於黎到別府
黎之前都知呢度比較舊 除左幾個地獄就冇
不過b話想黎睇下 而且酒店又平
係成個trip最平的一晚 而且又包早晚餐都係一千蚊2個人
而實際就係
一落車, 已感受到呢度係幾咁頹.....
再加上落雨
一路行去酒店 竟然要穿過一條隧道
而條隧道 就10足10旺角果d行人隧道咁污糟同disgusting...
都有諗過去youme行街而唔去地獄
但都黎到lor, 點都要去睇下
所以就去返車站搭巴士去鐵輪站
呢度連架巴士都頹過人
落左車, 就一連行晒好幾個地獄
白池, 山, 海......
個個都好有地獄感覺
因為仲頹過我10幾年前黎
得海地獄係最見得人 同 最有生氣
其他地獄 就好似一個荒廢左ge旅遊區 有d 養左動物ge仲好臭
衰d講句 仲衰過返大陸.....
上到去仲要出奇地大雨....
又遇到好多旅行團
乜人都有
真係冇晒心情 黑晒面
本來仲plan左去血池同龍卷地獄 但最後都係想快d走
之後搭巴士 o係youme附近落車
反而youme幾好行 o係度行到6點幾先返酒店check in同食飯
呢晚食西餐都算唔錯 起碼夠飽
呢間hotel aile o係頂樓都有溫泉架
但諗起呢度咁頹 同埋 已經浸左2晚 我地就冇上去浸
食完飯之後 繼續行返去youme行街
真係好多唔同野睇架!


text:
我午餐多數自己一個食喺屋企樓下食嚟食去嗰幾間超悶見到blog友仔介紹呢隻叻沙即食麵貝WC有得賣$21.8一個甘大個女都未食過$20幾蚊嘅即食麵,食過之後覺得好叻沙湯超濃稠麵質剛好自己加幾粒帶子做餸甘就解決咗午餐OK吖
04 7月, 2013
懶餐
我午餐多數自己一個食喺屋企樓下食嚟食去嗰幾間超悶見到blog友仔介紹呢隻叻沙即食麵貝WC有得賣$21.8一個甘大個女都未食過$20幾蚊嘅即食麵,食過之後覺得好叻沙湯超濃稠麵質剛好自己加幾粒帶子做餸甘就解決咗午餐OK吖
03 7月, 2013
笑騎騎放毒蛇
係哋咪睇我成日笑騎騎甘樣好可愛我喺鏡頭後有時都幾樣衰例如E吓咀甘啦(呢D係護食行為)憋家伙比車爸爸偷影咗個衰相添唉英名盡毁奈何奈何
01 7月, 2013
心痛日
唔知係咪個天知我唔開心呢今日打風落雨嚟配合我心情,5年喇時間過得飛快Wagon細佬走咗足足5年我仲好似聞到佢陣味,感受到佢攬住我嗰種感覺,Wagon你係彩虹橋過得快樂嗎?我同車車&爸爸都好掛住你架,我哋喺彩虹橋見啦We Love You forever
30 6月, 2013
夏水禮
夏日炎炎正好眠但係車爸爸休息就唔眠喇去玩啦喂玩咩游水好唔好,自從細佬走咗之後我便冇再去游水喇因為我有一隻手手有D問題之後自己係游唔倒水嘅當年細佬仲喺度時就會做我嘅水泡比我扶住嚟游,唉真係好掛住你呀聽日就係你死忌話甘快5年喇你過得好嗎?傷心事唔好提喇現時就由車爸媽扶我游一樣甘happy啦,不過玩完真係好攰呢唔得又要眠一眠先拜拜~~~
挑戰失敗
繼早幾日食完泰菜後車爸爸挑戰水煮魚呢次用包裝水煮魚湯包嘩好辣呀車爸爸挑戰失敗攪到我食足兩晚先ko得晒,須然好辣但真係好香好香車爸爸食唔到D薯粉同菜但係食咗好魚同豬紅(呢兩樣冇甘入到辣味)下次要調整吓辣度等車爸爸都食到先D人又怕辣但又想食吹脹
訂閱: 文章 (Atom)


text:
Saturday, January 02, 2010
籌備有感
再搵好多相版參考, 跟住影完仲要執相排版, 揀公司印相簿, 格價比較質素咁.回禮同蛋糕食譜要比較同選擇, 又要唸造型; 各項DIY設計, 設計係最花時間,
跟住要落實執行.一年幾時間話多唔多.
睇住JM們一個一個出嫁, 完成佢地既大project, 有時會唸, 花咁多心機時間就係為一日係咪值得呢? 過左呢一日仲有冇意義呢?雖然我好享受箇中樂趣, 或者到時冇左目標會好失落.
o係呢大半年既籌備過程中, 整少左好多餅, 係興趣改變定係因為太忙? 生日聖誕我都無暇準備同約朋友, 總覺得好忙好忙.
仲有5個月, 好似好多野都準備好, 又有好多野未搞掂.尤其回禮同蛋糕要最後o個個星期預備, 到時我會唔會冇心機呢? 睇見好多jm臨尾已經冇心機修身護膚, 我呢d三分鐘熱度之士會唔會都係咁呢? 仲安排咁多野俾自己做.
上次聖誕聯歡cupcake失敗, 心情好差, 同事話呢次係一次好好既預演, 叫我bd唔好整, 萬一到時又失敗就會好影響心情…佢以過來人身份叫我要以最輕鬆既心情出嫁.我唸住如果到時真係失敗就唔送:p 另外派邀請卡o個陣都會拎d俾朋友^^
4 comments:


text:
去到荔枝角, 都行一大段路先去到, 好彩佢而家起左個出口直達, 行得舒服d, 去到個商場, 我地搵左一陣先搵到, 仲要見到住呢度既同事, 佢話呢個場幾好架, 佢成日黎飲茶的!
我地一去到, 樓底比想像中高, 仲有d椅全部都係好舒服個d黎架, 感覺都幾好, 個經理帶我地周圍睇, 新娘房都ok, 有獨立廁所, 不過比較暗, 會唔會好難化妝呢? 佢呢度分兩邊, 大d既係西式台, 細d既係中式台, 西式個台都幾大, backdrop都幾靚, 佢話會包埋, 仲有地下已經有白色地顫, 中式台都靚, 只係細d, 同埋個新娘房係個台後面, 出入都要拉開個backdrop部份, 好古怪!
大場佢話可以擺20圍, 如果我地23圍, 就要霸埋個細場少少, 俾埋個中式台我地喎, 咁即係L型, 我地即刻唔想啦, 因為個幾張枱就會睇唔到主場個台, 呢度d燈光都好似幾ok, 有射燈LED等等, 之後睇下個menu, 原來都唔平喎, 最平個menu五千左右, 出年應該貴少少, 不過d野食好唔得, 再貴一個menu就多一千, 即係六千左右, 未計酒水同加一, 比我想像中貴呢, 所以應該都會out!
呢度仲有樣好, 係佢會送帖, 仲要係有好多款, d款好靚架, 一定揀到合心水!!


text:
由於未食早餐, 我地諗住係機場搵食, 但d野實在太貴, 結果我地係便利店買杯麵, 係泰國既mama杯麵, 都係港紙$10, 佢有熱水供應, 但係就冇餐具, 我地要用幾蚊去買膠叉!!
七點幾飛機去挪威oslo, 呢度個機場係木地板, 好有ikea feel, 仲有好多野玩! 我地出左機場睇風景, 周圍都係雪同樹, 其實外國真係好多樹, 怪唔得咁多木造既野!!
逗留兩個鐘, 一點幾就轉機去bergen, 唔駛一個鐘就到, 一出機場就搵機場巴士出市區, basic hotel之前教左我搭巴士, 我仲上網買左飛, 只要show個電話msg俾司機就可以了!!
巴士站原來有兩架車出市區, 我地最初上錯左車, 因為個名實在太似, 同埋呢架多人搭, 之後發現錯左即刻落返車, 我地要搭個架係前少少, 有個女人係度等梗車, 同佢傾左陣計, 佢係黎探親, 佢話之前黎襯都係搭我上錯個架, 因為多人搭, 之後佢親戚教佢搭呢架, 仲話唔明點解個個都搭個架, 因為貴好多架! 佢仲話我地好好彩, 因為佢黎襯都係陰天, 但呢一日就陽光猛烈!!
去到酒店check-in, 原來佢一早email左我教我check-in, 但我冇睇到, 佢放左條key係一個locker裡, 講左個password俾我知, 最後當然係佢幫我搞返, 我地係酒店頂樓(5樓), 但電梯只去到4樓, 所以要行一層!!
間房比我想像中靚好多, 幾滿意!!


text:
Thursday, 25 August 2011
分享毛毛處理
呢期好多人講脫毛, 之前我都團購左兩間, 另外join埋musee, 等我都分享一下先!
首先係musee做underarm, 我都去過兩次了, 俾我既感覺係環境舒服, 而且唔hardsell, 佢地似係想"薄利多銷", 不過真係幾難book, 好彩近我公司, 時間上我可以就到, 如果真係要等放工後, 應該起碼排三個月! 而做左兩次後, 我d毛毛真係生少左好多, 同埋新生出黎既係幼左, 基本上我都冇自己再剃, 因為真係唔多覺, 不過網上睇到好多人都話做左幾次都係冇少過, 所以我都問左幾個身邊做過既人, 佢地都話生少左喎,不過musee真係比較慢, 可能係彩光既原因, 但另一好處係唔痛, 我幾滿意, 如果佢地做手腳都唔貴, 遲下都可能會join埋!!
第二間係秀身文化做小腿, 之前我分享過一次,呢間係團購買, 包6次小腿, 佢寫住基本上做6次就唔會再生, 同埋係laser, 所以會痛, 不過我都幾唔鍾意呢間, 我係去佐敦個間, 估唔到佢地咁出名, 原來間鋪咁細, 其次係非常hardsell, 係我等候期間就見過佢地點sell一個女人join facial, 而我好好彩, 佢只係問過我一次有冇興趣做打個d唔知咩針, 類似係整容個d, 打左個鼻高d, 塊面瘦d個隻! 第二次去, 我已經好醒目叫男友較o岩時間打俾我, 而個次真係時間剛剛好, 我一做完出黎, 個女仔好似想sell我, 問我之後去邊, 我話...約左男朋友呀(當然係講大話), 電話就即時響起, 我就話男朋友打黎催喇, 一路講一路走, 哈哈!! 而效用方面, 可以話係一d用都冇囉, 正常黎講做完會有d毛毛脫落, 我搵唔到有囉, 仲有佢地唔係每個位都打, 真係勁求其, 仲有4次要上去, 其實都有d唔想去, 但冇理由蝕架嘛, 可能做多4次會有少少用卦, 但呢4次都要搵男友夾計俾我易d逃走!!
第三間係reveiler做上唇, 其實佢地間野叫star house, reveiler係個牌子, 呢間直頭係公司隔離, 非常方便, 上到去感覺幾舒服, 都好似幾多人做facial, 我最鍾意係等候期間留意下d客人, 我見d客好似幾滿意既樣, 同d staff好熟咁, 佢地係用e-light, 我都唔知係咪算laser, 有輕微既痛, 做完仲會幫我敷返野cool down, 佢地有獨立房, 都幾舒服, 做完後個女仔話我個團購仲有張coupon, 加$80可以做一次facial, 由於我都想搵間做facial, 覺得佢地幾舒服, 所以就加左錢, 只係$80當試做, ok啦!! 第二次上去做, 順便做埋facial, 感覺幾乾淨, 用既料都唔似係cheap野, 呢$80仲幫我做埋碌機, 幾好喎, 個一刻我個心已經諗住join佢地facial架喇, 因為好過我做梗個間! 做完後個女仔就講下佢地既package, 比我想像中平好多呢, 佢地係用劃格仔形式, $100一格, 每次最少用兩格, 每一格有好多選擇, 做面做眼減肥等等, 自由度好大, 計起上黎即係做一次facial係$200, 仲可以碌埋機, 我覺得幾抵, 而美容院多數都係要俾錢先架啦, 佢地最少要買30格, 於是我就乖乖俾左三千大元了, 其實佢仲有叫我買50格, 可以再送reveiler既護膚品俾我, 不過我一口拒絕左了, 佢都冇再迫我, 個女仔幾好禮貌既, sell還sell唔會迫你, 好過秀身文化十幾倍! 至於腳毛既效用我未留意到, 因為本身都好短, 佢有冇脫落我真係留意唔到, 唯有遲d再留意下!!
1 comment:
- CATHY n LARRY29 August 2011 at 10:42
musee 做小腿$7200/8次送"腋下完了". (不過你做咗...唔知會唔會平dd)ReplyDelete
[CATHY n LARRY回覆08/29/2011 12:16:27]佢話一般8次就夠, 如果做咗6次就OK, 餘下2次可以退錢. 相反唔夠就$900/次,直至滿意為止.
[版主回覆08/29/2011 10:47:22]8次咋??? 會唔會清唔晒架?


text:
上星期五, 細妹無啦啦打唻約我食飯.真係幾驚訝架~ 不嬲都只有我問佢得唔得閒食飯, 永無佢約我o既! 梗係o個晚冇人約啦~ 但咁o岩我又響公司拎咗個麵包機, 諗住拎番屋企試下... 正苦惱緊點抬番屋企之際, 就有人自動獻身...
麵包機雖然唔係好重, 但拎住佢搭地鐵都幾麻煩下, 尤其放工時間! 我地兩個決定抬住部機去食飯先, 等埋師奶佬放工就一齊搭的士番屋企! 呢個計劃真係完美呀~~
細妹話想食fish & frites, 咁就去灣景中心度睇睇啦~ 好老實, 呢度裝修完咁耐我都未唻過, 真係大鄉里呀!! 細妹話之前唻過呢間餐廳度食, 都唔錯喎.一於試下啦~ (我細妹勁挑剔, 佢話唔錯的話其實都唔會差得去邊)
我地兩個人點咗 Fish and Frites 同埋 sausages, 細妹話食fish and frites要配啤酒, 就叫咗杯Hoegaarden俾佢, 但呢度冇我想飲o既cocktail, 求其要杯可樂就算!
d o野食唻到, 最吸引我o既並唔係d食物, 而係佢d用具!!! 有種即刻想拎佢番屋企o既衝動...
食物水準... 其實都算係滿意.因為呢兩款食物好難整得難食! 呢餐飯太賞心悅目喇~~


text:
11月27日
蛇仔明學校旅行
蛇仔爸媽超期待呀
但奈何蛇仔明之前生病了
還好休息咗一星期
完全康復可以出席喇~~~~
無返學幾日, 終於出關
蛇仔明都好開心呢
準時於學校集合, 人頭湧湧呀~
得戚蛇仔明
一班小朋友
點完名, 排洗, 就上車
地點係珀麗灣嘅挪亞公園
上到車, 老師再點名
唱過Good morning song
再聽老師簡報一下流程就到達
當日都有頗多團體到訪
所以安排上都要等一等
咁就影吓相先
同班同同仔拖手仔影吓相
影完發現
全部女仔, wahahahahaha
蛇仔明真係艷福無邊呢~
影完相
就出發去珍愛地球館參加工作坊
mm....當日主題係平面與立體
講解嘅哥哥介紹咗一個蛇仔媽都唔記得咗係咩名嘅藝術家嘅作品
跟住同小朋友動手做咗個好抽象嘅勞作
係上完堂連大人都O晒咀
hahahahahaha
但不失為一個有益嘅親子活動嚟嘅~
上完工作坊
午飯時間
入場巻已包埋
係入宴會廳食中菜
當日都有少少驚蛇仔明會於用膳時失禮街坊
但可能有朋輩影響
又或者玩完有啲餓
蛇仔明又食得幾乖喎
蛇仔媽暗呼好彩~
食完飯飯就自由時間個半小時
學校為每位小朋友準備了禮物包,內有一支bubble 槍
小朋友追追跑跑
玩得好開心
跟住就四周行吓
睇吓動物
完咗自由活動,就去沙灘玩遊戲
估佢唔到,全部遊戲蛇仔明都玩得有皮有眼喎
同埋我發現
蛇仔明對住老師同對住我係完全兩個樣
佢對老師係好專心
好服從
真的不得不佩服專業嘅老師
究竟係點馴服到蛇仔明嘅呢?
玩完遊戲,就自由活動喇
校方好貼心嘅向每位小朋友準備咗沙灘玩具
自小訓練咗唔怕沙嘅蛇仔明玩得好開心
但當日天氣都幾凍
見蛇仔明又開始有電
就離隊回家了(回程可以不跟車回校)
果然在等船時蛇仔明己經呼呼入睡了
好開心的一天
每次蛇仔明學校有活動蛇仔媽都超期待架
見住佢成長每一步
由一舊飯咁,到會同我介紹同學仔嘅名
真係有說不出的感動呢


text:
發覺同「IKEA」個八字真係唔多夾,鋪鋪都係呢頭買完哂嘢,嗰頭就嚟做特價,上次買 LED 燈膽係咁,早兩個禮拜去買食品又係咁,呢幾日食品部全線做特價八五折,你話係咪玩嘢呀!! :(
咁啱 Winnie 又搭我幫佢買嘢,於是又去過入貨,
好彩今次買到嘅嘢同上次完全唔同!
仲去埋小食部試咗新推出嘅素菜丸㖭,配蜜糖芥末醬
一齊食,真係幾好味,唔怪得之咁多素友試過
之後都即刻買急凍包裝返屋企啦!
原本都係想買番芥末籽醬,不過個職員話缺貨無貨返,都唔知
係真定假,早兩個禮拜去買時仲係放滿成個架,咁快可以
賣到斷哂貨!?所以今次就買咗呢樽蒔蘿芥末醬,
不過試過就算喇,因為原來係有落色素!
有素友話呢隻北歐全麥軟包好食,見唔係太貴,原價
$16 / 5 件,仲有八五折,一於買包試吓.
雖然已經有帶冰種,但因為天氣熱,返到屋企都已經解凍變軟,
所以噚日就即刻試食一件,真係唔錯,好軟熟,比起
想像中更加好,加埋 hummus 一齊食,正!
盒 hummus 係 Ernest 媽咪買嘅,佢知我比較鍾意素食,
所以分咗半盒俾我.睇番個材料成份,其實都
可以自家製作,搵次又玩吓至得!
除咗食品,我同 Winnie 都各買咗對拖鞋,
特價 $9 對,抵呀,著爛咗都唔可惜!!


text:
我成日都對 shepherd pie 呢個名好感興趣,點解會咁叫嘅呢?喺我心目中,pie 係指用個 crust 做批底,將鹹或甜嘅材料放入,之後再入爐焗,好明顯呢個 shepherd pie 個外觀唔係咁啦!另外,點解會用 shepherd 呢個字呢?唔通呢個批真係由牧羊人創出嚟?
近排上網睇地獄廚神 Gordon Ramsay 嘅《Ultimate Home Cooking》,今次唔係要教煮高級精緻菜式,而係教煮一啲比較簡單嘅家庭菜,包括早,午,晚三餐,每集節目最正就係煮晚餐時,要佢四個仔女分別入廚幫手,”迫” 佢哋學識一啲基本技考,就算最細嗰個都要學揸刀切嘢,咁就唔使怕佢哋連水幾時滾都唔識啦!
剛好其中一集教整shepherd pie,原來正宗係用羊肉嚟整,咁就所以用咗 “牧羊人” 去命名.連牛都怕食嘅我當然就唔會用羊肉煮啦,今次試整連肉都唔用,整個素菜批吧!
材料:
薯仔
洋蔥
西芹
南瓜
蘑菇
紅蘿蔔
紅,黃燈籠椒
迷秩香
調味料:
白酒
上湯
茄膏
喼汁
黑椒
鹽
- 薯仔去皮,切片,蒸熟後趁熱壓爛成薯蓉,備用.
- 洋蔥去衣;西芹洗淨後略撕去粗纖維;南瓜去皮,去瓤.
- 蘑菇快手略沖洗後去蒂;紅蘿蔔刨皮,切頭尾;燈籠椒洗乾淨,去蒂,去瓤.
- 將所有材料切粒.
- 燒熱油,先將洋蔥,西芹同蘑菇落鑊爆炒,直至洋蔥稍微焦黃色.
- 加入紅蘿蔔粒及南瓜粒兜炒,灒酒略炒幾下後加適量上湯,茄膏及喼汁.
- 當湯煮滾後就加蓋,並轉用中慢火煮至紅蘿蔔腍身.
- 之後將燈籠椒同切碎迷秩香落鑊,煮至汁略為收乾即可.
- 加鹽同黑椒調味後勺入容器內,然後喺材料面鋪上一層薯蓉.
- 放入已預熱至 180 ℃ 嘅焗爐內,用燒烤模式 (grill) 焗約 30 分鐘至表面金黃即成.
好多人都會將薯仔洗淨後成個放入滾水內煮熟,但唔知點解
我就好抗拒呢個做法,覺得去皮其實唔太易之餘,
要成個薯仔煮到熟都要好耐,我寧願
將薯仔切片蒸熟,快熟好多呢!
原來薯蓉焗完之後表面會變得煙煙韌韌哦!
我自己因為鍾意食辣,所以加咗辣椒粉落去煮,超好味.
細食嘅朋友整一個批已經可以當正餐喇!


text:
星期五, 7月 1
存在
最尾一日又扯回牛熊附近, 雖則呢個月已跌死好多細價股投機人矣. 賬目賺蝕都唔點睇, 反而百萬倉組合今個月唔使持續跑輸, 板回兩巴仙, 呢個先緊要. 咪話后悔點解係廿萬三唔識沽, 唔係神, 就唔好做神既嘢, 强化組合長期先至有得守, 跟住先有得贏.
睇番組合, mfc 算比較對美經濟敏感, 今次調整浪守得幾硬淨, 所以唔會睇得美太淡. cop 石油好似無跌過咁, 雖則前少少已早跌咗, 所以資源股應無咁快散, 買外國點都有啲 edge 既. 兩中女就好似揾到底. 其實今次都算守得穏, 唔跌番去萬九樓下, 點風險微調都係作用不大. 百萬倉風險性都不少, 再加怕且唔夠審慎囉. 係今次十連跌本人都唯有死守, 肉痛當然有, 但經過零八年個滄海, 都係咪埋眼, 閉門讀書好過嘞, 係低位唔郁好過郁囉, 呢啲怕且係散仔既强項, 你無需要做任何嘢, 亦唔雖要為某些人負責去做違理既事.
曾生放風話起番居屋, 旋踵啲經濟師啊, 財演啊, 專欄作家啊, 知名商家啊, 就即登報話會推冧個市喎, 同私樓爭地會推高樓價喎, 會爭哂啲公屋地喎, 要等七年早抖喎. 無恥啊真係無恥啊. 呢啲人讀咗咁多書, 就係為咗做虎倀幫閒, 同以前村霸啲師爺打手有乜分別, 咪多咗啲所謂供需定理啊, 嚟兇吓啲小民囉. 市民係有本地居住生存權, 唔通窮就要番去大陸鄉下住嗎, 每個人都有居住權, 窮既可以住 cheap 啲, 但不至於住棺材房啩; 啲后生屋都無, 又點結婚生仔呢, 咁又係, 関個啲大商家同高官乜事, 做好份工等收工咪得, 橫掂收工高位厚職實有著落, 你瞓街係你無本事嘛. 有時同呢啲人講理係無用, 因為啲理已係哂佢地手中, 嗰時就唯有用你既行動, 嚟證明你既實在既存在嘞.
1 則留言:


text:
日期 : 6/4/2010
天氣 : 天陰 & 微雨 & 天睛
好,買完嘢就去多一個景點先,係本旅遊書入面有講到有棵好大嘅樟樹係一個叫台中后里鄉樟公樹,於是我哋就驅車去呢個地方到睇下喇,因為其實都係順路嘅 !! 去到嘅時候都見都棵樹都幾大下,重有D應該係台灣嘅旅行團係到參觀添呀.棵樹真係好大,D樹幹要用D鐵架支撐住,係棵樹下面重有間廟添呀 !!
棵樹真係幾大架
你哋想像唔想像到有幾大棵樹呢 ?
睇完我哋就差不多完成呢個台中之旅喇,但係我哋都未食 Lunch 喎,我就諗住見到咩就停低食咩架啦.行行下就見到有個叫做台中縣后里鄉泰安服務區,呢D服務區通常都有得食嘢嘅,咁當然要去睇下有無嘢食啦~~~入面一個小型嘅 Food Plaza,食品嘅種類都幾多.我哋一次過叫咗好多台灣嘅特色嘢食,好似爌肉飯,滷肉飯,牛肉面,素麵,豬手飯,豬排飯同埋柯仔麵線...我哋都多叫咗幾多嘢食,但係又真係幾好食喎 !! 食完係呢個服務區嘅超市到買下嘢,之後就起程去機場喇,之前我重打咗電話去租車公司話佢哋知我哋大約四點就會到機場,問佢哋會係邊到等我哋還車.
爌肉飯好味....
炸豬排又係好好味...點算....
牛肉麵好食...
素麵 !! 以為無咩特別,但係又係好好味...
一路去機場嘅路都幾暢順,但係有小部份地方就有D塞車,去到機場我哋重要入返油先可以還車, 係個服務區入咗係機場附近嘅一個油站,但係去到唔見嘅,兜兩兜發覺原來個個有油站已經摺埋咗 !! 咁唯有搵個第二個喇,但係所指嘅路又唔啱喎,之後兜兜下就見到有油站啦...入完油,但揸去機場嘅第一航廈 ,去到就見到第一日攞車來俾我哋個個人係到等緊我哋啦,佢Check下架車有無損壞同俾返一張Visa嘅單據俾我就攪掂.
去到機場都無咩人,我哋就 Check-in同埋寄行李,點知D行李運輸帶壞咗要我哋自己推去第二個地方都寄行李.之後就過海關,三哥係入去前去唱返D台幣做港幣.係離境前發生一個小插曲,就係二嫂個入台証個出生日期年份就錯咗嘅,但係入境個時又無人見到嘅,真奇 !! 睇返原來係我幫佢哋做台証時入錯咗呀....最後就要二嫂就要去一個地方到攪返D手續先可以得,好在都係好快攪掂啫.之後就入去等上機,呢個桃園機場都無嘢買嘅,我哋都係行咗一陣就係候機室到等啦.上到機,嘻嘻~~~又有特別餐食...不過就無去台灣個程咁好味 !! 但係唔知攪咩,班機遲咗成半個鐘先起飛,返到香港等攞行李又等咗好耐,可能呢一日係假期最後一日呱,好多人都係呢一日返香港....最後返到香港都成十點幾差不多十一點 !!
係機場見到紅彗星
又有特別餐食喇...
味道無由香港去台北咁好味...


text:
下次再見
2014年12月1日 星期一
22m - Day 1 小腳板遊星馬泰
下次再見
10 則留言:
little k真係好乖好合作,換轉我做媽媽都會玩得好開心,如果我燒腩仔上次去旅行都係咁就好啦...回覆刪除
我哋上次飛日本時都問過空姐,原來國泰宜家好慳家,要坐長途機先會有禮物畀小朋友,短途機係無禮物,最多得副啤牌咋回覆
燒腩仔都好乖呀~刪除
係啦, 我上網睇都係咁講, 話短途無, 其實....一份小禮物哄到小朋友, 其實唔駛咁慳家者... :P
可以坐飛機又可以坐埋郵輪,真係一個不錯的旅遊回覆刪除回覆
係呀, 真係好好既體驗:)刪除
要long haul 機先有玩具咋~回覆刪除
但空姐有冇俾bb pack 你?入面有mustla cream, 我覺得好方便呀回覆
無呀>.<刪除
咩都無俾我....連Little K 份餐都無....hahahah....定係佢以為佢好大個呢?
哈哈, 估唔到你地鍾意周圍去圖書館. 我自己本身就鍾意行當地既超市, 同埋動物園!回覆刪除回覆
超市同動物園我都好想去呀, 但唔夠時間, 希望下次有機會再去~刪除
愛吃的小朋友真好! 我就係因為擔心佢飲食問題, 所以遲遲未帶佢去旅行呢~回覆刪除回覆
其實我之前都好驚, 好驚佢唔肯食, 去完返黎仲瘦, 但唔知係咪佢自己都好開心, 所以食得比我地想像多, 不過穩陣起見, 帶定多小小奶同乾糧好d, 以備不時之需~刪除


text:
Parnell Inn@Auckland à La Cigale French style Farmers Market à Parnell Rose Garden à Mission Bay à Michael Joseph Savage Memorial Park (1)(2) à Bastion Point (1) à Kelly Tarlron’s Underater World and Antarctic Encounter à Sylvia Park Shopping Centre à Dress Smart Shopping Centre à Victory Park Market à Auckland Art Gallery à Auckland Museum à Auckland Domain & Winter Garden à Auckland Queen Street Visit à Parnell Inn@Auckland
住宿 : Parnell Inn@Auckland
今日唔洗咁早起身,因為主要係 Auckland 嘅市內遊覽,食完個簡單嘅早餐之後就出發去附近嘅Parnell Rose Garden 到睇玫瑰花,點知兜咗去一個不知名嘅 Flea Market (返到香港搵返資料,原來呢個 Flea Market 叫做 La Cigale French style Farmers Market) ,入面主要係買D自製嘅食品,好似果醬,芝士同有好多唔同嘅食物,重有D家庭用品買,雖然細細地但係不停咁有人來睇嘢.
之後我哋就去睇個 Parnell Rose Garden ,去到泊到成街都係車,幾難先搵到個位泊低架車呀~~~重要行好耐下先到個個Parnell Rose Garden ,行都入去都有D人係到睇緊嘢 ! 重有D人係到整緊D攤位買下D食物同埋一D日用品~~~D玫瑰花都有幾種顏色睇個喎….但係重有D未開晒,開得七成到 !
之後就許租車公司到睇下可唔可以用返係網上面Book個個價錢再租多兩日車,因為原先諗住租車租到今日就會還車,然後就會自遊行,因為之後嘅都係會係市中心都睇嘢,所以原先係無諗住要車,同埋走個日都係用得半日車所以就租到今日就算.但係諗諗下,走嘅時候其實搭車去機場重貴過自己揸車去….同埋可以方便D唔洗攞住見行李四圍行 ! 所以就決定租多兩日喇 ! 去租車公司之前經過油站,就順便入去入下油,然後先去租車公司都績租喇,最後都用返係網上面個價錢租多兩日車,但係就會係機場到先還車喇 ! 之後我哋就去Mission Bay ,係去入油個時見到有D警察係到對面線影快相,而去Mission Bay 條線就係佢哋影快相條 Lane 喇,所以要開正常速度.去到個Mission Bay ,感覺有D似香港嘅淺水灣咁,重要係我哋去呢個時間都有唔少人係到 Hea 緊 !
可能係星期六嘅關係呱 ! D紐西蘭人其實D生活都幾寫意,踩下單車,散下步,跑下步~~~完全同香港人好唔同 ! 之後我哋就去Bastion Point,呢個Bastion Point 睇返D歷史,係一個係紐西蘭重係英屬殖民地時候嘅軍事同埋農業嘅重要據點,附近重有一個紀念碑添 !
跟住我哋就去睇一個叫Kelly Tarlron’s Underater World and Antarctic Encounter 嘅水族館,呢個水族館主要係睇企鵝嘅,但係我哋都無咩興趣,加上入場費都唔平,所以係到此一遊算啦 !
之後我哋就去一個叫 Sylvia Park Shopping Centre ,呢一個 Sylvia Park Shopping Centre 其實係一個 Shopping Centre 其實都幾近 Auckland 市中心,一陣間嘅車程就到咗,我哋經過咗呢個 Centre 都唔知道,其實我哋一路沿住Mt. Wellington Road直行,行行下見到有一個幾大嘅建築物,附近重要有好多個停車場喎….於是咪兜入去睇下囉…點知原來係到咗喎 ! 泊好車就入去行下,呢個Shopping Centre 都有兩邊,要行晒其實唔洗半個鐘就攪掂 ! 其實紐西蘭嘅嘢真係唔係咁啱我哋鍾意買嘢嘅香港人,因為D款唔係最新同埋價錢真係唔平 ! 係個 Shopping Centre 入面有個 Food Court ,我哋食咗D壽司,然後就走人 !
之後就去搵返尋日搵唔到個個Dress Smart Shopping Centre ,今次我哋再兜多次應該會搵得到,同埋時間比較早就無咁心急,睇完地圖去到個 Dress Smart Shopping Centre 附近都係搵唔到,最後就入油到問下人喇 ! 原來我哋都去到個Dress Smart Shopping Centre 附近,原來呢個Dress Smart Shopping Centre 睇落去根本就唔似一個 Shopping Centre,所以尋日可能我哋經過過唔知都唔定 ! 行咗呢個所謂 Outlet 之後又發覺無嘢買,重要好多嘢都貴過香港添呀 ! 我哋係入面嘅 Subway 到食咗個包
然後就去咗 Victory Park Market 到行,呢個 Victory Park Market 其實都幾近市中心,所以呢泊車又成為一個問題喇,好在附近有D錶位可以泊下咋 ! 入面好多舖頭都係閂咗門嘅~~~都唔知係執咗定係未開門做生意,睇咗一陣就睇完,因為又係無嘢睇嘅 !
之後我哋諗住去個Auckland Art Gallery ,但係無位泊車,所以就直接去Auckland Museum ,途經呢個 Auckland Art Gallery ,於是就影張相留念下喇 !
去到呢個 Auckland Museum 又係無入去參觀,因為就快夠鐘閂門,我哋唯有係外面影下相啦 ! 之後就去埋附近嘅 Auckland Domain & Winter Garden ,呢個公園都幾多人係到,有D人係到行來行去,又成班人係到踢波 ! 入面重有個叫 Winter Garden嘅溫室,入面都幾多花種咗係到,但係唔係好靚囉 !
然後我哋就返間 Inn 都休息下,Hea 一陣就去返尋日食個間韓式餐廳到食晚餐.
今次叫咗個豬扒飯同海鮮烏冬食,味道真係唔錯呀 !
之後就去咗附近嘅一間 Internet Bar 到 Check 下 Email 同埋要Check-in & Book返個機位先,上到去Check 個機位,唔知係唔係航空公司會幫成客劃機位先嘅呢 ?
但係D位就真係唔係好正喎,劃咗座係中間喎 ! 所以我哋就自己揀過~~~揀窗口位 ! 見時間尚早,於是就去市中心到行下,睇下D LV 同埋 Gucci ~~~但係 Gucci 就閂咗門,唯有睇住 LV 先喇,一睇發覺平過香港喎 ! 但係都要等埋 Gucci 先…..之後就返 Inn 休息喇~~~